ކޮވިޑް-19 ކޮންޓްރޯލްކުރުމުގައި ފަރުދީ ޒިންމާ އިންތިހާއަށް މުހިންމު! ކޮވިޑް-19 ކޮންޓްރޯލްކުރުމުގައި ފަރުދީ ޒިންމާ އިންތިހާއަށް މުހިންމު!\nކޮވިޑް-19 ކޮންޓްރޯލްކުރުމުގައި ފަރުދީ ޒިންމާ އިންތިހާއަށް މުހިންމު!\nޗައިނާގެ ވޫހާއިން ޑިސެންބަރު މަހު ފެތުރެންފެށި ކޮރޯނާ ވައިރަސް ކޮންޓްރޯލްކުރުމަށް ކަމާބެހޭ ފަރާތްތަކުން ގިނަ ފިޔަވަޅުތަކެއް އެޅިއެވެ. އޭގެ ތެރޭގައި އެޅި އެންމެ ވަރުގަދަ އެއް ފިޔަވަޅަކީ އާއްމުން ބޭރަށް ދިއުން މަނާކޮށް، މުޅި ޤައުމުގެ ގިނަ ސަރަހައްދުތަކެއް މުޅިން ބަންދު ކުރި ކުރުމެވެ.\nކޮންމެހެން ޒަރޫރީ ބޭނުމެއްގައި ނޫނީ ބޭރަށް ނުދެވޭހެން އެޅި މިފިޔަވަޅަށް އާންމުން އިޖާބަދީ، ކަމާބެހޭ ފަރާތްތަކުގެ އިރުޝާދު އަޑުއެހުމުގެ ސަބަބުން ޗައިނާގައި މިހާރު ކޮރޯނާ ވައިރަސް ދަނީ ކޮންޓްރޯލްވަމުންނެވެ. ނަމަވެސް ހަލުވިކޮށް ފެތުރުނު ބައްޔެއް މިހާ އަވަހަށް ކޮންޓްރޯލްކުރުމަށް މަގުފަހިވި އެންމެ ބޮޑު ސަބަބަކީ ޤައުމުގެ ކަމާބެހޭ ފަރާތްތަކުން ހެދި ޤަވައިދުތަކާއި ހެދި އެކަންޏެއް ނޫނެވެ. މިއީ މިޤަވައިދުތަކަށް އާއްމުން ކިޔަމަންވެ ބޯލެނބުމުގެ ސަބަބުން ހޯދުނު ކާމިޔާބެކެވެ.\nކޮރޯނާ ވައިރަސް ކޮންޓްރޯކްކުރުމަށް ޗައިނާއިން ކުރަމުން ދިޔަ މަސައްކަތުގެ ވާހަކަތަށް، ޗައިނާއަށް ތައުރީފުކޮށް އެކި މީޑިއާ،ތަކާއި، ސޯޝަލް މީޑިއާ ޕްލެޓް ފޯމްތަކުގައި އަދި ނޫސްތަކާއި، އެހެނިހެން ފަރާތްތަކުން އާއްމުކުރަމުން ގެންދާއިރު، ސޯޝަލް މީޑިއާގައި ޗައިނާ އާއި ޗައިނާގައި އުޅޭ ގިނަ ބައެއް ދިޔައީ ބަންދުގެ ހާލަތުގައި ކަންކަން ކުރަމުންދިޔަ ގޮތް ހިއްސާކުރަމުންނެވެ.\nޗައިނާގެ ވުހާންގެ ހޮސްޕިޓަލެއްގައި ކޯވިޑް-19އާގުޅޭ ތަހުލީލުކުރަނީ - ފޮޓޯ: ރޮއިޓާރސް\nވުހާންގެ ހޮސްޕޮޓަލެއްގައި ބަޔަކު ފަރުވާހޯދަނީ - ފޮޓޯ: ރޮއިޓާރ\nޗައިނާގެ ވުހާން ސިޓީގެ ޗެކްޕޯސްޓެއްގައި މީހަކު ރަޖިސްޓްރީވަނީ - ފޮޓޯ: ރޮއިޓާރސް\nމިހުރިހާ ފަރާތްތަކުންވެސް ބުނަމުން ދިޔައީ ކާފިއު އަދި ލޮކްޑައުންނާއި ހެދި ދަތިތަކާއި ކުރިމަތިވިނަމަވެސް ސަރުކާރުގެ ކަމާބެހޭ ފަރާތްތަކުގެ އިރުޝާދުތައް އަޑު އެހުމާއި، މިކަންކަމަށް އަމަލު ކުރުން އެއީ މުހިންމުކަމެއްކަމަށެވެ. އަދި ބަލި ކޮންޓްރޯލްކުރުމަށް އެންމެ ބޮޑު ބާރެއް އެޅީ އާންމުން ދިން އެއްބާރުލުން ކަމަށެވެ.\nޗައިނާގެ ޗޮންޗިންގައި ހުރި ބޭރު މީހަކު ސޯޝަލް މީޑިއާގައި ހާމަކުރިގޮތުގައި ކޮރޯނާ ފެތުރެން ފެށުމުން މިކަން ކޮންޓްރޯލްކުރުމަށް މުޅި ޗައިނާހެން އޮތީ ބަންދުކޮށްފައިވާ ހާލަތުގައެވެ. ކާބޯތަކެތި، ބޭސް ވިއްކާ ފިހާރަތަށް ފިޔަވައި އެހެން ހުރިހާ ތަނެއް ވަނީ ބަންދުކޮށްފައި ކަމަށެވެ. އަދި ކޮންމެ ގެއަކުންވެސް ކޮންމެހެން ބޭނުންވާ ތަކެތި ގަތުމަށް ބޭރަށް ދެވޭނީ އެކަކަށްކަމަށާއި، މިކަމުގެ ހުއްދަ ލިބެނީ ކޮންމެ ތިން ދުވަހުން އެއް ދުވަހުކަމަށެވެ. އަދި އެއީވެސް ކޮންމެ ގެއަކަށް ދީފައިވާ އެއް ފާސް ބޭނުންކޮށްގެން ކަމަށެވެ.\nއޭނާ ބުނީ މިގޮތުން ނުކުމެ އުޅޭ އިރު، މާސްކް އެޅުމަކީ ކޮންމެހެން ކުރަން މަޖުބޫރު ކަމެއްކަމަށެވެ. އަދި ދާ ކޮންމެ ތަނަކުންވެސް މީހުންގެ ޓެންޕަރޭޗަރ ނުވަތަ ހުން ހުރޭތޯ ބަލާކަމަށެވެ. އަދި އަމިއްލަ ފަރުދީ ޒިންމާއެއްގެ ގޮތުން ކޮންމެ މީހަކުވެސް ހޭންޑް ސެނަޓައިޒަރ ބޭނުންކުރާ ކަމަށެވެ.\nއަނެއްކޮޅުން ކެފޭ، ޕާކު އަދި އާންމު އެހެނިހެން ތަންތަން ބަންދުކޮށްފައި ހުރުމުގެ ސަބަބުން ޒަރޫރީ ބޭނުމެއްގައި އެއްޗެއް ގަތުމަށްޓަކައި ނޫނީ އާއްމުން ބޭރަށް ނުނުކުންނަ ކަމަށެވެ. އަދި މުޅި ޗައިނާގައިވެސް މިކާފިއު، ލޮކްޑައުން 40 ދުވަހަށް ހިންގި އިރު، މިކަމުން ހާސިލްކުރަން ބޭނުންވި ލަނޑުދަޑި ހާސިލް ކުރެވުނީ އާންމުންގެ އެއްބާރުލު ލިބުނު މިންވަރުން ކަމަށް ޗައިނާއިން ބުނެއެވެ.\nކޯވިޑް-19 އެންމެ ފުރަތަމަ ފެތުރެން ފެށުނު ހޫބައި ޕްރޮވިންސްގެ ވުހާން ސިޓީ - ފޮޓޯ: ރޮއިޓަރސް\nކޮރޯނާ ފުރަތަމަ ޗައިނާގެ ވޫހާންއިން ފެނިގެން މުޅި އެސަރަހައްދާއި އެހެން ހިސާބުތަކަށް ފެތުރެން ފެށި އަވަސް މިނުން ގިނަ ބަޔަކު ޤަބޫލުކޮށްގެން ތިބީ މިކަން ކޮންޓްރޯލުން ނެއްޓިގެން ދާނެކަމަށެވެ. ނަމަވެސް ވައިރަސް ފެތުރުން ކޮންޓްރޯލްކުރުމަށް ޗައިނާގެ ކަމާބެހޭ ފަރާތްތަކުން އެޅި ފިޔަވަޅުތަކާއި، މިކަމުގައި އާންމުން ދިން އެއްބާރުލުމުން ބަލި ކޮންޓްރޯލްވުމަށް މަގު ފަހި ވެގެން ދިޔައެވެ. ޗައިނާގައި މިހާރު ކޮރޯނާއަށް އެޅި ވަގުތީ ހޮސްޕިޓަލްތައްވެސް ވޫހާން ގަޔާއި އެހެން ސަރަހައްދުތަކުގައިވެސް ދަނީ ބަންދު ކުރަމުންނެވެ. އަދި އާންމު ދިރިއުޅުމުގެ ހާލަތަށް ގިނަ ތަންތަން ދަނީ ބަދަލުވަމުންނެވެ.\nކޮރޯނާ ފެތުރޭ ކޮންމެ ޤައުމަކުންވެސް ޗައިނާއިން ކުރި ގޮތަށް މަސައްކަތް ކޮށްފިނަމަ މިވައިރަސްގެ ނުރައްކާ ކުޑަކުރެވިދާނެ ކަމަށް ދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯއިން ވަނީ ބުނެފައެވެ. އަދި ޗައިނާއިން ކޮށްފައިވާ މަސައްކަތަށް ޑަބްލިއުއެޗްއޯއިން ވަނީ ތައުރީފުވެސް ކޮށްފައެވެ.\nބަލި ކޮންޓްރޯލްކުރުމަށް އަޅަންޖެހޭ ފިޔަވަޅުތަށް ލަސްނުކޮށް އަޅަފިނަމަ، ކޮންމެ ޤައުމަކަށްވެސް މިވައިރަސް ކޮންޓްރޯލްކުރެވިދާނެ ކަމަށް ޑަބްލިއުއެޗްއޯއިންވެސް ވަނީ ބުނެފައެވެ. ނަމަވެސް މިކަން ކުރެވޭނީ ކަމާބެހޭ ފަރާތްތަކުން ކަޑައަޅާ ކަންކަމަށް އާންމުން ސަމާލުވެ، މިކަންކަން ތަންފީޒުކުރުމުން ކަމަށެވެ.\nރާއްޖެ ފަދަ ކުޑަކުޑަ ޤައުމެއްގައި މިފަދަ ބަލިމަޑުކަމެއް އާންމުކޮށް ފެތުރެން ފަށައިފިނަމަ މިކަން ވެގެންދާނީ ވަރަށް ނުރައްކާތެރިކަމަށް ކަމުގައި ވާއިރު، މިހެން މިކަން ވިޔަ ނުދިނުމަށް ކޮންމެ މީހަކުވެސް ފަރުދީ ޒިންމާ އަދާރަން ޖެހެއެވެ.\nމިދަނޑިވަޅުގައި އަސާސީ ބޭނުމަކަށް މެނުވީ ބޭރަށް ނުދިއުމާއި، ތަންތަނަށް އެއް ނުވުމާއި، ބަލީގެ އަލާމަތް ފެނިއްޖެއްނަމަ، އެކަހެރިވެ ހުރުމަކީ ކޮންމެ މީހަކަށްވެސް އަމިއްލަޔަށް ކުރެވިދާނެ ކަމެކެވެ. ޓީޝޫ މާސް ބޭނުންކޮށްފައި، ނައްތާލާއިރު، އެންމެ އެކަށީގެންވާގޮތުގައި ނައްތާލުމާއި، ކޮފީ، ބުރު ޖެހުމަށް މަގުތަކަށް ނުނުކުތުން އެއީ ކޮންމެ މީހަކަށްވެސް ކުރެވިދާނެ ކަމެކެވެ.


Kulhudhuffushi gai thaaru elhumuge bodu mashroo eh hingan havaalukohffi | Mihaaru\nޚަބަރު / ނޭޝަނަލް ޕްލޭނިން މިނިސްޓްރީ\nކުޅުދުއްފުށީގައި މަގު ހެދުމުގެ އާ ބޮޑު މަޝްރޫއެއް ހިންގަން ހަވާލުކޮށްފި\n28 ފެބުރުއަރީ 2021 - 11:34\nކުޅުދުއްފުށީގައި 100 މިލިއަން ރުފިޔާ ހޭދަކޮށްގެން މަގު ހެދުމުގެ ބޮޑު މަޝްރޫއެއް، ރޯޑް ޑިވެލޮޕްމަންޓް ކޯޕަރޭޝަނާ ހަވާލުކޮށްފި އެވެ.\nޕްލޭނިން މިނިސްޓްރީން ބުނީ ކުޅުދުއްފުށީގެ ބޮޑެތި މަގުތައް ތާރު އަޅައިގެން ހެދުމުގެ ދެވަނަ ފިޔަވަހި ކުރިއަށް ގެންދަން ހަވާލުކުރީ ގާތްގަނޑަކަށް ދޮޅު އަހަރުން ނިންމާ ގޮތަށް ކަމަށެވެ.\nމިދިޔަ ބުރާސްފަތި ދުވަހު ސޮއިކުރި މި މަޝްރޫއުގެ ދަށުން މަގުގައި ތާރު އެޅުމުގެ އިތުރުން ފެން ހިންދާ ނިޒާމް ގާއިމްކުރުމާއި މަގު ބައްތި ޖެހުން ވެސް ހިމެނެ އެވެ.\nތާރު އަޅައިގެން ކުޅުދުއްފުށީ މަގުތައް ހެދުމުގެ މަސައްކަތް ކުރީގެ ރައީސް ޑރ. މުހައްމަދު ވަހީދުގެ ސަރުކާރާއި ކުރީގެ ރައީސް އަބްދުﷲ ޔާމީންގެ ވެރިކަމުގައި ވެސް ކުރިޔަށް ގެންދިޔަ އެވެ. އޭރު ވެސް އެ މަސައްކަތް ކުރީ ރޯޑް ޑިވެލޮޕްމަންޓް ކޯރަޕޭޝަނުންނެވެ. އެ މަޝްރޫއުތަކަށް 50 މިލިއަނަށް ވުރެ ގިނަ ރުފިޔާ ވަނީ ހަރަދުކޮށްފަ އެވެ.\nތަރައްގީގެ މަޝްރޫއުތައް ހދ. ކުޅުދުއްފުށި ނޭޝަނަލް ޕްލޭނިން މިނިސްޓްރީ ރޯޑް ޑިވެލޮޕްމަންޓް ކޯޕަރޭޝަން\n10 ކޮމެންޓް,3ރިއެކްޝަންސް\nމިކަންކަން ކާމިޔާބުވާނީ އެއްފަސްކުރުމަށް އަމަލީ މަސައްކަތް ފައްޓަވާ ކ.އަތޮޅު މާލޭ މީހުންގެ ތެރެއިންވެސް "ގޯތި ބޭނުންކަމަށް އަޑު އުފުލާ މާލޭ މީހާއަށްވެސް ގޯތި ލިބޭގޮތަށް" ކެލާ، ފިއްލަދޫ، ހަނިމާދޫ، ކާށިދޫ، ކުޑަހުވަދޫ، ތުލުސްދޫ، ތ. ގުރައިދޫ، ތިމަރަފުށި، ވިލުފުށި، ލ. ގުޅިފައިވާ ހުރިހާރަށްތައް، ހުވަދުއަތޮޅު ތިނަދޫ، ކޮލަމާފުށި، ވާދޫ، ފަރެސްމާތޮޑާ އަދި އައްޑޫގެ ބިންހިއްކާ 30 އަހަރު ދުވަހުން މެނުވީ ރެޖިސްޓްރީއަށް ބަދަލު ނުގެނެވޭގޮތަށް ބިންދޫކުރައްވާ.\n"ރިޔާސީ/ބަރުލަމާނީ" ގެ ފެންނަ/ނުފެންނަ ވޯޓަކަށް އަލުން ދާންވީ ނޫންތޯ؟ މަޖިލިސް މެންބަރުން މިހާރު މަގުހެދުމުގެ މަޝްރޫޢުގެ އެއްބަސްވުމުގައި ސޮއެކޮށް އެއާ ހަވާލުވެ ފޮޓޯ ނަގާ ހިސާބަށް ވެސް މިއަދު މިއޮތީ އާދެވިފަ. ދެން އެއީ ހަމަ އެކަނި ގާނޫނު ހަދާ މަޖިލީހޭ ތަހްގީގުކުރާ މަޖިލީހެއް ނޫނޭ، ފަޅުކޮންނަ ބައެއްނޫނޭ އަދި ބިން ހިއްކާ ބައެއް ވެސް ނޫނޭ ބުނުމުގެ ބަދަލުގައި މަޖިލީހުން ސަރުކާރު ހިންގަން ހަވާލުވާން ގާނޫނު އަސާސީ އާއި ގާނޫނަށް އިސްލަހު ގެންނަންފެނޭ.\nދައުލަތުގެ ބަޖެޓާމެދު ވިސްނާ ބަޔަކު ތިއަޅާ ސޮކީ ކަނޑުގައި އަޅާ ރޮނގެއްފަދަ ކަމެއްގެ ގޮތުގައި ސިފަކުރާނީ\nމިސަރުކާރަށް ބޭނުންވަނީ ޕޭޕަރީމް. އެއިން ހުރިހާކަމެއް ވާނެ.\nހާދަ ސޮއެކޭ މިއަޅަނީ.\nމިސަރުކާރުގެ ރަގަޅު ތަރަށްގީ ސިޔާސަތުގެ ތެރެއިން ކުޅުދުއްފުށީ މިފަހަރު ތާރު އަޅާއިރު އަންޑަރ ގުރައުންޑު ރޭލުވޭޔަކުން ނޮޅިވަރަމާއި، ނޮލިވަރަންފަރާއި ގުޅާލަން ނިންމައިފިކަމަށް އެމްޑީޕީގެ ބައެއް އިސްވެރިން ބުނޭ މިއީނޫންތޯ ތަރައްގީޔަކީ އަޑުގައި މަތިންދާރޭލު ހދ. ގައި އަޑީންދާރޭލް\nމިއީ އިގޭ ތޯ އެމްޑީޕީގެ ސަރުކާރުން ރަނގަޅު ތަންކޮޅަކީ. ތަރައްޤީ މެކުހަށް ޖަހާފައި. އެހެންނަމަވެސް އެމްޑީޕީއަށް ދޭނެ ވޯޓެއް ނެތް.\nތިޔައީ އިންތިހާބް ބޯމަތިވެފައި އޮތީމައި ދައްކާހާ ދަޅަ. އިބްރާހީމް މުޙަައްމަދު ޞޯލިޙް ރިޔާސީ އިންތިހާބްގެ ކެމްޕެއިންނަށް ކުޑަހުވަދޫއަށް އައިސް ބުނި "ކުޑަހުވަދޫ ބަކީ ހުރި މަގުތަކުގައި ތާރުއެޅިގެންދާނެ". މިއަދާހަމައަށް ކުޑަހުވަދޫގެ ތަރައްޤީއަށް ގާބުރިއެއް ބަހައްޓާފައެއް ނެތް. ދެން އެމްޑީޕީއަކަށް ވޯޓެއް ނުދޭނަން.\nކިތަންމެ ތާރެއް އަޅާނަމޭބުންޏަސް ނޯވޯޓް ފޯ އެމްޑީޕީ\nތާރެއްވެސް ނޫން އަޅައިދޭނީ. އެމްޑީޕީ އިން ހުރިހާކަމެއްވެސް ކުރަނީ އަނގައިން.


EU in Fiyavalhu Neylhee Sarukaarun Kuri Massakathun: Shainee\n16 ޖުލައި 20184ކޮމެންޓް\nއީޔޫއިން ފިޔަވަޅު ނޭޅީ ސަރުކާރުން ކުރި މަސައްކަތުން: ޝައިނީ\nއީޔޫގެ ހާރިޖީ ވަޒީރުންގެ މަޖިލީހުން މިއަދު ރާއްޖެއާއި މެދު ފިޔަވަޅު ނޭޅީ ސަރުކާރުން ކުރި މަސައްކަތުގެ ސަބަބުން ކަމަށް ފިޝަރީޒް މިނިސްޓަރު ޑރ.މުހައްމަދު ޝައިނީ ވިދާޅުވެއްޖެއެވެ.\nބްރަސެލްސްގައި މިހާރު ވެސް ހުންނެވި ޑރ.ޝައިނީ ވީއެފްޕީއަށް ވިދާޅުވީ ފިޔަވަޅު އަޅަން އުޅުނީ އިދިކޮޅު ފަރާތްތަކުން އީޔޫގެ ގައުމުތަކަށް ދީފައި ހުރި ގޯސް މައުލޫމާތުތަކެއްގެ މައްޗަށް ބިނާކޮށް ކަމަށެވެ. ނަމަވެސް އެކަންކަން އޮޅުން ފިލުވާދެވިފައިވާ ކަމަށް ޝައިނީ ވިދާޅުވިއެވެ.\n"އަސްލު ސިޗުއޭޝަން އޮތީ ކިހިނެއްކަން ކިޔާދެވިއްޖެ. އިދިކޮޅު ފަރާތްތަކުން އޮތީ އިންތިހާބެއް ނުބާއްވާނެ ކަމަށާއި އިންތިހާބަކާ ނުލާ ރައީސް ޔާމީން ހުވާ ކުރައްވާނެ ކަމަށާއި އިންތިހާބަށް ކުރިމަތިލާ ކޮންމެ ކެންޑިޑޭޓަކާ މެދު ފިޔަވަޅު އަޅާ ކަމަށް ބުނެދީފައި،" ޝައިނީ ވިދާޅުވިއެވެ.\nޝައިނީ ވިދާޅުވި ގޮތުގައި ކުރީގެ ރައީސް މުހައްމަދު ނަޝީދަށް ސަރުކާރުން ހުރަސް އަޅަނީ އެހެން ވެގެން ކަމަށް އީޔޫގެ ގައުމުތަކަށް ސިފައިކޮށްދީފައިވާ ކަމަށާއި ނަމަވެސް "ލެޖިޓިމޭޓު" ކެންޑިޑޭޓަކު ވަޑައިގެންނެވުމުން ހުރަސް ނާޅާކަން ދައްކާ ދީފައިވާ ކަމަށް ވެސް ޝައިނީ ވިދާޅުވިއެވެ.\nޝައިނީ ވަނީ ރާއްޖޭގެ ހާލަތު ގޯސް ނުވާނެ ކަމަށާއި ފިޔަވަޅު ނާލަން ނިންމި ނިންމުމުން ސަރުކާރަށް ކާމިޔާބު ލިބުނު ކަމަށް ސިފަ ކުރައްވާފައެވެ.\nޝައިނި އެހެން ވިދާޅުވި އިރު ކައުންސިލް އޮފް ދަ ޔޫރަޕިއަން ޔޫނިއަން ނުވަތަ އީޔޫގެ ހާރިޖީ ވަޒީރުންގެ ކައުންސިލުން މިއަދު ނެރެފައިވާ ނޫސްބަޔާނެއްގައި ބުނެފައިވާ ގޮތުގައި ފޮރިން އެފެއާޒް ކައުންސިލުގެ މިއަދުގެ ބައްދަލުވުމުގައި ރާއްޖޭގެ ވަކިވަކި ފަރުދުންނާއި މުއައްސަސާތަކާއި އިދާރާތަކުގެ މައްޗަށް ފިޔަވަޅު އެޅުމަށް ފްރޭމްވޯކެއް(އުސޫލުތަކެއް) މިއަދު ފާސްކޮށްފައިވެއެވެ.\nފިޔަވަޅު އަޅަން ފްރޭމްވޯކެއް އެކުލަވާލާފައިވަނީ އިންސާނީ ހައްގުތަކަށް އަރައިގަނެ ގާނޫނީ ހުކޫމަތު ހިންގަން ހުރަސް އަޅާ، ހުރިހާ ފަރާތްތައް ބައިވެރިވާ ސިޔާސީ ހައްލެއް ހޯދަން ދެކޮޅު ހަދާ ފަރާތްތަކާ ދެކޮޅަށެވެ. އެ ނޫސްބަޔާނުގައި ބުނެފައިވާ ގޮތުގައި އީޔޫގެ އެ ނިންމުމުގެ ސަބަބުން ހާލަތު ބަދަލު ނުވެއްޖެ ނަމަ ވަކިވަކި ފަރުދުންނާއި މުއައްސަސާތަކާއި އިދާރާތަކުގެ މައްޗަށް ފިޔަވަޅު އަޅަން ފަހިވެގެންދާނެއެވެ.\nއެ ބަޔާނުގައި ރާއްޖޭގެ ހާލަތު ރަނގަޅު ނޫން ކަމަށާއި ހާލަތު ބަދަލު ނުވެއްޖެ ނަމަ ފިޔަވަޅު އަޅާނެ ކަމުގެ އިންޒާރު ދީފައިވެއެވެ.\nޑރ. ޝައިނީ އިދިކޮޅު ކޯލިޝަން އީޔޫ ސަރުކާރު\nސާނޭ ކަލޭދައްކާ ވާހަކަ ކާކު ޤަބޫލުކުރާނީ ބުނެބަލަ ސާނޭ... ކަލޯ ފިސަރިސް މިނިސްޓަރަކަށް ލީމަ މުޅިންވެސް ޔޫރަޕުން އދ އިން ތިހަރަ ނިންމާލަނީ...މަސްވެރިން އެއުޅޭ ހާލު ކަލެއަކަށް ނޭގެ...ކަލޭ އަށް ވާކަމެއް ނެތް އެއްކަމެއްވެސް، އދ ގޮނޑި ބަލާގޮސްފަވެސް އައީ ހުސްއަތާ...\nދޮން ބިސް ވަރަށް މޮޅުވާނެ .ފުރަތަމަ ރާއްޖެއިން ތެޔޮ ނެގީ ވެސް މިނާ\nއދ ގެ ގޮޑި ލިބުނީ ވެސް ތެޔޮ ޝައިނީ ކުރި މަސައްކަތުން.މީނާއަކީ ރާއްޖެއިން ފުރަތަމަ ތެޔޮ ނެގި މީހާ.މީނާއަށް ތެޔޮ ނެގުމުގެ އެވޯޑު ވަރަށް އަވަހަށް ލިބޭނެ.\nޙާލަތު މިހާރަށް ވުރެ ގޯސް ވެއްޖެނަމަ ފިޔަވަޅު އަޅާނެ ވާހަކަ ނެތްތަ؟


Wenger ah Arsenal in magaameh dhenee | Mihaaru\nވެންގާ އަށް އާސެނަލުން މަގާމެއް ދެނީ\n08 ފެބުރުއަރީ 2020 - 09:132comments\nލަންޑަން (ފެބްރުއަރީ 8) - ފީފާގެ ޓެކްނިކަލް ޑިވެލޮޕްމަންޓްގެ ހެޑްގެ މަގާމާ ދާދި ފަހުން ހަވާލުވި އާސެނަލްގެ ކުރީގެ ކޯޗު އާސެން ވެންގާ އަށް އެ ކްލަބްގެ އިސް މަގާމެއް ދޭން މަޝްވަރާކުރަމުން އަންނަ ކަމަށް މީޑިއާ ރިޕޯޓްތައް ބުނެފި އެވެ.\nފްރާންސަށް އުފަން އުމުރުން 70 އަހަރުގެ ވެންގާ 22 އަހަރު އާސެނަލަށް ކޯޗުކޮށްދިނުމަށް ފަހު 2018 ވަނަ އަހަރު މެއި މަހު އެ ޓީމު ދޫކޮށްލިިއިރު، އެ ޓީމު އޮތީ ބޮޑެތި ޓީމުތަކުގެ ރޭހުގެ ފަހަތަށް ވެއްޓިފަ އެވެ. ވެންގާ އަށް ފަހު އާސެނަލާ ހަވާލުވި ފުރަތަމަ ކޯޗު އުނާއި އެމެރީ އަށް ޓީމު ކުރިއަށް ގެންދިއުމުގައި ކާމިޔާބެއް ނުލިބި އެންމެ ފަހުން ވަނީ މަގާމުން ދުރުކޮށްފަ އެވެ. އެމެރީ ވަކިކޮށް އާސެނަލުން ކޯޗަކަށް ހަމަޖެއްސީ އެ ޓީމުގެ ކުރީގެ ކެޕްޓަން މިކޭލް އާޓެޓާ އެވެ.\nއާސެނަލްގެ ކޯޗުކަމަށް އާޓެޓާ ހަމަޖެއްސުމުގައި ވެންގާގެ ދައުރެއް އޮތް ކަމަށް މީޑިއާގައި އަޑުފެތުރުނެވެ. ރިޕޯޓްތައް ބުނާގޮތުން އާސެނަލްގެ ބޯޑުން މިހާރު ވަނީ ވެންގާ އަށް ކްލަބްގެ އެޑްވައިޒަރެއްގެ ރޯލު ދޭން މަޝްވަރާކޮށްފަ އެވެ. އަދި މިހާރު އަންނަނީ ވެންގާއާ އެކު އެ މަގާމާ ހަވާލުވާން ވާހަކަ ދައްކަމުންނެވެ. އެކަމަކު ވެންގާ މި މަގާމާ ހަވާލާން ޖެހޭނީ ފީފާގައި އޭނާ އަދާކުރަމުން އަންނަ މަގާމު ދޫކޮށްލުމަށް ފަހު ކަމަށް ރިޕޯޓްތައް ބުނެ އެވެ.\nއެޑްވައިޒަރެއްގެ ރޯލު ވެންގާ އަށް އަދާކުރެވެން ނެތް ނަމަ ދެން އޭނާ އަށް ހުށަހަޅާނެ ކަމަށް ބެލެވެނީ ކްލަބް އެމްބެސަޑަރެއްގެ މަގާމެވެ. ވެންގާގެ އެންމެ ވާދަވެރި ކޯޗު އެލެކްސް ފާގަސަން ވެސް ހުރީ މެންޗެސްޓާ ޔުނައިޓެޑްގެ އެމްބަސަޑަރެއްގެ މަގާމުގަ އެވެ.\nދާދި ފަހުން މީޑިއާ އަށް ދިން އިންޓަވިއުއެއްގައި ވެންގާ ވަނީ އަލުން އާސެނަލަށް ކޯޗުކޮށްދޭން ނުދާނެ ކަމަށް ބުނެފަ އެވެ. އެކަމަކު ފުޓްބޯޅައިގެ އެހެން ކަންތައްތަކުގައި އޭނާގެ އެހީތެރިކަން އާސެނަލަށް ދޭނެ ކަމަށް ވަނީ ބުނެފަ އެވެ. އާސެނަލްގެ ބޯޑުން ވެންގާ އަށް މަގާމެއް ދޭން ބޭނުންވީ ކްލަބް ކުރިން އޮތް ހިސާބަށް ގެންދިއުމުގައި ވެންގާ އަށް ވެސް ދައުރެއް އަދާކުރެވޭނެ ކަމުގެ އިތުބާރު އޮތުމުންނެވެ.\nވެންގާ، އާސެނަލް ކޯޗުކަމާ ހަވާލުވީ 1996 ވަނަ އަހަރު އެވެ. އޭނާ ވަނީ އެ ޓީމަށް ތިން ޕްރިމިއާ ލީގާއި ހަތް އެފްއޭ ކަޕް ކާމިޔާބުކޮށްދީފަ އެވެ.\nއިތުރު ލިޔުންތައް އާސެނަލް އާސެން ވެންގާ


ހަރުމުދަލުގެ ރަޖިސްޓަރީގައި ހިމެނޭ ބައިތައް | ދައުލަތުގެ މާލިއްޔަތުގެ ގަވާއިދު\n11.04 ހަރުމުދަލުގެ ރަޖިސްޓަރީގައި ހިމެނޭ ބައިތައް\nދައުލަތު ތަންތަނުގައި ހުންނަ ދައުލަތުގެ މުދަލުގެ ހިސާބުތައް މި ގަވާއިދުގެ 11.02 ވަނަ މާއްދާގައިވާ ގޮތުގެމަތިން، އެ ތަކެއްޗަށް އަންނަ އުނިއިތުރާއި، ބަލަށްކެނޑިގޮތް (ޑެޕްރިސިއޭޝަން) އެނގޭނޭގޮތަށް ލިޔެ ބަލަހައްޓަން ވާނެއެވެ.\nދައުލަތުގެ ހަރުމުދާ ބަލަށްކެނޑުމުގައި (ޑެޕްރިސިއޭޝަން) ޢަމަލުކުރާނެ އުސޫލެއް އޮޑިޓަރ ޖެނެރަލްގެ މަޝްވަރާއާއެކު މިނިސްޓަރު ކަނޑައަޅައި އާންމުކުރަންވާނެއެވެ.\nމި މާއްދާގެ (ހ) ގައިވާ ގޮތުގެމަތިން ހިސާބު ބެލެހެއްޓުމަށްޓަކައި ހަރުމުދަލުގެ ރަޖިސްޓަރީގައި ހިމެނޭ ތަކެތި ބައިކުރާނީ MG/PR02 ގައިވާ ގޮތުގެ މަތިންނެވެ.\nދައުލަތުގެ ހަރުމުދަލުގެ ގޮތުގައި ކެޓަގަރައިޒްކުރެވިގެން ހިސާބު ބެލެހެއްޓުމުގައި، ހަރުމުދަލުގެ އިންވެންޓްރީގެ އެކި ބައިތަކަށް ބައިކުރަންޖެހޭ ގޮތް ތިރީގައި މިވަނީއެވެ.\nކެޓަގަރީ ނަންބަރު 01 : ބިންބިމާއި، ޢިމާރާތްތަކާއި، އެ ބާވަތުގެ މާއްދީ މުދާ\nމި ބައިގައި ހިމެނެނީ، ބިންބިމާއި، ޢިމާރާތްތަކާއި، ވައިގެ ބަނދަރުތަކާއި، ކަނޑުގެ ބަނދަރުތަކާއި، ފެނާއި ނަރުދަމާފަދަ ނިޒާމުތަކާއި، ސްޓޭޑިއަމްތަކާއި، ޕާކުތަކާއި، ބުރިޖުތަކާއި، މަގުތައް ފަދަ މާއްދީ މުދަލެވެ. މިގޮތުން ނަގާ ލިސްޓުގައި އެ އެއްޗެއް އޮތް ނުވަތަ ހުރި ތަނަކާއި، ބޮޑުމިނާއި، ހަދާފައިހުރި ގޮތާއި، އަގާއި، އުފެއްދި ނުވަތަ ލިބުނު ތާރީޚު އެނގޭނޭގޮތަށް ތަފުސީލުކޮށް ރަޖިސްޓަރީގައި ލިޔެފައި އޮންނަންވާނެއެވެ. މިފަދަ ތަންތަނާއި ތަކެތީގެ ކުރެހުންތަކުގެ އަސްލު އެ އޮފީހެއްގައި ހުންނަންވާނެއެވެ. ކުއްޔަށް ހިފާފައި ހުންނަ ތަންތަން މީގެ ތެރެއަކު ނުހިމެނޭނެއެވެ.\nކެޓަގަރީ ނަންބަރު 02 : ފަރުނީޗަރާއި، ފިކްސްޗަރސް އަދި ފިޓިންގްސް\nމިބައިގައި ހިމެނެނީ، ގޮނޑި، މޭޒު، އަލަމާރިފަދަ ތަކެއްޗާއި، އިމާރާތުގައި ހަރުކޮށްފައި ހުންނަ ތަކެތީގެ ތެރެއިން ޕެނަލް ބޯޑު، ފަންގިފިލާ ފަންކާ، ފެންއަޅާ ތާނގީ، ތިޖޫރީފަދަ ހަލާކުނުކޮށް ނައްޓާލެވޭގޮތަށް ހަރުކޮށްފައި ހުންނަ ތަކެއްޗެވެ.\nކެޓަގަރީ ނަންބަރު 03 : ޕްލާންޓް، މެޝިނަރީ، އިކްއިޕްމަންޓްސް، ސޮފްޓްވެއަރ އަދި އައި.ޓީ )އިންފޯމޭޝަން ޓެކްނޮލޮޖީ) އާ ގުޅޭ ގޮތުން ހޯދާ ހާޑުވެއަރ\nމި ބައިގައި ހިމެނެނީ، ޑީސެލިނޭޝަން ޕްލާންޓް، އިންޖީނު، އެކިކަހަލަ އިކްއިޕްމަންޓް، ކޮމްޕިއުޓަރ ހާޑްވެއަރއާއި ސޮފްޓްވެއަރ، ސައިންޓިފިކް އިކްއިޕްމަންޓް، އައިސް އަލަމާރި، ދޮންނަ މެޝިނު، ފެންމޯޓަރ، އުނދުން، ފޯނު، ވޯކީޓޯކީ ސެޓް، ރޭޑިއޯޓެލެފޯން ސެޓް، ޓީވީ، ލަވަޖަހާ ސެޓް، އެއަރކޮންޑިޝަން، ފޮޓޯކޮޕީމެޝިން، ޕްރިންޓަރ، ބައިންޑިންގ މެޝިން، ލެމިނޭޓިންގ މެޝިން، ފައިސާ ގުނާ ނުވަތަ ޗެކުކުރާ މެޝިން، ޝްރެޑަރ، ކެމެރާފަދަ ތަކެއްޗެވެ.\nކެޓަގަރީ ނަންބަރު 04 : ދުއްވާ ތަކެތި\nމި ބައިގައި ހިމެނެނީ، އެއްގަމުގައި ދުއްވާ ތަކެއްޗާއި، ކަނޑުގައި ދުއްވާ އުޅަނދުފަހަރާއި، ވައިގައި ދުއްވާ ބޯޓުފަހަރެވެ. ކަފު ޖަހައިގެން ދަމާ ތަކެއްޗާއި، ޓްރެކްޓަރުގައި ޖަހައިގެން މަސައްކަތްކުރާ ތަކެތިވެސް މީގެތެރޭގައި ހިމެނޭނެއެވެ.\nކެޓަގަރީ ނަންބަރު 50 : މަސައްކަތްކުރަން ގެންގުޅޭ ޓޫލްސް، އިންސްޓްރޫމަންޓްސް، އަދި އެޕަރޭޓަސް\nމި ބައިގައި ހިމެނެނީ، އިންޖީނާއި މެޝިން ހެދުމުގެ މަސައްކަތުގައި ބޭނުންކުރާ ޓޫލްސްއާއި، ލެބޯޓަރީފަދަ ތަންތާނގައި ބޭނުންކުރާ ޓޫލްސްއާއި، އެހެނިހެން މަސައްކަތުގައި ބޭނުންކުރާ ޚާއްޞަ އިންސްޓްރޫމަންޓްތަކެވެ.\nކެޓަގަރީ ނަންބަރު 06 : ކޮޕީރައިޓްސް އަދި ޕޭޓަންޓްސް\nމި ބައިގައި ހިމެނެނީ، ދައުލަތަށް ހޯދާފައިވާ ކޮޕީރައިޓްސްއާއި، ޕޭޓަންޓްސްއާއި، ޓްރޭޑްމާކް، އަދި ލައިސަންސާއި މިނޫންވެސް މިބާވަތުގެ މުދަލުގެ ތަފުސީލެވެ.\nކެޓަގަރީ ނަންބަރު 07 : އާސާރީ ތަންތަނާއި ތަކެތި\nމި ބައިގައި ހިމެނެނީ، ދައުލަތުގެ މިލްކުގެގޮތުގައި ހިމެނޭ އެންމެހައި އާސާރީ، އަދި ތާރީޚީ ތަންތަނާއި، އެ ތަންތަނުގައި ބެހެއްޓިފައި ހުންނަ އާސާރީ އަދި ތާރީޚީ ތަކެއްޗެވެ.\nކެޓަގަރީ ނަންބަރު 08 : ފަޅުރަށްރަށާއި ގޮއިފާލައްބަ ހިންނަފަދަ ތަންތަނާއި، ކުޅިއާއި ފަޅާއި ފަރުފަދަ ތަންތަން، އަދި އެތަންތަނާއި އެނޫން ތަންތަނުގައި ހުންނަ ދިރޭމުދާ\nމި ބައިގައި ހިމެނެނީ، ދައުލަތުން ބަލަހައްޓާ ބިންބިމާއި، ރާއްޖޭގެ ހުރިހާ ފަޅުރަށްރަށާއި ހުރާގަނޑާއި ގޮއިފާލައްބަ ހިންނަފަދަ ތަންތަނާއި، ފަޅުތެރޭގައި ހުންނަ ފިނޮޅުތަކާއި، ރަށްރަށުގައި ހުންނަ ކުޅިތަކާއި، ރަށްރަށާ ވަކިން ހުންނަ ފަރުތަކާއި ފަޅުތަކާއި، މިފަދަ ތަންތަނުގައި ހުންނަ ރުއްގަސްފަދަ ދިރޭމުދަލެވެ.\nދައުލަތުގެ އޮފީސްތަކުގައި ހުންނަ ހަރުމުދާ ހަމައަށް ހުރިތޯ މަދުވެގެން އަހަރަކު އެއްފަހަރު، އެ އޮފީހެއްގެ މާލީޒިންމާދާރުވެރިޔާ ކަނޑައަޅާ އުސޫލެއްގެ މަތިން ޗެކުކޮށް ބަލަންވާނެއެވެ. މިގޮތުން ޗެކުކުރާއިރު، ތަކެތި ގިނަދުވަހަށް ދެމެހެއްޓުމަށްޓަކައި އެކަށީގެންވާ ގޮތެއްގައި މަސައްކަތްކޮށްފައިވޭތޯ ބަލަންވާނެއެވެ.\nމި މާއްދާގެ (ބ) ގައިވާ ގޮތުގެމަތިން ޗެކުކުރުމަށްފަހު، ތަކެއްޗާ ހަވާލުވެހުރި މުވައްޒަފަކާއި ޗެކުކުރި ބަޔަކު ހަރުމުދާ ޗެކުކުރިކަމުގެ ލިޔުމެއްގައި ސޮއިކުރަންވާނެއެވެ. ޗެކުކުރިއިރު އުނިއިތުރެއްވާނަމަ އެކަމާމެދު ނިންމި ގޮތް ބަޔާންކޮށް އެ އޮފީހެއްގެ މާލީ ޒިންމާދާރުވެރިޔާ ނުވަތަ އެ އޮފީހެއްގެ އިސްވެރިޔަކު ސޮއިކުރަންވާނެއެވެ.


މެލޭސިޔާގެ އިމިގްރޭޝަން ސިސްޓަމް ބަޔަކު ހެކްކުރިކަން ފަޅާއަރައިފި | Sandhaanu\nމެލޭސިޔާގެ އިމިގްރޭޝަން ސިސްޓަމް ބަޔަކު ހެކްކުރިކަން ފަޅާއަރައިފި\nމެލޭޝިޔާގެ އިމިގްރޭޝަން ރެކޯރޑްސް ހެކްކޮށް ބަޔަކުމީހުން އެކަމުގެ ނާޖާއިޒު ފައިދާ ނަގަމުންދާކަމަށް ދާދިފަހުން މެލޭޝިޔާ އޮޑިޓަރ ޖެނެރަލްގެ އޮފީހުން ވަނީ ހާމަކޮށްފައެއެވެ.\nއިމިގްރޭޝަން ސިސްޓަމް ހެކްކޮށް ބޭރު ގައުމުތަކުގެ މީހުންނަށް ވަގު އައިޑީ ވިއްކައިގެން އެ ގައުމަށް އެތެރެވެވޭގޮތަށް ހަދައިފާވާކަމަށް ކަމާބެހޭ ފަރާތްތަކުން ވަނީ މައުލޫމާތު ދީފައެވެ. ލަފާކުރެވޭގޮތުގައި މިކަމަކީ 2017 ވަނަ އަހަރުން ފެށިގެން ކުރަމުން ގެންދާކަމެކެވެ. ހެކަރުންނަށް އެކަން ކުރެވުނީ އިމިގްރޭޝަން އޮތޯރިޓީގައި ތިބި ބައެއްގެ އެހީތެރިކަމާ އެކުގައި ކަމަށްވެސް ކަމާބެހޭ ފަރާތްތަކުން ލަފާކުރެއެވެ. އެފަރާތްތަކުގެ އެހީތެރިކަމާ އެކު ކޮމްޕިއުޓަރު ސިސްޓަމްތަކުގެ ޕާސްވޯޑްތަކާއި މުހިންމު މައުލޫމާތުތައް ހެކަރުން ހޯދާފައިވެއެވެ.\nމިހާ ގިނަ ދުވަސް ވީއިރު މިކަން ސަރުކާރަށް ފާހަގަ ކުރެވިފައިނުވާތީ ގިނަ ބަޔަކު ދަނީ ކަންބޮޑުވުން ފާޅުކުރަމުންނެވެ. ފާއިތުވި އަހަރުތަކުގެ ތެރޭގައި ދައުލަތަށް މިކަމުގެ ސަބަބުން ލިބުނީ ކިހާވަރެއްގެ ގެއްލުމެއްކަން ލަފާކުރާކަށް އަދި ނޭނގެއެވެ.


ޖުޑިޝަރީގެ މައްސަލަތައް ހުރިކަމަށާއި ގާނޫނު އަސާސީގެ އިމުގެތެރޭގައި ދިވެހި ވެރިކަން އޮންނަން ޖެހޭ ކަމަށް ޑީއާރުޕީގެ ލީޑަރު ތަސްމީން ވިދާޅުވެފައިވާ ވިދާޅުވުމަށް އެމްޑީޕީގެ ޗެއާރޕާރސަން ރީކޯ މޫސަ މަރުހަބާ ކިޔައިފި – Maldivian Democratic Party\nޖުޑިޝަރީގެ މައްސަލަތައް ހުރިކަމަށާއި ގާނޫނު އަސާސީގެ އިމުގެތެރޭގައި ދިވެހި ވެރިކަން އޮންނަން ޖެހޭ ކަމަށް ޑީއާރުޕީގެ ލީޑަރު ތަސްމީން ވިދާޅުވެފައިވާ ވިދާޅުވުމަށް އެމްޑީޕީގެ ޗެއާރޕާރސަން ރީކޯ މޫސަ މަރުހަބާ ކިޔައިފި\nޖުޑިޝަރީގެ މައްސަލަތައް ހުރިކަމަށާއި ގާނޫނު އަސާސީގެ އިމުގެތެރޭގައި ދިވެހި ވެރިކަން އޮންނަން ޖެހޭ ކަމަށް ޑީއާރުޕީގެ ލީޑަރު އަޙުމަދު ތަސްމީން ޢަލީ ވިދާޅުވެފައިވާ ވިދާޅުވުމަށް އެމްޑީޕީގެ ޗެއާރޕާރސަން ރީކޯ މޫސާ މަނިކު މަރުހަބާ ވިދާޅުވެއްޖެއެވެ.\nޖުޑިޝަރީ އިސްލާހު ކުރުމަށް ގޮވާލާ އެމްޑީޕީއިން އަބަދުވެސް އަޑުއުފުލަމުން ދަނީ އެކަމުގައި ޙަގީގަތްތަކެއް އޮވެގެން ކަން ރައްޔިތުންގެ މަޖިލީހުގެ ގިނަ ގޮނޑިތަކެއް ކޮންޓްރޯލް ކުރާ ޑީއާރްޕީން އެއްބަސްވުމުން އަދުލު އިންސާފް ގާއިމް ކުރާ ދާއިރާއާއި މެދު ތުހުމަތުގެ އިނގިލި ދިއްކުރަނީ ހަމައެކަނި އެމްޑީޕީން ނޫންކަމަށާއި ޖިނާއީ ކޯޓު ފިޔަވައި އެހެން ކޯޓުތަކުގައިވެސް މައްސަލަތައް ހުރިކަމަށް ރާއްޖޭގެ ގިނަ ރައްޔިތުންގެ ކުރިމަތީގައި ސިޔާސީ ލީޑަރުން އެއްބަސްވާން ފެށީ އަނެއްކާވެސް އިންތިހާބެއް ބޯމަތި ވީމާކަން ހިތާމަޔާއިއެކު ފާހަގަކުރާ ކަމަށް އެމްޑީޕީ ވެބްސައިޓަށް ދިން ޚާއްސަ އިންޓަވިއުއެއްގައި މޫސަ މިއަދު ވިދާޅުވިއެވެ.\nމޫސަ އިތުރަށް ވިދާޅުވީ ރައްޔިތުންގެ މަޖިލީހުގެ ތެރެއިން އުފެދިގެން އައި ކޯޓުތަކާއި ފަނޑިޔާރުންގެ ގާނޫނާއި، ޖުޑީޝަލް ސާވިސް ކޮމިޝަނާއި، ފަނޑިޔާރުންގެ މުސާރައާއި އިނާޔަތްތަކާއި ސުޕްރީމްކޯޓުގެ ބެންޗަށް ފަނޑިޔާރުން ނެގުމުގައި އޭރު އެމްޑީޕީގެ ޕާލިމަންޓްރީ ގުރޫޕާއި، ޑީއާރްޕީގެ ޕާލިމަންޓްރީ ގުރޫޕާއި ތަފާތު އެތައް ފަހަރެއްގެމަތިން ވާހަކަދެކެވިފައިވާއިރު، އެކަންކަމަށް ބީރު ކަންފަތެއްދެއްވައި އޭރު ޕާލިމަންޓްގެ މެޖޯރިޓީ އޮތް ޑީއާރްޕީން ކަންކުރައްވާފައިވާގޮތުން ޑިމޮކްރަސީގެ އަސާސްތައް ފުރިހަމަނުވެ ޒިންމާދާރު އިދިކޮޅު ޕާޓިއަކަށްވުރެ ބޮޑަށް ކޮންމެ ގޮތަކުންވިޔަސް ވެރިކަން ވައްޓާލައި، ވެރިކަމުގެ ބާރުތައް ނެންގެވުމަށް ސިޔާސީ އިދިކޮޅު ފަރާތްތަކާއިއެކު ކުރެވުނު ޣައިރު ގާނޫނީ މަސައްކަތްތަކާއި ލާއިންސާނީ އަމަލުތަކާކީ މިއަދުވެސް ތަހުގީގުކޮށް ބަލަންޖެހޭ ކަމެއް ކަމަށް ތަސްމީނަށް ގަބޫލުކުރެވުނުކަން އެއީ ޝުކުރުވެރިކަމާއިއެކު ބަލައިގަންނަކަމެއް ކަމަށެވެ.\nމިއަދު ދިވެހި ރާއްޖޭގެ ޤާނޫނު އަސާސީ އޮތްގޮތަށް ބަލާއިރު ފަސް އަހަރަށް ރައްޔިތުން އިންތިޚާބުކޮށްފައިވާ ވެރިޔަކަށް މަޖުބޫރުކޮށްގެން ވެރިކަމުގެ ބާރުތައް ގުޅަކުޅޭ ފަސްގަނޑުން ފޭރިގަނެ އަދި ވެރިކަންކުރާ ޕާޓީއަށް “ވެލިކާންދިނަސް” މިދައުލަތާއި ވެރިކަން ދެމި އޮންނަނީ ރައްޔަތުންނަށްޓަކައި ކަމަށާއި ޤާނޫނުއަސާސީގެ ހަތަރު ވަނަ މާއްދާގައި ބުނާ “ދިވެހި ދައުލަތުގެ އެންމެހާ ބާރުތައް ފެށިގެން އަންނަނީ ރައްޔިތުންގެ ކިބައިންނެވެ. އަދި މިބާރުތައް ދެމިއޮންނާނީ ރައްޔިތުންގެ ކިބައިގައި”، ކަމަށް ބުނެފައިވަނީ ދައުލަތް ހިންގުމަށްޓަކައި ރައްޔިތުން އިންތިޚާބުކުރާ ރައީސުލް ޖުމްހޫރިއްޔާއަކާއި ރައްޔިތުންގެ މަޖިލީހެއްގެ ދައުރެއް އޮވެގެންކަން ސިޔާސީ ޕާޓީއެއްގެ ވެރިއަކަށް އޮޅިގެން ނުވާނެކަމަށް ދެކިވަޑައިގަންނަވާނޭ ކަމަށް ވެސް މޫސަ ވިދާޅުވިއެވެ.\n” ކަންމިހެން އޮތްއިރު ގާނޫނު އަސާސީގެ4ވަނަ ބާބުގައި ވެރިކަން ހިންގުމުގެ ބާރު ރައްޔިތުން އިންތިހާބު ކުރި ރައީސް އަކަށް ލިބިދީފައިވަނީ މުޅި ދައުލަތުގެ މައްޗަށް ވެރިކޮއްފައި. ދައުލަތާއި ސަރުކާރާއި ސިފައިންގެ އެންމެ މަތީ ވެރިއަކީ ރައީސުލް ޖުމްހޫރިއްޔާ ކަމަށް ބުނެ ރައްޔިތުން އެޒިންމާ ހަވާލުކޮއްފައިވާ ވެރިޔަކު، ސިޔާސީ އިސްފަރާތްތަކެއްގެ ނުފޫޒާއި ފައިސާގެ ބާރުން ސިފައިންނާއި ފުލުހުން ނުކުމެ ބަޢާވާތްކޮށް ވެރިކަމުން ދަމާ ބޭލީމައި ގާނޫން އަސާސީގައި ދެން ކަންކުރަން އޮންނަ ގޮތަކީ ދައުލަތުގެ މުއައްސަސާތައް މެދުވެރިކޮށް ކަމުގެ ޙަގީގަތް ބެލުން ފިޔަވައި އެހެން ކޮން ގޮތެއް.” މޫސަ ވިދާޅުވިއެވެ.\nމީގެ އިތުރުން ވެސް ރައީސުލްޖުމްހުރިއްޔާކަމުގެ މަގާމުގައި ހުރި މީހަކަށް އޭނާގެ މަގާމުގެ މުއްދަތުގައި ދިމާވާ އެއްވެސް ސަބަބަކާއި ހުރެ ރައީސުލްޖުމްހުރިއްޔާ ކަމުގެ މަގާމް ހުސްވެގެން އެއްވެސް ސަބަބަކާއިހުރެ ރައީސުލްޖުމްހޫރިއްޔާގެ ނައިބު ހަވާލުވެއްޖެ ހިނދެއްގައި ގާނޫން އަސާސީ ގެ 107 ވަނަ މާއްދާގެ (ހ) ގައި ބުނާ މުއްދަތުގެ ބާކީ ބައިގައި ރައީސުލްޖުމްހުރިއްޔާކަމުގެ މަގާމް އަދާކުރެވެނީ ރައްޔިތުން އިންތިޚާބުކުރި ރައީސުލްޖުމްހުރިއްޔާ ހިންގަމުން ގެންދިޔަ ދައުރުގެ ބާކީ ބައި އެކަނިކަން ގާނޫން އަސާސީގައި ވަރަށް ސާފްކޮށް އޮތް ހިނދު އެއްބައިވަންތަކަމުގެ ސަރުކާރެއް އުފެއްދުމަށް ބަޣާވާތް ކުރި ބަޔަކާ ބައިވެރިވެގެން ދައުލަތް ރޫޅާލުމުގެ ބާރު ނައިބު ރައީސަށް ވެސް އަދި ސިޔާސީ ޕާޓީތަކަށްވެސް ލިބިފައިނުވާކަން ތަސްމީނުގެ ވާހަކައިން ރަނގަޅަށް ދޭހަވެގެން ހިނގައްޖެ ކަމަށް މޫސަ ވިދާޅުވިއެވެ.\nއަދި ވެރިކަމުން ބޭލި ރައީސުލްޖުމްހުރިއްޔާ މުޅި ދުނިޔޭގެ ކުރިމަތީގައި ކަންހިނގި ގޮތް ވިދާޅުވަމުން ދާއިރު ބަޣާވާތް ގެނައި މީހުން އެކަން ކުރި ގޮތަށް ބަހާއި އަމަލުން އިއުތިރާފުވާއިރު އެކަމުގައި އިންސާފުވެރި ތަހުގީގެއް ނުހިންގައި އަދި މިފަދަ ހާލަތެއް މެދުވެރިވެއްޖެ ނަމަ ކަންކުރަންވީ ގޮތް ގާނޫން އަސާސީގެ 124 ވަނަމާއްދާގައި ލިޔެފައި އެވަނީ އޮޅުމަކުން ނޫންކަން ތަސްމީނަށް ވެސް މިހާރު ރަނގަޅަށް އެނގިއްޖެކަން ޤަބޫލު ކުރެއްވޭ ކަމަށް ވެސް މޫސަ ވިދާޅުވިއެވެ.\n” ކަން މިހާ ސާފުކޮށް އޮތްއިރު ބަރުލަމާނީ ނިޒާމުގައި، ކަންކުރާ އުސޫލާ އެއްގޮތަށް ސިޔާސީ ޕާޓީތައް ގުޅިލައިގެން ސަރުކާރެއް އުފެއްދޭކަމަށް ޤަބޫލުކުރާ ބަޔަކު ހަނދާންކުރަންވާނީ ރާއްޖޭގައި އެއްވެސް ސިޔާސީ ޕާޓީއަކާ ނުގުޅިތިބި 18 އަހަރުން މަތީގެ ހުރިހާ ރައްޔަތުންގެ ހަޢްގުތައް ޤާނޫނު އަސާސީގެ4ވަނަ މާއްދާ އާއެއްގޮތަށް ލިބިދޭތޯ. މިއީ ޤާނޫނުއަސާސީގެ 16 ވަނަމާއްދާ އާއި 26 ވަނަ މާއްދާއިން ކޮންމެ ރައްޔަތަކަށް ލިބިދޭ ހައްގެއް. ވީމާ ސުވާލަކީ ދޮޅުއަހަރު ޤައުމު ހިންގަންވީ އެރައްޔަތުންގެ ޙައްޤުތަށް އެބައިމީހުނަށް ނުދީތޯ؟ ހަމަޤައިމުވެސް މެނިފެސްޓޯއަކާ އެކު 2008 ވަނައަހަރު ރައްޔިތުން އިންތިޚާބުކުރި ވެރިކަމެއް މިއަދު އޮތް ނަމަ އެއްބައިވަންތަކަމުގެ ސަރުކާރެކޭ ކިޔާކަށް ނުޖެހުނީސްތާ. އަލަށް ކެބިނެޓެއް އައްޔަނުކުރާކަށް ނުޖެހުނީސްތާ. ފުލުހުންގެ ތެރެއަށް ސިޔާސީ ނުފޫޒް ވަދެފައިވާ ވާހަކަ ދައްކާކަށް ވެސް ނުޖެހުނީސްތާ.” މޫސަ ވިދާޅުވިއެވެ.\nވެރިކަން ވެއްޓުނު ގޮތުގެ ތަހްޤީޤް ކުރުމަށް ތަސްމީނު ބޭނުންފުޅުވަނީ ސިޔާސީ ޕާޓީތަކުން ކަމަށް ދެކެވަޑައިގަންނަވާނަމަ ވެރިކަމެއް ވެއްޓުމުގެ އިތުރުން ރައްޔިތުންގެ އެތައް ބަޔަކަށް ދީފައިވާ ބޮޑެތި އަނިޔާތަކާއި، ދައުލަތާއި ރައްޔަތުންގެ މުދަލަށް ލިބުނު ގެއްލުމާއި، މިފަދަ އެތައްކަމެއް ހިންގި ބަޔަކަށް އެކަން ތަހްޤީޤް ކުރެވޭނެތޯ މޫސަ ސުވާލު އުފެއްދެވިއެވެ. އަދި ވަގުތާއި، ހާލަތަށް ބަލާއިރު ސަލާމަތީ ބާރުތަކުން އަނެއްކާ ކުރިން އޮތްގޮތަށް ރާއްޖޭގެ ވެރިކަމުގައި 2013 އާ ހަމައަށް ރައީސް ނަޝީދު ބަހައްޓަން ނިންމައިފިނަމަ ހަމައެކަނި ބާރުތަކުން ފޭކޮށްލަންޖެހެނީ ހައެއްކަ މީހުންނޫންތޯ ވެސް މޫސަ ސުވާލު އުފެއްދެވިއެވެ. އެކަން އެގޮތަށް ހިންގަން ބޭނުންވާނަމަ 23 ޑިސެމްބަރުގެ އިއްތިހާދަށާއި ޕީޕީއެމްގެ ނައިބު ލީޑަރު ސިފައިންނާއި ފުލުހުންގެ ކޮމާންޑަރަކަށް ވެގެން ދިވެހި ސަލާމަތީ ބާރުތަކުގައި ތިބި ހައެއްކަ ހާސް މީހުންގެ އަބުރާއި އިއްޒަތް ނަގާލައި، އެމީހުންނަކީ މަހުޖަނުންގެ ޖީބަށް އެރި އުމަރު ނަސީރުގެ އޯޑަރަށް ކިޔަމަންވާ ބައެއް ކަމަށް އުމަރު ނަސީރު ގޮވަމުންދާއިރު އުމަރަށް ރާއްޖޭގެ ވެރިކަން ސަލާމަތީ ބާރުތަކުން ހަވާލުރުކުރާ ދުވަހު ގާނޫނު އަސާސީ އިސްލާހުކުރަން ތަސްމީނު ބަހައްޓާނެ ތޯ ވެސް މޫސަ ސުވާލުކުރެއްވިއެވެ.\n“މައުމޫނުގެ އަނިޔާވެރިކަމުގެ ވާހަކަ އަބަދުމެ ދައްކާތީ ވެރިކަން ބަދަލުވުމާއި އެކީ އަޅުގަނޑު މިއޮތީ އައިސީޔޫގައިނޫންތޯއެވެ؟ ވީމާ ތަސްމީނާއި އުމަރުގެ އަރައިރުމާއި ޑީއާރްޕީގެ ފުނޑުފުނޑުވުމަށް ބަލާ އިރު ގާނޫނު އަސާސީ އިސްލާހުކުރުމުގެ ވާހަކަ ބާއްވާށެވެ. އިނގޭހާވެސް އެއްޗަކީ މިފަހަރު މިކަމުގައި ދުނިޔޭގެ ބާރު ހުރި ފަރާތްތަކުން ގޮތްކިޔާނެކަމާ އަދި އެކަމައް އިޖާބަދޭންޖެހޭނެކަން.”، ސަލާމަތީ ބާރުތަކުގެ އަނިޔާވެރި ހަމަލައެއްގައި ލިބުނު ޒަޚަމްތަކަށް ރާއްޖެއިން ބޭރުގައި ފަރުވާ ހޯދަމުންދާ މޫސަ ވިދާޅުވިއެވެ.\nމާޒީ ހަނދާން ނައްތާލައިގެން ނުވާނޭ ކަމަށާއި، ގައުމުތަކުގެ ރައްޔިތުން އަނިޔާވެރިކަމާއި ދެކޮޅަށް ކުރާ މުޒާހަރާއާއި ދެކޮޅަށް އެތަނުގެ ސަރުކާރުން ހިންގި ލާއިންސާނީ އަމަލަށްފަހު، ކެރޭ ރައްޔިތުންތަކެއްގެ ބުރަ މަސައްކަތާއި، ބައިނަލް އަޤްވާމީ ފިއްތުމާއެކު ބޭއްވި އިންތިޚާބުގައި ކާމިޔާބުކުރީ ތަޅައި ސުންނާފަތިކުރި ފަރާތްތައް ކަން ހަނދާން ނައްތާ ނުލުމަށް ވެސް މޫސަ ގޮވާލެއްވިއެވެ. އަދި “މިއަދު ވޯޓަކަށް ދިޔަސް، މީގެ 10 އަހަރު ފަހުން ވޯޓަކަށް ދިޔަސް ވޯޓަކުން އިރާދަކުރެއްވިއްޔާ އަބަދުވެސް ކާމިޔާބުކުރާނީ އެމްޑީޕީ”، ކަމަށް ވެސް މޫސަ ވިދާޅުވިއެވެ.


RAEC ge hurihaa muvazzafun google certified educator certificate haasilkoffi | Fainu Online\nއިބްރާހިމް ފަހީމް 27 ސެޕްޓެމްބަރު 2020, އާދިއްތަ, 22:36\nރ. އަތޮޅު ތަޢުލީމީ މަރުކަޒުގެ އެކަޑަމިކް އަދި އެޑްމިން ހުރިހާ މުވައްޒަފުން ގޫގުލް ސަޓިފައިޑް އެޑިޔުކޭޓަރސް ސެޓްފިކެޓް ލެވެލް 1 ހާސިލް ކޮށްފިއެވެ.\nކޮވިޑް19 އާއި ގުޅިގެން ކިޔަވައިދިނުމުގެ ތަފާތު މޮޑެލްތައް ތަޢާރަފްވެ އޮންލައިން ކްލާސްތަކާއިއެކު ގޫގުލްގެ ޕްރޮޑަކްޓްތައް ތަޢުލީމް އުނގަންނައި ދިނުމުގައި ބޭނުން ކުރަންޖެހިފައިވާ މިންވަރު އިތުރުވެފައިވާ މިދަނޑިވަޅުގައި، ރ. އަތޮޅު ތަޢުލީމީ މަރުމަޒުގެ އެކަޑަމިކް އަދި އެޑްމިން ހުރިހާ މުވައްޒަފުން މިސެޓްފިކެޓް ހާސިލް ކުރުމާއި ގުޅިގެން ފައިނު އޮންލައިންއަށް މަޢުލޫމާތު ދެއްވަމުން، ރ. އަތޮޅު ތަޢުލީމީ މަރުކަޒުގެ ޕްރިންސިޕަލް އާއިޝަތު ފަރުހަތު ވިދާޅުވީ، ގޫގުލް ސަޓިފައިޑް އެޑިއުކޭޓަރ ލެވެލް 1 ފުރިހަމަ ކުރުމުގެ ސަބަބުން ކިޔަވައި ދިނުމުގައި ފަސޭހަ ތަކެއް ލިބި ދަރިވަރުންނަށް ދެވޭ ޕްރިންޓެޑް ވޯކްޝީޓުތަށް މަދުވެއްޖެ ކަމަށެވެ. މީގެ ސަބަބުން އެކި އެކި ކަންކަމަށް ޕްރިންޓު ކުރަމުން އައި މިންވަރު ވަރަށް ބޮޑުތަން ކުޑަކުރެވިއްޖެ ކަމާއި ސްކޫލުގައި އެކި ކަންކަމަށް ބޭނުން ކުރަމުން އައި ޕޯރމުތައް ގޫގުލް ފޯރަމަށް ބަދަލު ކުރެވިއްޖެކަމަށެވެ.\nފަރުހަތު އިތުރަށް ވިދާޅުވީ، ކޮވިޑްގެ މިހާލާތާ ގުޅިގެން އެޑިޔުކޭޝަން މިނިސްޓްރީއިން މުވައްޒަފުންނަށް ފަހިކޮށް ދެއްވި ރަނުގެ ފުރުސަތެއްކަމަށާއި މުވައްޒަފުންގެ އެއްބައިވަންތަކަން ފެނިގެންދިޔަކަމީ އުފާވެރި މަންޒަރެއް ކަމަށެވެ. އެއް މުވައްޒަފަކު އަނެއް މުވައްޒަފަކަށް އެހީތެރިވެ ސެޓްފިކެޓަކަށްވުރެ ބޮޑަށް އާ އެއްޗެހި ތަކެއް ދަސްކުރަން ކުރެއްވި މަސައްކަތް ފެނި އުފާވެ ޝުކުރުވެރިވާކަމަށްވެސް ވިދާޅުވިއެވެ.\nގޫގުލްގެ ޕްރޮޑަކްޓްތައް ބޭނުންކޮށްގެން ތަޢުލީމް ދިނުމުގައި ގޫގުލް ސެޓިފައިޑް އެޑިޔުކޭޓަރސް ސެޓްފިކެޓް އޮތުމަކީ މުހިންމު ކަމެއްކަމަށް ވެފައިވާއިރު، ރާއްޖޭގެ ގިނަ ސްކޫލްތަކަކުން ވަރަށް ގިނަ ޢަދަދެއްގެ މުވައްޒަފުން ދަނީ މި ސެޓްފިކެޓް ހާސިލް ކުރަމުންނެވެ.\nއިތުރު ލިޔުންތައް ރ. މީދޫ ރ. އަތޮޅު ތަޢުލީމީ މަރުކަޒު


Maamigiligai Fihaarathah Hulhuvumah Vaki Gadi'eh Kanda Alhaa Delivery Fashaifi | Kuhli Habaru\nމާމިގިލީގައި ކޮވިޑް-19 އާއި ގުޅިގެން ރައްކާތެރިވުމުގެ ގޮތުން ފިހާރަތަށް ހުޅުވުމަށް ވަކި ގަޑިއެއް ކަނޑައަޅާ ޑެލިވަރީ ފެށުމަށް އެރަށު ކައުންސިލުން ނިންމައިފިއެވެ.\nމާމިގިލީ ކައުންސިލުން މިރޭ ނެރިފައިވާ އިޢުލާނެއްގައި ވަނީ، މާމިގިލީގައި ހިންގާ ބޭސް ފިހާރަތަށް ފިޔަވާ އެހެން ހުރިހާ ފިހާރަތަށް މާދަމާ އިން ފެށިގެން ކައުންސިލުން ވަކި ގޮތެއް އަންގަވަންދެން ހުޅުވައިފައި ހުންނަންވާނީ، ކޮންމެ ދުވަހަކު ހެނދުނު 6:00 އިން ހަވީރު 18:00 އާއި ދެމެދު ވަގުތު ތަކުގައި ކަމަށެވެ.\nމީގެ އިތުރުން މި އިޢުލާނުގައިވަނީ، 18:00 އިން 23:00 އަށް ޑެލިވަރީ ކުރުމަށް ބޭނުންވާ ފަރާތްތަކުންނަށް އެ ފުރުސަތު ހުޅުވިފައިވާ ކަމަށެވެ.\nމާމިގިލީގައި ޑެލިވަރީ ކުރައްވަން ބޭނުންވާ ފަރާތްތަކުން، ވިޔަފާރީގެ ނަމާއި، ގުޅޭނެ ފަތާތެއްގެ ނަމާއި ނަންބަރު މާދަމާ ހަވީރު 6:00 ގެ ކުރިން 7291676 ނަންބަރަށް މެސެޖެއް ކުރަށްވަން ވަނީ މާމިގިލި ކައުންސިލް އިދާރާއިން އެދިފައެވެ.\nމާމިގިލީ ފިހާރަތަށް ވަކި ގަޑިއެއްގައި ހުޅުވާގޮތަށް ހަމަޖެއްސުމުގެ ބޭނުމަކީ، މީހުން އެއްވެ އުޅުން މަދުކުރުމަށާއި، ރޭގަނޑުގެ ވަގުތުތަކުގައި ގެއިން ބޭރަށް ނުނިކުމެ ގޭގައިތިބުމަށް ބާރު އެޅުމުގެ ގޮތުން ކަމަށެވެ.\nމީގެއިތުރުން، ވިޔަފާރިކުރުމަށް ހުއްދަ ދީފައިވާ ވަގުތުގަ ފިހާރަތަކަށް ދާއިރުގަވެސް އިޖުތިމާއީ ގައިދުރުކަން ބެހެއްޓުމަށް މާމިގިލީ ކައުންސިލުން އެދިލައްވައެވެ.


Hiyaanaathu ge thahugeegah committee eh hedhumu ge beynumeh nei: Nasheed\nހިޔާނާތުގެ ތަހުގީގަށް މަޖިލީހުގެ ހާއްސަ ކޮމިޓީއެއް ހެދުމުގެ ބޭނުމެއް ނެތް: ނަޝީދު\nއެމްއެމްޕީއާރުސީ މެދުވެރިކޮށް ހިންގި ބޮޑު ހިޔާނާތުގެ މައްސަލަ ތަހުގީގު ކުރުމުގެ ގޮތުން ރައްޔިތުންގެ މަޖިލީހުގެ ތެރެއިން ވަކި ކޮމިޓީއެއް ހެދުމުގެ ބޭނުމެއް ނެތް ކަމަށް ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nރައީސް ނަޝީދަށް އެޑްރެސްކޮށް ޑީއާރުޕީގެ ލީޑަރު، ކާށިދޫ ދާއިރާގެ މެންބަރު އަބްދުﷲ ޖާބިރު ފޮނުއްވާފައިވާ ސިޓީއެއްގައި ވަނީ، މި ސަރުކާރުގެ ކަމާ ބެހޭ މުއައްސަސާތަކުގެ ތެރެއިން ދެފުށް ފެންނަ އިންސާފުވެރި ތަހުގީގެއް އަލުން ހިންގިދާނެ ކަމަށް ގަބޫލު ނުކުރެވޭތީވެ މަޖިލީހުން ހާއްސަ ކޮމިޓީއެއް އެކުލަވާލައިގެން އެމްއެމްޕީއާރުސީގެ ހިޔާނާތުގެ މައްސަލައިގެ ތަހުގީގު ކުރިއަށް ގެންދެވޭނެ ގޮތް ހަމަޖައްސައިދިނުން އެދިވަޑައިގަންނަވާ ކަމަށެވެ.\nމަޖިލީހުގެ މިއަދުގެ ޖަލްސާގައި ވާހަކަ ދައްކަވަމުން ރައީސް ނަޝީދު ވިދާޅުވީ އެމަނިކުފާނަށް އެ ސިޓީ ލިބިވަޑައިގެންފައިވާ ކަމަށެވެ. އެމްއެމްޕީއާރުސީގެ ހިޔާނާތުގެ މައްސަލަ ތަހުގީގު ކުރުމަށް އުފެއްދި ރިޔާސީ ކޮމިޝަން މަޖިލީހުން ޖަވާބުދާރީ ކުރެވޭނެ ކަން ފާހަގަ ކުރައްވައި ރައީސް ނަޝީދު ވިދާޅުވީ ޖާބިރު އެދިވަޑައިގެންނެވި ކަންކަން ފުރިހަމައަށް ހިންގަމުން އަންނަ ކަމަށެވެ.\n"ރިޔާސީ ކޮމިޝަނުން ދަނީ އެ މަސައްކަތް ކުރަމުން، އަދި މި މަޖިލީހުން ވަނީ އެ ކޮމިޝަނަށް ގާނޫނީ ބާރު ވެސް ދީފައި، އެ ކޮމިޝަން މި މަޖިލީހަށް ޖަވާބުދާރީ ވެސް ކުރެވޭ. އެހެންވީމާ އަޅުގަނޑަށް ފެންނަ ގޮތުގައި އިއްޒަތްތެރި މެންބަރު ޖާބިރު އެ ވިދާޅުވާ ކަންކަން ހިނގަމުންދަނީ، އިތުރު ތަހުގީގު ކޮމިޓީއެއް ހަދާކަށް ކޮންމެހެން ނުޖެހޭ،" ރައީސް ނަޝީދު ވިދާޅުވި އެވެ.\nޖާބިރު ފޮނުއްވި ސިޓީގައި އިތުރަށް ވިދާޅުވެފައި ވަނީ ބޮޑު ހިޔާނާތާ ގުޅިގެން މީޑިއާތަކުން ގެނެސް ދީފައިވާ ޚަބަރުތަކާއި މައުލޫމާތުތަކަށް ބަލާއިރު، ރައީސް އިބްރާހިމް މުހައްމަދު ސޯލިހު އެމްޑީޕީގެ ޕީޖީ ލީޑަރުގެ މަގާމު އަދާ ކުރައްވަމުން ގެންދެވިއިރު ރައީސް ޔާމީންގެ ސަރުކާރުން ގާނޫނުތަކާއި ގަވާއިދުތަކަށް ގެންނަން ބޭނުންވި އިސްލާހުތަކަށް އެމްޑީޕީގެ ޕީޖީ ގްރޫޕްގެ ތާއީދު ހޯދަން ބޮޑެތި އަދަދުން ފައިސާގެ މުއާމަލާތް ހިންގާފައިވާ ކަން އެނގޭ ކަމަށެވެ.\nއެ ކަން ބޮޑަށް ޔަގީންކުރެވެނީ އެމްއެމްޕީއާރުސީގެ ކަންކަމުގައި އޭރު އުޅުއްވި ފަރާތްތައް ދައްކާފައިވާ ވާހަކަަތަކުގެ އިތުރުން މާލިއްޔަތު ކޮމެޓީގައި ޕީޖީ އައިޝަތު ބިޝާމް ދެއްކެވި ވާހަކަފުޅުތަކުން ކަމަށާއި އެމްއެމްޕީއާރުސީގެ ކޮރަޕްޝަންގައި މި ސަރުކާރުގެ ވަޒީރުންނާއި، މަޖިލީހުގެ މިހާރުގެ މެންބަރުންނާއި، ފަނޑިޔާރުންނާއި، ފުލުހުންނާ ސިފައިންގެ ތެރެއިން ބައެއްގެ ދައުރު ވެސް އެބައޮތްކަން ބިޝާމް ފާހަގަ ކުރައްވާފައިވާ ކަމަށް ސިޓީގައިވެ އެވެ.\nރައީސް މުހައްމަދު ނަޝީދު އަބްދުﷲ ޖާބިރު އެމްއެމްޕީއާރުސީ އޮޑިޓު ރިޕޯޓް\nއަނދުން ހުސެންގެ ސުލޫކީ މައްސަލައެއް


Emma Watson Engage Veetha? - Vaguthu\nކޮވިޑް-19: އަދަދުތައް މަޑުޖެހުމެއްނެތި މައްޗަށް - 22 ގަޑިއިރު ކުރިން\nއެމާ ވަޓްސަން އެންމެ ފަހުން އެންގޭޖްވީތަ؟\nލޯބީގެ ގޮތުން ގުޅޭނީ އަމިއްލަ ނަފްސާ ކަމަށް ބުނި މަޝްހޫރު ފިލްމީ ތަރި އެމާ ވަޓްސަން އެންގޭޖްވެއްޖެ ކަމަށް ބުނެ މީސްމީޑިއާގައި ދައުރުވަމުންދާ ފޮޓޯއަށް ގިނަ ބައެއްގެ ސަމާލުކަން ހުއްޓިއްޖެއެވެ.\nއެ ފޮޓޯގައި އެމާ ފެންނަނީ ހެރީޕޮޓޯ ފިލްމުގެ ތަރިއެއް ކަމަށްވާ ލިއޯ ރޮބިންޓޮންއާއެކުއެވެ. މި ދެމީހުންގެ ފޮޓޯއަށް ގިނަ ބަޔެއްގެ ނަޒަރު ހުއްޓުނީ އެމާގެ ކަށި އިނގިލީގައި އެންގޭޖް ރިންގް އިނުމުންނެވެ.\nއެގޮތުން އެމާ އާއި ލިއޯ އެންގޭޖްވެއްޖެ ކަމަށް ބޭރު ގިނަ ނޫސްތަކުގައި ރިޕޯޓްކޮށްފައިވެއެވެެެ. ފޮޓޯގައި ފެންނަނީ އެމާ ސްކޫޓަަރެއް ދުއްވަމުން ދުއްވަމުން ދަނިކޮށް ފައި ފުރުޅާލައިގެން ވެއްޓެން ދަނިކޮށް ލިއޯ ހިފެހެއްޓި މަންޒަރެވެ. ނަމަވެސް މިއީ ދެމީހުން އެކުގައި ފެނުނު ފުރަތަމަ ފަހަރެއް ނޫނެވެ. މީގެ ކުރިން އެމާ އާއި ލޮއޯ ވަނީ ބްރިޓިން އިންވެސް އެއްކޮށް ފެނިފައެވެ. އަދި ކޮފީތަކަށް ގޮސް އުޅޭ މަންޒަރުވެސް މީސްމިޑިއާގައި މަދުން ނަމަވެސް ދައުރުވެފައިވެއެވެ.\nއެމާ ސްކޫޓާ ދުއްވަމުން ދަނިކޮށް ފައި ފުރުޅާލައިގެން ވެއްޓެން ދަނިކޮށް ލިއޯ ހިފެހެއްޓާ ބައްދާލި މަންޒަރު - މީސްމީޑިއާ\nގިނަ ބަޔަކު ބުނާ ގޮތުގައި ދެމީހުން މެކްސިކޯއަށް އައިސް އުޅެނީ ކުރިއަށް އޮތް ލޯބިވެރިންގެ ދުވަހަށެވެ. އެނގިފައިވާ ގޮތުން އެމާ އާއި ލިއޯ އެކުގައި އުޅޭތާ ގާތްގަނޑަކަށް 18 މަސް ދުވަސް ވަނީ ވެފައެވެ. ނަމަވެސް އެ ދެމީހުން އެންގޭޖްކޮށްފާނެ ކަމަކަށް ހުދު އެމާވެސް މީގެ ކުރިން ގަބޫލުކޮށްފައެއް ނުވެއެވެ.\nނަމަވެސް އެންގޭޖްވީ ކަމެއް އެމާ އަދި ރަސްމީކޮށް އިއުލާނުކޮށްފައެއް ނުވެއެވެ. މީގެ ކުރިން އެމާ ވަނީ މީހަކާ ރައްޓެހި ނުވެ، ހުސްހަށިބަޔަށް ހުރުން މާ ސަޅިކަމަށް ބުނެފައެވެ. ނަމަވެސް ލިއޯ އާއެކު ޑޭޓް ކުރަން ފެށުމުގެ ކުރިން ހެރީ ޕޮޓާ ފިލްމުގެ މައި އެއްތަރި ކަމުގައިވާ ޓޮމް ފެލްޓޮންއާ އެކުވެސް އުޅުނު ކަމަށް ރަށުތެރޭގައި ވާހަކަ ދެކެވިފައިވެއެވެ. އެ ވާހަކަ ފެންމަތިވެފައިވަނީ ދެ މީހުން ނިދާ ހެދުމުގައި ތިބި ފޮޓޯއެއް މީސް މީޑިއާ އަށް ލުމާއެކުއެވެ. ނަމަވެސް ޓޮމް ވަނީ އެކަން ދޮގުކޮށްފައެވެ. އަދި އޭނާ އެ ދުވަސްކޮޅު ހުރީ ހުސްކޮށް ކަމަށް ބުނެފައިވެއެވެ.\nއެމާ އެންމެ ފަހުން ލޯބީގެ ގޮތުން ގުޅިފައިވަނީ 2018 ވަނަ އަހަރެވެ. އެއީ ނިއުޔޯކްގެ ވިޔަފާރީވެރިއެއް ކަމަށްވާ ބްރެޑަން ވެލެސްއާއެވެ. އެމާ މިހާރު އެންގޭޖްވީ ކަމަށް ބުނާ ލިއޯގެވެސް އަމިއްލަ ކުންފުންޏެއް އޮވެއެވެ.\nލިއޯ އާއި އެމާއަކީ ވަރަށް ގުޅޭ ޖޯޑެއް ކަމަށް ބުނެ އެ ދެމީހުން އަވަސް ގޮތަކުން ކައިވެނި ކުރުމަށް އެތައް ހާސް ފޭނުން އަންނަނީ މީސްމީޑީއާގައި ގޮވާލަމުންނެވެ.


ވިލިގިލީ ހޮސްޕިޓަލަށް އޮކްސިޖަން މެޝިން ހަދިޔާ ކުރި "ދޮންބީފާން" - DhiDaily\n”ދި ޑެއިލީ”ގެ ކިޔުންތެރިންނަށް މި ކިޔައިދެނީ ވިލިނގިއްޔަށް އުފަން އުމުރުން 65 އަހަރުގެ ލާމަސީލް ނަމޫނާއަކަށް ފުދޭ އަންހެނެކެވެ. ހީވާހި ކަމާއެކު އެއާރޕޯޓްގައި 25 އަހަރު ޚިދުމަތް ކުރި ކަނބަލެއް ވެސް މެއެވެ. އާދެ! ގއ. ވިލިނގިލި، ފޮނިމާގެއަށް ނިސްބަތްވާ ދޮންބީފާނެވެ.\n”ދި ޑެއިލީ”ގެ ރަމަޟާން ސުޕެޝަލްގެ ޚާއްޞަ އިންޓަވިއުއަށް ދޮންބީ ފާނައަށް މަރުޙަބާ ދަންނަވަން. އަޅުގަނޑުމެންނަށް ތި ދެއްވި އަގު ހުރި ވަގުތުކޮޅަށްޓަކައި ޝުކުރު އަދާ ކުރަމުން މިހާ ހިސާބުން ސުވާލުތަކަށް ޖެހިލާނަމެވެ.\nމާލެއަށް ދިރިއުޅުން ބަދަލު ކުރީ ކިއްވެ؟\nއަޅުގަނޑުގެ އުމުރުން5އަހަރުގައި ބައްޕަ ވަނީ ނިޔާވެފަ. އެކަމާއި ގުޅިގެން މާލޭގައި ދިރިއުޅޭ އަޅުގަނޑުގެ ތިމާގެ މީހުން އަޅުގަނޑު ވަރަށް ޅައިރު މާލެގެނެސްފި، އަނެހެން ބުނާ ކަމަށް ވާނަމަ އުމުރުން 12 އަހަރުން ފެށިގެން ދިރިއުޅެމުން އައީ މާލޭގައި.\nއެއާރޕޯޓް ވަޒީފާއަށް ވަނީ ކިހިނެއް އަދި ވަޒީފާ އޮތް ކަން އެނގުނީ ކޮންގޮތަކުން؟\nދަރިން ލިބުނު ފަހުން، މަޝްހޫރު ލަވަ ކިޔާ ހުވަދޫ ޢަބްދުﷲގެ އިޙްސާނާ، އޭރު ހުރީ އެއާރޕޯޓްގެ ވެރިއަކަށް. އިޙްސާނާ އަކީ އަޅުގަނޑުގެ ވަރަށް ގާތް ރަޙްމަތްތެރިއެއް. އިޙްސާނާ ބުނިބުނުމަކަށް އެއާރޕޯޓް މަސައްކަތު މީހެއްގެ ވަޒީފާއަށް ވަތީ..\nއެ ޒަމާނުގައި އެއާރޕޯޓް އޮތް ގޮތް ކޮންމެ ވެސް ވަރަކަށް ކިޔަލަ ދީ ބަލަ؟\nއޭރު އެއާރޕޯޓްގައި އޮންނަނީ ޑިއުޓީފުރީ އާއި ޑިޕާރޗާ އަދި އެރައިވަލް. އެ ހުރިހާ ތަންތަން ވެސް އޭރު ހުންނަނީ އެރައިވަލްގައި. ފުރަންދާ މީހުންނައި އަންނަ މީހުން ވެސް ޚިދުމަތް ހޯދާނީ ހަމަ އެތަނުން. އެއާރޕޯޓްގައި މިހާރު އެ ހުރި ކައުންޓަރުތަކާއި ކެފޭތައް ހުރި ތަނުގައި ކުރިން ހުރީ މިދިލި ގަހާއި އެކިފާޑުގެ ބޮޑެތި ގަސްތަކުން އެތަން އޮންނާނީ ފުރިފަ.\nއެ ޒަމާނުގައި މަސައްކަތް އޮންނީ ކިހިނެއް؟\nއެއާރޕޯޓް ބީޗުން ފެށިގެން އަޅުގަނޑުނުމެން އަންނާނީ އިލޮށިފަތިން ކުނި ކަހަމުން، ކުނި ކަހައި ނިމޭނީ ޓާމިނަލަށް. އެޒަމާނުގައި ކުނި ކަހާނީ ގުދަށް އޮވެގެން އިލޮށިފަތިން. އަންހެންވެރިން ކުނި ކަހަމުން އަންނަ ވަރަކަށް ފިރެހެންވެރިން އަންނާނީ ކުނި ނަގަމުން. އެ އިރު ޝިފްޓެއްގައި ތިބޭނީ5ނުވަތަ6މުވައްޒަފުނެވެ. އެހާ ގިނަ މީހުން މަސައްކަތް ކުރުމުގައި ނުވެސް ނުތިބޭ.. އެންމެ ގިނަ ވެގެން ވެސް ޝިފްޓެއްގައި އޭރު ތިބޭނީ3ނުވަތަ4މީހުން، ނަމަ ވެސް މިހާރު ޝިފްޓެއްގައި 15 މީހުން ތިބޭ..\nކިއްވެ އެއާރޕޯޓް ވަޒީފާއިން ވަކިވީ؟\nވެލާނާ އިންޓަނޭޝަނަލް އެއާރޕޯޓްގައި 25 އަހަރު މެދުކެނޑުމެއް ނެތި ޚިދުމަތްކުރަމުން ދަނިކޮށް އަޅުގަނޑުގެ އުމުރުން 65 އަހަރު ފުރުމުން މަޤާމުން މުސްކުޅި ކުރައްވާ ވަޒީފާއިން ރިޓަޔާ ކުރީ..\nވަޒީފާގައި އުޅުނު އިރު ލިބުނު އެންމެ ބޮޑު ކާމިޔާބީ އަކީ ކޮބާ؟\nލިބުނު އެންމެ ބޮޑު ކާމިޔާބީ އަކީ މޯލްޑިވްސް އެއާރޕޯޓްސް ކޮންޕެނީން ދޭ ޙައްޖު ދަތުރު އަޅުގަނޑަށް ވަނީ ލިބިފައި. އެއީ ލިބުނު ވަރަށް ބޮޑު ކުރިއެރުމެއް ކަމަށް އަޅުގަނޑު ގަބޫލު ކުރަނީ…\nވިލިގިލީ ހޮސްޕިޓަލަށް އޮކްސިޖަން ކޮންސެންޓްރޭޓަރ މެޝިނެއް ހަދިޔާ ކުރީ ކިއްވެ؟\nއޮކްސިޖަން ކޮންސެންޓްރޭޓަރ މެޝިނެއް ރާއްޖެ ގެނެސް ސަރުކާރަށް (ގއ. ވިލިގިލީ ހޮސްޕިޓަލް) އަށް ހަދިޔާ ކުރީ އެ މެޝިން އެންމެ ބޭނުންތެރި ގޮތުގައި އޭގެ ބޭބުން ހިފެނީ ހޮސްޕިޓަލަށް ހަދިޔާ ކޮށްގެން ކަމަށް ވާތީ…\nއޮކްސިޖަން ކޮންސެންޓްރޭޓަރ މެޝިނުގެ އަގަކީ ކިހާވަރެއް؟\nއެއީ 30،000 ރުފިޔާ ނުވަތަ 2500 ދޮލަރުގެ މެޝިނެއް.\nދިރިއުޅުމުގައި އެންމެ ބޮޑު އެހީތެރިކަމެއް ލިބުނީ ކާކުގެ ފަރާތުން؟\nރަހުމަތްތެރިންގެ ތެރެއިން އަޅުނޑަށް އެންމެ އެހީތެރިވީ ކޮރޯނާ ހަސަން ދީދީ.. ދެން އަޅުގަނޑު މަންމަގެ ފަރާތު މީހުން އެހީ ވި.\nދޮންބީފާނުގެ ޝުކުރުގެ ލަސްޓް!\nހުރިހާ ގޮތަކުން އަޅުގަނޑަށް އެހީވެދިން އެންމެން ނަށް ވެސް ޝުކުރު އަދާކުރަން. އަދި އާއިލާގެ މީހުންނާއި ގާތް އެކުވެރިންނަށް ވެސް ޝުކުރު އަދާކުރަން.\nކުރިއަށް އޮތް ދުވަސްތަކަކީ އުފާ ފާގަތި ދުވަސްތަކެއް ކަމުގައި ލައްވައި ދޮންބީފާނަށް މާތް މަސްކަނލަންގެ ހެޔޮ ރަޙްމަތް ލެއްވުން އެދެމެވެ. އަދި ދޮންބީފާނުގެ ހުރިހާ މަސައްކަތެއްގައި ވެސް ޙަޤީޤީ ކުލަ ޖެހިގެން ދިއުމަކީ އަޅުގަނޑުމެން ދިޑެއިލީގެ އުއްމީދެވެ.


Imran Ihavandhoo Ah Vadaigathumun Yameen Minivan Kuran Govaalaa Muzaaharaa Koffi - Vaguthu\n7 މަސް ކުރިން ( އޮކްޓޯބަރ 8, 2021 )\nއިހަވަންދޫގައި މިއަދު ކުރިއަށް ދިޔަ މުޒާހަރާގެ ތެރެއިން-- ފޮޓޯ: އިހވަންދޫ ކައުންސިލް\nހޯމް މިނިސްޓަރ އިމްރާން އަބްދުﷲ މިއަދު ހއ. އިހަވަންދޫއަށް ވަޑައިގެންނެވުމުން އެރަށުގެ ރައްޔިތުން މުޒާހަރާކޮށްފިއެވެ.\nމައުލޫމާތު ލިބިފައިވާ ގޮތުގައި އެރަށުގެ ރައްޔިތުންގެ މި މުޒާހަރާއަކީ ޖަލު ހުކުމެއް ތަންފީޒު ކުރައްވަމުން ގެންދަވާ ކުރީގެ ރައީސް އަބްދުﷲ ޔާމީން އަބްދުލް ގައްޔޫމް މިނިވަން ކުރުމަށް ކުރިއަށް ގެންދިޔަ މުޒާހަރާއެކެވެ.\n"ވަގުތު" އަށް މައުލޫމާތު ދެއްވަމުން އިހަވަންދޫ ކައުންސިލްގެ މެމްބަރު އަހުމަދު ރިލްވާން ވިދާޅުވީ، ހޯމް މިނިސްޓަރު އިހަވަންދޫ އަށް ވަޑައިގަތުމުން ރަށުގެ ރައްޔިތުންގެ ހުރި ކަންބޮޑުވުންތަކާއި ގުޅިގެން އަޑުއުފުލައި މުޒާހަރާ ކޮށްފައިވާ ކަމަށެވެ.\n"ރަށުގެ ރައްޔިތުން މުޒާހަރަކުރި. އަޑު އުފުލީ ރައީސް ޔާމީން މިނިވަން ކުރުމަށާއި އަދުލުވެރިކަމާއި އެކީ ހުކުމްތައް ނުހިނގާތީ އާއި ގެއްލުވާލާފައިވާ ނުވަތަ މަރުވެފައިވާ މީހުންގެ ތަހުގީގުތައް ނުނިމި ލަސްތަކެއް ވެގެންދާތީ" ރިލްވާން ވިދާޅުވިއެވެ.\nރިލްވާން ވިދާޅުވީ، އެއީ ރަށުގެ ރައްޔިތުން ކުރިން ރާވައިގެން ކުރި މުޒާހަރާއެއް ނޫން ކަމަށާއި ރައްޔިތުންނަށް މިނިސްޓަރ އެރަށަށް ވަޑައިގަންނަވާކަން ކުރިން ނޭނގޭ ކަމަށެވެ. އެހެން ނަމަވެސް ކުޑަ ވަގުތުކޮޅެއް ތެރޭ މިނިސްޓަރ ރަށަށް ވަޑައިގަތްއިރު ބަނދަރުމަތީގައި ރައްޔިތުން މުޒާހަރާ ކުރި ކަމަށް ރިލްވާން ވިދާޅުވިއެވެ.\nރިލްވާން އިތުރަށް ވިދާޅުވީ، މިނިސްޓަރ ރަށަށް ވަޑައިގަތް ނަމަވެސް، ރައްޔިތުންގެ ހުރި ކަންބޮޑުވުންތަކާއި ޝަކުވާތައް އަޑުނަހާ ކަމަށެވެ. އެހެން ކަމުން މިނިސްޓަރުގެ އެ ދަތުރުފުޅަކީ އެއީ "ޕިކްނިކް" ދަތުރެއް ކަމަށް ރިލްވާން ތުހުމަތު ކުރެއްވިއެވެ.\n"ރައްޔިތުންގެ އެއްވެސް ޝަކުވާއެއް މިނިސްޓަރ އަޑު ނާއްސަވާ. މުޒާހަރާއާއި ގުޅިގެން ކައުންސިލާއި ބައްދަލުކުރުމުން އަޅުގަނޑުމެން ދެންނެވިން ޕޮލިސް ސްޓޭޝަންގެ ވާހަކަވެސް. އެތަން އަޅަން އެންމެ ރަނގަޅު ދިމާލަކީ ރައްޔިތުން އެދޭ ގޮތަށް ބަނދަރު ސަރަހައްދުކަން" ރިލްވާން ވިދާޅުވިއެވެ.\nއިހަވަންދޫ ބަނދަރުގެ %88 މަސައްކަތް ނިމިއްޖެ\nއިހަވަންދޫ ބަނދަރުގެ %85 މަސައްކަތް ނިމިއްޖެ\nއިހަވަންދޫ ދަނޑުގައި އެޅުމަށް ގެނައި ޓާފް ރޯލުތަކެއް ހަލާކުކޮށްލައިފި\nއޮކްޓޯބަރ 8, 2021 21:27\nބޭރި އަރާހެންދޯ ތަންތަނައް މިއަރަނީ\nއޮކްޓޯބަރ 9, 2021 01:34\nއޭނާރަނގަޅީ ދޮގުހައި ވެރިކަމުގެ ދަހިވެތިކަމުގައި ހުރުން އިންސާފުން ކަންކަން ކުރާމީހެއްނޫން\nއޮކްޓޯބަރ 9, 2021 09:33\nއިމްރާމް އަކީ ކޮން އެއްޗެއް؟\nއޮކްޓޯބަރ 9, 2021 10:18\nއިމްރާންމެންކަހަލަ ދެފުށްކެހެރިނާހެދި މިގައުމު ހަލާކުވެއްޖެއެވެ.


Retirement umuru mathikuraathee Russiagai ethah haas bayaku...\nދުނިޔެ - ރަޝިއާގެ ރިޓަޔަރމަންޓް އުމުރު\nރިޓަޔަރމެންޓް އުމުރު މަތިކުރާތީ ރަޝިއާގައި އެތައް ހާސް ބަޔަކު މުޒާހަރާކޮށްފި\nފިރެހެނުންނަށް ޕެންޝަން ލިބޭ އުމުރަކީ 60 އަހަރުގެ ބަދަލުގައި 65 އަހަރު\nއަންހެނުންނަށް ޕެންޝަން ލިބޭ އުމުރަކީ 55 އަހަރުގެ ބަދަލުގައި 63 އަހަރު\nކ. މާލެ 29 ޖުލައި 2018 | އާދީއްތަ 08:43 2,678\nމޮސްކޯއާއި ސެއިންޓް ޕީޓަރސް ބަރގްގެ އިތުރުން އެތައް ސިޓީއެއްގައި މުޒާހަރާ ކޮށްފައިވޭ - މުހައްމަދު ޝަރުހާން\nރިޓަޔަރމަންޓް އޭޖް މަތިކުރުމަށް ރަޝިއާގެ ސަރުކާރުން ނިންމާފައިވާ ނިންމުމާއި ގުޅިގެން ސަރުކާރާއި ދެކޮޅަށް ރަޝިއާގެ އެތައް ސިޓީތަކެއްގައި ކުރިޔަށް ގެންދިޔަ އެއްވުންތަކުގައި އެތައްހާސް ބަޔަކު ބައިވެރިވެއްޖެއެވެ.\nވެރިރަށް މޮސްކޯގައި ހޮނިހިރު ދުވަހު ބޭއްވި އެއްވުމުގައި 10،000 އަށް ވުރެ ގިނަ މީހުން ބައިވެރިވެފައިވެއެވެ.\nމި ހަރަކާތަކީ ހުއްދަ ހޯދައިގެން ރަޝިއާގެ ކޮމިއުނިސްޓް ޕާޓީން ބޭއްވި އެއްވުންތަކުގެ ތެރެއިން އެއް އެއްވުމެވެ. މޮސްކޯގެ އިތުރުން ރަޝިއާގެ ދެވަނައަށް އެންމެ ބޮޑު ސިޓީ ކަމަށްވާ ސެއިންޓް ޕީޓަސްބަރގްއާއި އެހެނިހެން ބޮޑެތި ސިޓީތަކުގައި އެއްވުންތައް ކުރިޔަށް ގެންގޮސްފައިވެއެވެ.\nސަރުކާރުންވަނީ ފިރެހެނުންނަށް ޕެންޝަން ލިބޭ އުމުރަކީ 60 އަހަރުގެ ބަދަލުގައި 65 އަހަރު ކަމުގައި ހަމަޖައްސައި އަންހެނުންނަށް ޕެންޝަން ލިބޭ އުމުރަކީ 55 އަހަރުގެ ބަދަލުގައި 63 އަހަރުވުމުން ކަމަށް ކަނޑައެޅުމަށް ހުށަހަޅާފައެވެ.\nމި ބަދަލާއިއެކު ދއުލަތުންދޭ ރިޓަޔަރމެންޓް ޕެންޝަން ލިބޭ ގޮތަށް ވެސް ބަދަލު އަންނާނެއެވެ.\nމުޒާހަރާކުރި ފަރާތްތަކުންވަނީ " އަހަރެެމެން ބޭނުމީ ޕެންޝަނާއިއެކު ދިރިއުޅެން، މަސައްކަތުގަ މަރުވެދާކަށް ނޫން" ރޭޑިއޯ ފްރީ ޔޫރަޕާއި ރޭޑިއޯ ލިބަރޓީ އިން ރިޕޯޓްކޮށްފައިވެއެވެ.\nކޮމިއުނިސްޓް ޕާޓީގެ ލީޑަރ ގެނަޑީ ޒިޔުގަނޯވް ވިދާޅުވީ ހުށަހަޅާފައިވާ އިސްލާހަކީ "ކޮންމެ ރައްޔިތަކަށް ލިބޭ ދެރައެއް" ކަމަށެވެ. މީގެ އިތުރުން އޭނާވަނީ ރައީސް ވްލާޑިމިއަރ ޕޫޓިންގެ ޔުނައިޓެޑް ރަޝިއާ ޕާޓީން ރައްޔިތުން ނުގަބޫލު ނިންމުމެއް ނިންމަން އުޅޭކަމަށް ތުހުމަތު ކުރައްވާފައެވެ.\n"އެއްވުމުގެ އެއްމެ މުހިއްމު ބޭނުމަކީ އެ އިސްލާހަކީ ރަނގަޅު އިސްލާހެއް ނޫންކަން ބުނެދިނުން، އެއަށް ރައްޔިތުންގެ ތާއީދު ނެތްކަން، އެހެނިހެން ގޮތްތައް އިޚްތިޔާރުކުރެވިދާނެކަން ބުނެދިނުމަށް ބާރުއެޅުން"\nޔޫނިއަންތަކާއި އެކްޓިވިސްޓުން ކަންބޮޑުވުން ފާޅުކުރަމުންދިޔައީ ހުށަހަޅާފައިވާ އުމުރަށް، ޕެންޝަނަށް އެދުމަށް ގިނަބަޔަކު ދުނިޔޭގައި ނުތިބޭނެ ކަމަށް ބުނެއެވެ.\nދުނިޔޭގެ ސިއްހަތު ޖަމްއިއްޔާއިން ބުނާ ގޮތުގައި ރަޝިއާގައި އެވްރެޖްކޮށް ފިރެހެނުން ދުނިޔޭގައި ތިބޭ އުމުރަކީ 66 އަހަރު ކަމަށްވާއިރު އަންހެނުން އެވްރެޖްކޮށް ދުނިޔޭގައި ތިބެނީ 77 އަހަރުއެވެ.


ލިޓަސްއިން 500 މުސްލިމުންނަށް އަލް އަގްސާގައި ރޯދަ ވީއްލުމެއް! – Haftha\nލިޓަސްއިން 500 މުސްލިމުންނަށް އަލް އަގްސާގައި ރޯދަ ވީއްލުމެއް!\nބަރަކާތްތެރި ރަމަޟާން މަހަކީ އަޅުކަމުގެ މައްސަރެކެވެ. އާއިލީ ގުޅުންތައް ބަދަހިކުރަންވީ މަހެކެވެ. ހިތްތައް އެކުވެރިކުރަންވީ މައްސަރެވެ. ހާއްސަ ގޮތެއްގައި ރޯދައިގެ ހަގީގީ ބޭނުމަކީ ފަގީރުން އުޅެމުންދާ ބަނޑުހައި ހޫނުކަން ތިމާއަށް އިހުސާސް ކުރެވުމެވެ.\nއެހެންކަމުން މިއީ ދުނިޔޭގެ އެކިކަންކޮޅުތަކުގައި އުޅޭ ފަގީރުކަމާއި ނިކަމެތިކަން ތަހައްމަލު ކުރަމުންދާ މުސްލިމުންގެ އިހުސާސްތައް ދެނެގަންނަންވީ މައްސަރެވެ. ކާނެ އެއްޗެއް ބޯނެއް އެއްޗެއް ނެތި، ހައިހޫނުކަމުގައި އުޅޭ މީހުންނަށް އެހީތެރިވާންވީ މަހެވެ.\nއެގޮތުން މި މައްސަރާ ދިމާކޮށް ރާއްޖޭގެ ބައެއް ދީނީ ޖަމިއްޔާތަކުންނާއި އަމިއްލަ ކުންފުނިތަކުން ދަނީ ފަލަސްތީނާއި ސޫރިޔާގައި އުޅޭ މުސްލިމުންނަށް އެހީތެރިވަމުންނެވެ. އޭގެ ތެރެއިން އެފަދަ ކަންކަމުގައި އަބަދުވެސް އިސްނަގާ ލިޓަސް އިން މިފަހަރު ވެސް މިވަނީ ނަމޫނާ ދައްކައިފައެވެ.\nރާއްޖޭގައި ފުޅާދާއިރާއެއްގައި ސައިކަލް އެތެރެކޮށް ވިއްކަމުން އަންނަ ލިޓަސް އިން އިއްޔެ ވަނީ އަހަރެމްނގެ ބޭނުން ޖެހިފައިވާ ފަލަސްތީނުގައި އުޅޭ 500 މުސްލިމުންނަށް ރޯވަ ވީއްލުމެއް ހަދިޔާކޮށްފައެވެ.\nފަލަސްތީނާއި ސޫރިޔާއަށް އެހީތެރިކަން ފޯރުކޮށްދޭ ރާއްޖޭގެ ޖަމިއްޔާއެއް ކަމަށްވާ އިންޓަނޭޝަނަލް އެއިޑް ކެމްޕެއިން (އައިއޭސީ)ގެ އެހީތެރިކަމާއެކު އެ ރޯދަ ވީއްލުން ދީފައިވަނީ މުސްލިމުންގެ ތިން ވަނައަށް އެންމެ މުގައްދަސް ބިނާ ކަމަށްވާ މަސްޖިދުލް އަގްސާގައެވެ.\nލިޓަސްގެ ޓުވިޓާގައި ހިއްސާކޮށްފައިވާ ބައެއް ފޮޓޯތަކުގައި ވަނީ ލިޓަސް މޯލްޑިވްސް އަށް ޝުކުރު އަދާކޮށް ލިޔެފައިވާ ބެނާއެއް ހިފަހައްޓައިގެން ތިބި ފަލަސްތީނުގެ ބައެއް ރައްޔިތުންގެ ފޮޓޯ ހިއްސާކޮށްފައެވެ.\nލިޓަސްގެ ފަރާތުން މި ކުރި ސަދޮގާތަށް ގިނަ ބަޔަކު އެ ކުންފުންޏަށް ތައުރީފު ކުރަމުންދާއިރު، ލިޓަސްގެ މި ހަރަކާތުން އިބްރަތް ލިބިގަނެ، އެހެން މީހުން ވެސް ސޮދަގާތް ކުރުމަށް ވަނީ ގޮވާލައިފައެވެ.\nލިޓަސް އިން ފަލަސްތީނުގެ ގިނަ ބަޔަކަށް ރޯދަ ވީއްލުމެއް ދީފައިވާއިރު، އާންމުންގެ މަގުބޫލުކަން ހޯދާފައިވާ އެ ކުންފުންޏަކީ އަބަދުވެސް ތަފާތު ޕްރޮމޯޝަންތައް ހިންގާ ފިހާރައެކެވެ.


<< < ނެރުއްވުން i > >>\n3. އެމީހުންނާ މާތްކަލާނގެއާ ދެމެދު ކުރެވުނު ޢަހުދުނާމާ. އެއީ އެމީހުން އުޅެންވީ ގޮތާއި، އެކަކުއަނެކަކާ މެދު ކަންތައް ބަހައްޓަންވާ އުސޫލުތަކާއި، ދީނީގޮތުން ކަންތައް ކުރަންވީ ގޮތް އަންގަވައި މާތްރަސްކަލާނގެ އެންގެވި އެންގެވުންތައް.\n4. ބަނީ އިސްރާއީލީން މާތްރަސްކަލާނގެއަށް އަޅުކަން ކުރުމަށް ޚާއްސަ ފޭލިގެކޮޅެއް ތައްޔާރު ކުރުން. އަދި އަޅުކަން ކުރަންވީ ގޮތުގެ ތަފްސީލުތައް.\nހ. އެމީހުން މިޞްރުގައި އަޅުވެތި ވެފައި ތިބި ތިބުން (1:1-22)\nށ. މޫސާގެފާނު އުފަންވުމާއި އެކަލޭގެފާނުގެ ތުއްޕުޅު ދުވަސްވަރު (2:1—4:31)\nނ. މޫސާގެފާނާއި ހާރޫނުގެފާނު ރަސްގެފާނުގެ އަރިހަށް ވަޑައިގެންނެވުން (5:1—11:10)\nރ. ފަހަނަޅައި ދަތުރުކުރެއްވުން (12:1—15:21)


Inthihaabu avas kurumaa gulhey jalsa mirey bavvanee | Mihaaru\nއިންތިހާބު އަވަސް ކުރަން ނިންމާ ޖަލްސާ މިރޭ ބާއްވަނީ\nމަޖިލީހުގެ ޖަލްސައެއް ކުރިޔަށް ދަނީ: ދައުރުން ބޭރުން ބާއްވާ ޖަލްސާ މިރޭ އޮންނާނެ-- ފޮޓޯ:މަޖިލިސް\n13 ޖެނުއަރީ 2021 - 10:59\nލޯކަލް ކައުންސިލް އިންތިހާބާ ބެހޭ ހާއްސަ ގާނޫނު އިސްލާހު ކުރަން ދައުރުން ބޭރުން ބާއްވާ ރައްޔިތުން މަޖިލީހުގެ ޖަލްސާ މިރެއަށް ތާވަލުކޮށްފި އެވެ.\nމަޖިލީހުގެ އެޖެންޑާގައިވާ ގޮތުން ދައުރުން ބޭރުން ބާއްވާ ޖަލްސާ އޮންނާނީ މިރޭ 8:30 ގަ އެވެ. މިރޭގެ ޖަލްސާގެ މަސައްކަތަކީ ސަރުކާރު ފަރާތުން ހުޅުމާލެ ދާއިރާގެ މެންބަރު އަލީ ނިޔާޒް ހުށަހަޅުއްވާފައިވާ ކައުންސިލް އިންތިހާބާ ބެހޭ ހާއްސަ ގާނޫނަށް އިސްލާހު ގެނައުމެވެ.\nމިދިޔަ އަހަރު މެއި 10 ގައި ފާސްކުރި ހާއްސަ ގާނޫނު އަލުން އިސްލާހު ކުރަން ސަރުކާރުން ނިންމީ ކުއްލި ނުރައްކަލުގެ ހާލަތު ދެމިއޮތް ނަމަ އިންތިހާބު ބޭއްވުމަށް އެ ގާނޫނުން ޖާގަ ނުދޭތީ އެވެ. ހެލްތު ޕްރޮޓެކްޝަން އެޖަންސީ (އެޗްޕީއޭ)ގެ ހުއްދައާ ނުލައި އިންތިހާބު ނުބޭއްވޭތީ އިލެކްޝަންސް ކޮމިޝަން (އީސީ) އިން ކަންބޮޑުވުން ފާޅުކޮށް ގާނޫނު އިސްލާހު ކުރަން ވަނީ ގޮވާލައިފަ އެވެ.\nއެ މައްސަލަ ހައްލު ކުރުމަށް ސަރުކާރުން ޑްރާފްޓްކޮށް މަޖިލީހަށް ހުށަހެޅި ބިލުގައިވާ ގޮތުން ކުއްލި ނުރައްކަލުގެ ހާލަތު ދެމިއޮތްހާ ހިނދަކު އިންތިހާބުގެ ކަންކަން ކުރަންވާނީ ޑިރެކްޓާ ޖެނަރަލް އޮފް ޕަބްލިކް ހެލްތު ކަނޑައަޅާ ފިޔަވަޅުތަކާއި އުސޫލުތަކާއި އެއްގޮތަށެވެ. އަދި އެ އުސޫލްތައް އާންމު ކުރަން ޖެހޭނެ ކަމަށް އެ ބިލުގައި ބުނެފައިވެ އެވެ.\nމީގެ އިތުރުން އިންތިހާބުތަކާ ބެހޭ އާންމު ގާނޫނާއި ލޯކަލް ކައުންސިލް އިންތިހާބުގެ ގާނޫނުގައި އިންތިހާބު ބޭއްވުމަށް ފުރިހަމަ ކުރަން ޖެހޭ އިޖުރާއަތްތައް ފުރިހަމަ ކުރުމަށް ކަނޑައަޅާފައިވާ ބައެއް މުއްދަތުތައް ވެސް ބިލުގައި ވަނީ ކުރުކޮށްފަ އެވެ.\nއެގޮތުން މީގެ ކުރިން އިންތިހާބު ބޭއްވުމުގެ 45 ދުވަސް ކުރިން ވޯޓާސް ލިސްޓް އާންމު ކުރަން ޖެހޭ ކަމަށް ބުނާ މާއްދާ އިސްލާހުކޮށް އެ މުއްދަތު 30 ދުވަހަށް ބަދަލު ކުރުމަށް ވަނީ ހުށަހަޅައިފަ އެވެ. އަދި އެ ލިސްޓަށް ޝަކުވާ ހުށަހެޅުމަށް ކުރިން 10 ދުވަސް ލިބުނު ނަމަވެސް އެ މުއްދަތު ފަސް ދުވަހަށް ބަދަލު ކުރުމަށް ހުށަހަޅާފައިވެ އެވެ. އަދި އެފަދަ އެހެން ޝަކުވާތައް ވެސް ކޯޓަށް ހުށަހެޅުމަށް އޮންނަ މުއްދަތު ވެސް ވަނީ ކުރުކޮށްލައިފަ އެވެ.\nމީގެ އިތުރުން އިންތިހާބުގެ ރަސްމީ ނަތީޖާއާ ގުޅޭ ގޮތުން ހައި ކޯޓަށް ހުށަހަޅާ މައްސަލަތަކާ މެދު އެ ކޯޓުން 30 ދުވަސް ތެރޭގައި ގޮތެއް ނިންމަން ޖެހޭނެ ކަމަށް ބުނެފައިވާ މާއްދާ ވެސް އިސްލާހުކޮށް 15 ދުވަސް ތެރޭ ގޮތެއް ނިންމަން ޖެހޭ ގޮތަށް ބިލުގައި ވަނީ ހިމަނައިފަ އެވެ.\nމި އިސްލާހުތަކާ ގުޅޭ ގޮތުން ބަހުސް ކުރުމަށް ފަހު ކޮމިޓީއަށް ފޮނުވުމާ ގުޅޭ ގޮތުން މިރޭގެ ޖަލްސާގައި ގޮތެއް ނިންމާނެ އެވެ.\nރައްޔިތުންގެ މަޖިލިސް ލޯކަލް އިންތިހާބު އިލެކްޝަންސް ކޮމިޝަން\nއެމްޑީޕީ އަށާއި، މަޖިލީހުގައި ތިއްބެވި ކ.އަތޮޅު މާލެ މެންބަރުން ފިޔަވާ ދެންތިއްބެވި މެންބަރުންނަށް ޙާލަތު ބަދަލުކޮށްލާން ލިބުނު ރަނގަޅު ފުރުސަތެއް. # ރާއްޖެ ލާމަރުކަޒުކުރުމަށްޓަކާ ޤާނޫނަށްބަދަލުގެނެސް ތިލަދުންމަތިން ފާދިއްޕޮޅަށް ނޯތު، ކ.އަތޮޅުން(މާލެ ހިމަނައި)ދާލަށް ސެންޓްރަލް، އަދި ކޮޅުމަޑުލުން އައްޑުއަށް ސަދާރން ކަމުގައިކަޑައަޅާ އިދާރީ ޤާނޫނީ3ޕްރޮވިންސަށް ޤަވަރުން އިންތިޙަބުކުރަން ރައްޔަތުންނަށް ފުރުސަތުލިބޭގޮތަށް ޤާނޫނު އިސްލާޙްކުރައްވާ.\nއިންތިހާބު އަވަސްކުރާނި ކަމެއް ނެތް. އަހަރަމެން ދެނެއް ގުބޯ ނުހެއްދޭނެ. ވޯޓެއް ވެސް ނުދޭނަށް. 10 އަހަރު ކޮށްފަ ރަށަށް އައިރުވެސް ނެތް އެއްވެސް ތަރަށްގީއެއް ވެފަ. ކުރިންވެސް ކޮށްފަ ހުރި ކަމެއް ހުރީ ފެންނަށް. ވަރަށް ސަލާން. މިސަރުކާރުން ވެސް އަޅަށް ވައުދުވި ހޮސްފިޓަލުވެސް ރަށާއި ކައިރިން ރިސޯޓެއް ވެސް ހެދިފަކާ ނެތް. ހަމަ ރަށްއިތުންނަށް ދަޅަ ދަންކަނި އިންތިހާބު ބޯމަތިވީމަ.\nތިޔަމެންބަރުންނަށް ރައްޔިތުން ވޯޓުދިން އެންމެމުހިންމުއެއްބޭނުމަކީ "ރައްޔިތުން ބާރުވެރިކުރުވުންކަން" މެންބަރުން އަބަދުވެސްހަދާނުގައިބަހައްޓައި އެމަގަށް މަސައްކަތްކުރާންޖެހޭނެ. # ސަތޭކަމީހުން ހަމަނުވާ ރަށްތައްހިމަނައި "ދުއިސައްތަވަރަކަށް ރަށުގައި ކައުންސިލްހަދައިގެން ލާމަރުކަޒު ނުކުރެވޭނެކަން ޤަބޫލުކޮށް" ލާމަރުކަޒުކުރުމުގެ ޙަޤީގީފޮނިކަން ރައްޔިތުނަށްލިބޭގޮތަށް ތިޔަ ޤާނޫނުބަދަލުކުރާން ކެރިގެން ތެދުވެ އިދާރީ ޤާނޫނީ3ޕްރޮވިންސަކަށް ރާއްޖެ ބަދަލުކުރޭ.\nރާއްޖެ ޕާލަމެންޓަރީނިޒާމަށް ފުރޮޅިދާނެކަމަށްޤަބޫލުކުރެވޭތީ ލާމަރުކަޒީޤާނޫނު އެނިޒާމަށްފެތޭގޮތަށްއިސްލާޙްކޮށް ރާއްޖެ އިދާރީ ޤާނޫނީ3ޕްރޮވިންސަކަށްހިންގުމަށްޓަކާ ތިލަދުންމަތިން ފާދިއްޕޮޅަށް ނޯތު، ކ.އަތޮޅުން(މާލެހިމެނޭގޮތަށް)ދާލަށް ސެންޓްރަލް، އަދި ކޮޅުމަޑުލުން އައްޑުއަށް ސަދަރން ކަމުގައި ކަޑައަޅުއްވާ. # އަދި ކުދިކުދި އެތައްސަތޭކަ ކައުންސިލްގެބަދަލުގައި ރީޖަންތަކަށް ޤަވަރުނަރުން އިންތިޙާބުކުރަން ފުރުސަތުދީގެން ލާމަރުކަޒީ ޤާނޫނަށް ބަދަލުގެންނަވާ.\nތަހްޒީބު ދައުލަތްތަކުން ޤާނޫނުހަދާގޮތް ނަކަލުކޮށް އެގޮތަށް އަހަރުމެން ކަންކަންކުރާނީ ކޮންދުވަހަކުންތޯ. # އެމްޑީޕީގެ ވިސްނުމަކީ އަދި ތަހުޒީބް ގިނަދައުލަތްތައް (ސާކްގެ ގިނަ ޤައުމުވެސް ހިމެނޭ ގޮތުން) ހިންގަނީ ބަރުލަމާނީ ނިޒާމަށް ކަމުގައިވާއިރު އަހަރުމެންވެސް އެދިމާލަށް މިސްރާބު ހަހާފައިވާއިރު ލާމަރުކަޒީ ޤާނޫނުވެސް އެގޮތަށް އިސްލާޙްކޮށް ރާއްޖެ އިދާރީ ޤާނޫނީ3ޕްރޮވިންސްގެ ގޮތަށް ކަޑާއަޅާ ރީޖަނަލް އިންތިޙާބްތައް ބާއްވަން ޤާނޫނަށް ބަދަލު ގެންނާންޖެހޭ.


ރިޕޯރޓް – Page 3\nޤަވާއިދަކީ ވެރިކަންހިންގާ ފަރާތުން ޤާނޫނުގެ ތެރެއިން ކަންތައްކުރާނޭ ގޮތްތައް އިތުރަށް ބަޔާންކޮށްދޭ ޤަވާއިދުތަކެވެ. މިގޮތުން ޤަވާއިދުތަކާއި ޤާނޫނުތަކަކީ ވަރަށް ބޮޑަށް ގުޅިފައިވާ ދޭއްޗެވެ. ވަރަށް ގިނަފަހަރަށް އެދޭތި މަސްހުނިވެ އެއީ ޤާނޫނެއްކަން ނުވަތަ ޤަވާޢިދެއްކަން އޮޅުން ފިލުވަން ދަތިވާ ވަރަށް ޤާނޫނާއި ޤަވާޢިދުގެ ގުޅުން ބޮޑެވެ. މިހެންވާންޖެހެނީ ޤާނޫނަކީ ސަރުކާރާއި ދައުލަތުން ކަންތައްތައް ބިނާކުރެވޭގޮތް ބަޔާންކުރާ އެއްޗަކަށްވެފައި، ޤަވާޢިދުތަކަކީ ޤާނޫނުތަކުގެ ތަފްސީރުކަމަށް ވާތީއެވެ.\n4 އޭޕްރީލް ހަލީމް\nއިއްދައިން ކެނޑުމަކީ އަންހެނުން އުމުރުން ދުވަސްވުމުގެ ސަބަބުން މައްސަރު ކަންތައް ޖެހުން ހުއްޓި، އަންހެނާގެ ކިބައިގައިވާ ދަރިމައިވުމުގެ ކުޅަދާނަކަން ގެއްލިގެން ދިއުމެވެ. އެއާއެކު ހަށިގަނޑަށް ތަފާތު ގިނަ ބަދަލުތައް ގެނުވައި އުދަގޫތަކާއި ކުރިމަތިލާންޖެހެއެވެ. ބައެއް އަންހެނުން އިއްދައިން ކެނޑުމަކީ އެމީހެއްގެ އަންހެންވަންތަކަން ގެއްލިގެން ދިއުން ކަމުގައި ސިފަކުރެއެވެ.\n16 ފެބުރުއަރީ ނާސިދު\nމިވާހަކަޔަކީ އެއިޑްސްގެ ޝިކާރަޔަކަށްވެފައިވާ ކުއްޖެއްގެ ދުލުންކިޔައިދީފައިވާ ހަޤީޤީ ވާހަކައެއްގެ މައްޗަށް ބިނާކޮށްލިޔެފައިވާ ލިޔުމެކެވެ. މިހާރުމިކުއްޖާވަނީ މިދުނިޔޭގެ ހަޔާތާއި ޢަލްވަދާޢު ކިޔާފައެވެ. އެއީމީގެ ފަސްވަރަކަށް އަހަރުކުރިއެވެ. އަހަރެންގެ ހަޔާތުގެ އެންމެޒުވާންދުވަސް ވަރެވެ. މަދަރުސީ ހަޔާތްނިއްމާލުމަށްފަހު އަހަރެން އެންމެގަޔާވި މަސައްކަތުގެ ދާއިރާއިން ވަރަށް ރަނގަޅުވަޒީފާއެއް އަހަރެންހޯދީމެވެ. ރިސޯޓެއްގެ ވާރޓަރ ސްޕޯރޓް ސްކޫލްގެ ވަޒީފާއެކެވެ


ލަންޑަންގައި އަޅާފައިވާ ފިޔަވަޅުތައް ހަރުކަށިކުރުމުން މުޒާހަރާކުރަނީ ލަންޑަންގައި އަޅާފައިވާ ފިޔަވަޅުތައް ހަރުކަށިކުރުމުން މުޒާހަރާކުރަނީ\nކޯވިޑުން ރައްކާތެރިވުމަށް ލަންޑަންގައި މިހާރު އަޅާފައިވާ ފިޔަވަޅުތަކާއި ދެކޮޅަށް އެ ސިޓީގެ ރައްޔިތުން މުޒާހަރާކުރަނީ.- ފޮޓޯ: ރޮއިޓަރސް\nއަލަށް އަޅާފައިވާ ފިޔަވަޅުތަކުގެ ދަށުން އޮކްޓޯބަރު މަހުގެ 18ވަނަ ދުވަހު ލަންޑަންގެ ސަމާލުގެ މިންވަރުވަނީ 'ހައި ރިސްކް'އަށް ބަދަލުކޮށްފައެވެ. އެއީ ދެވަނައަށް އެންމެ މަތީ ސަމާލުގެ މިންވަރެވެ. އޭގެ ދަށުން އަޅާފައިވާ ފިޔަވަޅުތަކުގެ ތެރޭގައި އަމިއްލަ ގޭގައި ދިރިއުޅޭ މީހުން ފިޔަވައި އެހެން މީހުންނާ އެތެރޭގެ މާހައުލުތަކުން ބައްދަލުކުރުން މަނާވާނެއެވެ. އަދި ބޭރުތެރޭގައި ހަ މީހުންނަށްވުރެ ގިނަ މީހުން އެއްފަހަރާ ބައްދަލުކުރުންވެސް މަނާވާނެއެވެ. ނަމަވެސް ފިޔަވަޅުތަކާއި ދެކޮޅާށް މުޒާހަރާކުރުމަށް ގިނަ ޢަދަދެއްގެ މީހުން މަގުތަކަށް ނުކުތުމުން އެ ގަވާއިދު ފުލުހުން ތަންފީޒުކޮށްފައެއް ނުވެއެވެ.\nއިނގިރޭސިވިލާތުގެ އާބާދީގެ 57 އިންސައްތަ މީހުން ހަރުކަށިކޮށްފައިވާ ފިޔަވަޅުތަކަށް ޢަމަލުކުރަންޖެހޭނެއެވެ. ގިނަ ޢަދަދެއްގެ މީހުން ފިޔަވަޅުތަކާއި ދެކޮޅަށް މުޒާހަރާކުރަމުން ދިޔަ ނަމަވެސް ސަރުކާރަށް ލަފާ އަރުވާ ސޭޖު ގުރޫޕުންނާއި މައި އިދިކޮޅު ސިޔާސީ ޕާޓީ، ލޭބާ ޕާޓީއިންވަނީ މިހާރަށްވުރެވެސް ފިޔަވަޅުތައް ހަރުކަށިކުރުމަށް ގޮވާލައިފައެވެ.\nޕާކިސްތާނުގެ މަދަރުސާއަކަށް ދިން ޙަމަލާއެއްގައި ހަތް މީހުން މަރުވެ ގިނަ ބަޔަކު ޒަހަމްވެއްޖެ\nއެމެރިކާގެ ޚާރިޖީ ވަޒީރާއި ދިފާޢީ ވަޒީރު އިންޑިޔާގެ ނިއު ދިއްލީއަށް


Bali fethurun ithuru vamun dhaathee Thailand rayyithun geyga thibumah boduvazeeru ilthimaas kuravvaifi - vNews.mv\nސައިފް އަޒްހަރު 04 January 2021, 17:21\n"މުޅި ގައުމު އަލުން ލޮކްޑައުން ކުރާކަށް އަޅުގަނޑުމެން ބޭނުމެއްނޫން. ސަބަބަކީ އަސްލު މައްސަލައަކީ ކޮބައިކަން އަޅުގަނޑުމެންނަށް އެނގޭ. އެހެންވެ، ތިޔަ ރައްޔިތުންނަށް އަމިއްލައަށް ލޮކްޑައުން ވެވިދާނެތަ؟. މިކަންއޮތީ ހުރިހާ ރައްޔިތުންގެ އަތްމަތީގައި. އަޅުގަނޑުމެންނަށް ބަލިޖެހެން ބޭނުން ނުވާނަމަ 14، 15 ވަރަކަށްދުވަހު ގޭގައި މަޑުކޮށްލަންވީ. މިގޮތަށް ވިސްނައިފިނަމަ ރައްކާތެރިކަން ލިބޭނެ، ސްކްރީން ކުރަންވެސް ފަސޭހަވާނެ"\nތައިލެންޑްގެ ބޮޑުވަޒީރު ޕްރަޔުޓް ޗަން-އޮ-ޗާ\nކޮރޯނާވައިރަސް ދުނިޔެ ތައިލެންޑް


April mahu4Billion rufiyage mudhaa import kuri\nވިޔަފާރި މައި ބަނދަރުގައި ކޮންޓެއިނަރެއް އުފުލަނީ- އެޕްރީލް މަހު ވަނީ ހަތަރު ބލިއަން ރުފިޔާގެ މުދާ އިމްޕޯޓް ކޮށްފަ ފޮޓޯ: އެމްޕީއެލް\nމިއަހަރުގެ އެޕްރީލް މަހު ރާއްޖެއަށް 4.1 ބިލިއަން ރުފިޔާގެ މުދާ އިމްޕޮޓް ކޮށްފައިވާ ކަމަށް ކަސްޓަމް އިން ބުނެފި އެވެ. މިއީ މިދިޔަ އަހަރުގެ އެޕްރީލް މަހާއި އަޅާ ބަލާއިރު ނުވަ ޕަސަންޓުގެ އިތުރުވުމެކެވެ.\nއިމްޕޮޓް އެކްސްޕޯޓުން ދައުލަތަށް ލިބުނު އާއްމުދަނީ އަށް ބަލާއިރު މި އަހަރުގެ އެޕްރީލް މަހު ދައުލަތަށް ވަނީ 300 މިލިއަން ރުފިޔާ ،ލިބިފަ އެވެ. މިއީ 14 ޕަސަންޓުގެ އިތުރުވުމެކެވެ. މިދިޔަ އަހަރު އެޕްރީލް މަހު އިމްޕޯޓް އެކްސްޕޯޓުން ދައުލަތަށް ލިބުނީ 262 މިލިއަން ރުފިޔާ އެވެ.


Raees Yameen dhaulathah dhahkavanjehey faisaa adhives nudhahkavaa: Minister Ameer – Iru\nމަނީ ލޯންޑަރިންގެ ކުށް ސާބިތުވެ ޖަލުގައި ޙުކުމް ތަންފީޒުކުރައްވަމުން ގެންދަވާ ކުރީގެ ރައީސް ޢަބްދުﷲ ޔާމިން ޢަބްދުލްޤައްޔޫމް ދަޢުލަތަށް ދައްކަވަންޖެހޭ ފަސް މިލިއަން ޑޮލަރު އަދިވެސް ދަޢުލަތައް ދައްކަވާފައިނުވާކަމަށް ފިނޭންސް މިނިސްޓަރު އިބްރާހިމް އަމީރު ވިދާޅުވެއްޖެއެވެ.\nމިނިސްޓަރު އަމީރު މިހެން ވިދާޅުވީ ކާށިދޫ ދާއިރާގެ މެންބަރު އަބްދުﷲ ޖާބިރުގެ ސުވާލަކަށް ޖަވާބު ދެއްވުމަށް މަޖިލީހަށް ވަޑައިގެން، މަކުނުދޫ ދާއިރާގެ މެންބަރު މުހައްމަދު ރާއީ ކުރެއްވި ސުވާލަކަށް ޖަވާބު ދެއްވަމުންނެވެ. މެންބަރު ރާއީ އެއްސެވީ، ރައީސް ޔާމީން ދައުލަތަށް ދައްކަވަން ޖެހިވަޑައިގަންނަވާ ފައިސާ މިހާރު ދައްކަވާފައި ވޭތޯއެވެ.\nޖަވާބުގައި އަމީރު ވިދާޅުވީ، އެ ފައިސާ ދައްކަފައިވާ ކަމުގެ މައުލޫމާތެއް ލިބވަޑައިގެންފައި ނުވާ ކަމަށެވެ.\nޓްރާންސްޕޯޓް މިނިސްޓްރީގެ ޕީއެސް ސަސްޕެންޑްކޮށްފި\nމަނީ ލޯންޑްރިންގެ އަމަލެއް ހިންގުމުގެ ކުށް ސާބިތުވެފައިވާ ކުރީގެ ރައީސް އަބްދުﷲ ޔާމީން ފަސް އަހަރު ދުވަހުގެ މުއްދަތަކަށް ޖަލަށް ލުމާއެކު ފަސް މިލިއަން ޑޮލަރުން ޖޫރިމަނާކޮށް، އެ ފައިސާ މަދުވެގެން ހަ މަސް ދުވަހުގެ ތެރޭގައި މޯލްޑިވްސް އިންލޭންޑް ރެވެނިއު އޮތޯރިޓީ (މީރާ) އަށް ދެއްކުމަށް އެ ފަރާތަށް އަންގައި، 28 ނޮވެންބަރު 2019 ގައި ހުކުމްކުރި ނަމަވެސް، އެ މުއްދަތުގައި ފައިސާ ދައްކާފައެއް ނުވެ އެވެ.


ކޮވިޑާއި ގުޅިގެން އޭއީއެޗް އިން މެދުކަނޑާލި ބައެއް ޚިދުމަތްތައް އަލުން ފަށަން ނިންމައިފި | Atoll News\nކޮވިޑާއި ގުޅިގެން އޭއީއެޗް އިން މެދުކަނޑާލި ބައެއް ޚިދުމަތްތައް އަލުން ފަށަން ނިންމައިފި\nޝާއިޢުކުރީ: މުޙައްމަދު އަފްރާޙް ޖޫން 20, 2021, 06:13\nކޮވިޑާއި ގުޅިގެން އައްޑު އިކުއެޓޯރިއަލް ހޮސްޕިޓަލް (އޭއީއެޗް) އިން މެދުކަނޑާލި ބައެއް ޚިދުމަތްތައް އަލުން ފަށަން ނިންމައިފި އެވެ.\nއެ ސިޓީގައި ކޮވިޑު ބަލީގެ ކޮމިއުނިޓީ ސްޕްރެޑުގެ ސަބަބުން މެދުކަނޑާލާފައިވާ ބައެއް ޚިދުމަތްތައް އަލުން ފެށުމަށް ނިންމާފައިވަނީ މިއަދުން ފެށިގެން ނެވެ.\nއޭއައިއެޗް އިން ނެރުނު ދެންނެވުމެއްގައި ބުނެފައި ވަނީ ހުޅުމީދޫ، މަރަދޫ އަދި ފޭދޫ ސިއްހީ މަރުކަޒުގައި ސްޕެޝަލިސްޓް ފިޒިކަލް ކޮންސަލްޓޭޝަން ފަށާނެ ކަމަށެވެ.\nއެގޮތުން ހުޅުމީދޫ ސިއްހީ މަރުކަޒަށް ހަފުތާއަކު2ދުވަހު އަދި މަރަދޫ އާއި ފޭދޫ ސިއްހީ މަރުކަޒަށް ކޮންމެ ދުވަހަަކު ވެސް ޕެޝަލިސްޓު ޑޮކްޓަރުން ޒިޔާރަތް ކުރާނެ ކަމަށް އެ ހޮސްޕިޓަލުން ވަނީ ބުނެފަ އެވެ. އަދި އޭއީއެޗް ގައި ފިޒިކަލް ކޮންސަލްޓޭޝަން ދޭނީ އޮންލައިން ކޮންސަލްޓޭޝަނަށް ފަހު، ހޮސްޕިޓަލަށް ގެންނަންޖެހޭކަމަށް ކަނޑައެޅޭ ފަރާތްތައް އެކަނި ކަމަށް ވެސް ވަނީ ބުނެފަ އެވެ.\nއެ ހޮސްޕިޓަލުން ބުނީ އޯޕީޑީގެ ޚިދުމަތް ފެށޭ އިރު، ކޮވިޑުގެ ހާލަތަށް ރިޔާއަތްކޮށް އެއްތަންވުން ކުޑަކުރުމުގެ ގޮތުން ޚިދުމަތް ދެވޭނީ އަދަދު މަދުކޮށް ދުވާލަކަށް ކަނޑައެޅޭ ވަކި ޢަދަދަކަށް ކަމަށެވެ.\n“ރޫޓިންގ އެމްއާރްއައި، ސީޓީ، އެކްސްރޭ، އެކޯ، އީއީޖީ، އީއެމްޖީ އަދި މެމޮގްރަފީގެ ޚިދިމަތް ފެށޭނެ ކަަމަށާއި ޚިދުމަތް ދެވޭނީ ބަލިމީހާގެ ބަލީގެ ހާލަތަށް ބަލައި، އިސްކަންދޭންޖެހޭ ފަރާތްތަކަށް އިސްކަންދޭ އުސޫލުން. އަދި ކޮވިޑް-19 ގެ ހާލަތަށް ރިޔާއަތްކޮށް އެއްތަންވުން ކުޑަކުރުމުގެ ގޮތުން ޚިދުމަތް ދެވޭނީ ޢަދަދު މަދުކޮށް، ދުވާލަކަށް ކަނޑައެޅޭ ވަކި ޢަދަދަކަށް. އަދި މެދުކަނޑާލާފައި އޮތް ފިޒިއޮތެރަޕީގެ ޚިދުމަތް ވެސް ފެށޭނެ.” އޭއީއެޗް ގެ ބަޔާނުގައި ބުނެފައި ވެއެވެ.\nއެ ހޮސްޕިޓަލުން ބުނީ ކުރިންވެސް އަޅާފައިވާ އުސޫލާއި އެއްގޮތަށް އޯޕީޑީ އޮންނަ ދުވަސްތަކުގައި މެއިން އެންޓެރެންސް ހެނދުނު6ން ހަވީރު6އަށް ހުޅުވާނެ ކަމަށެވެ.\nކޮވިޑުގެ ނާޒުކު މި ދަނޑިވަޅުގައި ޢާންމު ރައްޔިތުންގެ ފަރާތުން ލިބުނު އެއްބާރުލުމަށް ޝުކުރު އަދާކޮށްފައިވާ އިރު، އޭއީއެޗުން ބުނީ ކުރިއަށް އޮތް ތަނުގައި ވެސް އެފަދަ އެއްބާރުލުން ލިބޭނެ ކަމަށް އުއްމީދު ކުރާ ކަމަށެވެ.\nމި ދަނޑިވަޅުގައި ވެސް ބަލަމުން ދަނީ ސިއްހީ ފަރުވާގެ ޚިދުމަތް ވީހާވެސް ލުއި ފަސޭހަކޮށް ރަނގަޅު ފެންވަރުގައި ފޯރުކޮށްދިނުމަށް ކަމަށް ވެސް އޭއީއެޗުން ބުނެ އެވެ.\nރޯގާ ނުވަތަ އެނޫން ވެސް ކޮވިޑުގެ އެއްވެސް ޢަލާމާތެއް ހުންނަ ފަރާތްތަކުން ސީދާ ހޮސްޕިޓަލަށް އައުމުގެ ބަދަލުގައި ފްލޫ ކްލިނިކަށް ދިއުމަށް ވެސް އޭއީއެޗުން ވަނީ އެދިފަ އެެވެ.\n— Addu Equatorial Hospital (@aeh_mv) June 19, 2021


14 faharah jalah lee alhugandu, Maumoon ah maruhabaa: Nasheed\nނޫސްވެރިކަމުގައި 14 ފަހަރަށް ޖަލަށްލީ އަޅުގަނޑު، މައުމޫންއަށް މަރުހަބާ: ނަޝީދު\nރައީސް ނަޝީދާއި މައުމޫން -- - މުހައްމަދު އަފްރާހް | އަވަސް\nނޫސްވެރިކަމުގެ ދާއިރާއަށް ކުރެއްވި ހިދުމަތުގެ އަގުވަޒަން ނުކުރުމުން ކުރީގެ ރައީސް މުހައްމަދު ނަޝީދު ތަފާތު ޝުއޫރެއް ފާޅުކުރައްވައިފި އެވެ.\nރައީސް ނަޝީދަކީ 1980 ވަނަ އަހަރުން ފެށިގެން އޭރު އޮންނަ "ސަންގު" ނޫހުގައި މަސައްކަތް ކުރައްވާ، މިނިވަން ނޫސްވެރިކަމެއް ރާއްޖޭގައި އާލާ ކުރުމަށް ގިނަ މަސައްކަތްތަކެއް ކޮށްދެއްވި ބޭފުޅެކެވެ. ނޫސްވެރިކަމުގެ އަލިމަސް ޔޫބީލް ފާހަގަކުރުމަށާއި ނޫސްވެރިކަމުގެ އެވޯޑު ދިނުމަށް ދަރުބާރުގޭގައި ރޭ ބޭއްވި ހަފްލާގައި ނޫސްވެރިކަަމުގެ ދާއިރާއަށް ހިދުމަތްކޮށްދެއްވި ފަރާތްތަކުގެ އަގު ވަޒަންކޮށްފައިވާއިރު ރައީސް ނަޝީދުގެ ނަން ފާހަގައެއް ނުކުރެ އެވެ. އޭގެ ބަދަލުގައި އެންމެ މަތީ ޝަރަފް، އަލިމަސް ޝަރަފުގެ ގަލަން ވަނީ ކުރީގެ ރައީސް މައުމޫން އަބްދުލް ގައްޔޫމްއަށް އަރުވައިފަ އެވެ.\nއެކަމާ ގުޅިގެން ރައީސް ނަޝީދު މިއަދު ވަނީ ތަފާތު ޓްވީޓެއް ކުރައްވާފަ އެވެ. ރައީސް ނަޝީދު ވިދާޅުވީ ނޫސްވެރިކަމުގެ މަސައްކަތުގެ ތެރޭގައި އެމަނިކުފާނު 14 ފަހަރަށް ވުރެ ގިނައިން އޭނާ ޖަލަށްލާ ތަފާތު އަދަބުތައް ދީފައިވާ ކަމަށެވެ. އެގޮތަށް ވިދާޅުވުމަށްފަހު ނަޝީދު ވަނީ ނޫސްވެރިކަމުގެ ޝަރަފުވެރި އިނާމް ރައީސް މަައުމޫންއަށް ލިބުނީތީ އެމަނިކުފާނަށް މަރުހަބާ ވިދާޅުވެފަ އެވެ.\nރައީސް ނަޝީދަށް އެވޯޑެއް ނުދިން މައްސަލާގައި ގިނަ ބައެއްގެ ފާޑު ކިޔުން އެވޯޑް ހަފްލާ އިންތިޒާމް ކުރި، މޯލްޑިވްސް މީޑިއާ ކައުންސިލް (އެމްއެމްސީ)އަށް އަމާޒުވެފަ އެވެ. ރައީސް މައުމޫންއަށް އެވޯޑު ދިނުމުގެ ވެސް ގިނަ ބަޔަކު ވަނީ ނުރުހުން ފާޅުކޮށްފަ އެވެ.\nރައީސް މުހައްމަދު ނަޝީދު ދިވެހި މީޑިއާ


BREAKING: Raajjege Ekިi Kankolhu Thakugai Islam Dheenai Hilaafu Workshop Thakeh - Vaguthu\nރާއްޖޭގެ އެކި ކަންކޮޅުތަކުގައި އިސްލާމް ދީނާއި ހިލާފު ވޯކްޝޮޕްތަކެއް ކުރިއަށް ގެންދާތީ، އިސްލާމިކް މިނިސްޓްރީން އެކަން ބަލަން ފަށައިފިއެވެ.\n"ވަގުތު"އަށް އެނގިފައިވާގޮތުން މި ވޯކްޝޮޕްތައް ކުރިއަށް ގެންދަނީ އިނގިރޭސިވިލާތުގެ ޖަމިއްޔާއެއް ކަމަށްވާ ކުލިއަމް ޖަމިއްޔާއިންނެވެ.\nމި ޖަމިއްޔާ އަކީ އިސްލާމް ދީނާއިމެދު ނަފްރަތު އުފުދޭ ވާހަކަ ދެއްކުމުގެ މަޝްހޫރު ޖަމާއަތެކެވެ.\nމި ވޯކްޝޮޕްތައް ބޭއްވުމަށް ހަރަކާތްތެރިވަނީ ހަރިސް ރަފީގް ނަަމަކަށް ކިޔާ އިނގިރޭސިވިލާތު ރައްޔިތެކެވެ. އޭނާއަކީ ކުރިން މުސްލިމެއް ނަމަވެސް މިހާރު އިސްލާމް ދޫކޮށްލާފައި ހުރި ކާފަރެކެވެ.\nމި ޖަމިއްޔާއިން އައްޑޫ ސިޓީ އާއި ހަނިމާދޫ ގައިވެސް ވޯކްޝޮޕަތަކެއް ހިންގިއެވެ.\nހަނިމާދޫގައި ބޭއްވި ވޯކްޝޮޕްގައި އެދާއިރާގެ އެމްޑީޕީ މެންބަރު އަބްދުލް ޣަފޫރު މޫސާ ބައިވެރިވެވަޑައިގެންނެވިއެވެ.\nއިސްލާމިކް މިނިސްޓްރީން ވިދާޅުވީ، ދީނީ އެއްބަައިވަންތަކުގެ ގާނޫނާއި ހިލާފަށް ރާއްޖޭގެ އެކި ރަށްރަށުގައި ވޯކްޝޮޕްތައް ހިންގަމުންދާ ކަމުގެ ޝަކުވާ އިސްލާމިކް މިނިސްޓްރީއަށް ލިބެމުންދާތީ އެކަންތައް ބަލަމުންދާ ކަމަށެވެ.\nރާއްޖޭގެ ރަށްތަކުގައި ވޯކްޝޮޕް ހިންގޭނީ ދުރާލާ ހުއްދަ ނަގައިގެންނެވެ.\nމި ޖަމިއްޔާއިން ހަނިމާދޫގައި ބޭއްވި ވޯކްޝޮޕްގައި ބުނެފައި ވަނީ، ރާއްޖެއަށް އެންމެ ރަނގަޅު ވާނީ ސެކިއުލަރިޒަމް ކަމަށެވެ.\nއަދި އެއީ ގައުމުގެ ހަމަޖެހުން އޮންނާނެ ކަމެއް ކަމަށާއި، އޭރުން މުސްލިމުން ގޮތުގައި އުޅެނީ ބޭނުން މީހުން އެކަނި ކަމަށް އޭނަ ބުނެފައި ވެއެވެ.\nފެބުރުއަރީ 26, 2020 16:37\nތިކަހަލަ ކަންތަކުން މިގައުމު ސަލާމަތް ވާނީ ބޮޑުވަޒީޜު ނެތް ދުވަހަކުން\nފެބުރުއަރީ 27, 2020 08:05\nއެއީ ދީނެއް ނޫން. އެމީހުންނަކީ ހަވާނަފްސު އެދޭހާ ކަމެއް ހުއްދަ ކުރާ ސެކިއުލަރއިންގެ ނަމުގައި ދުނިޔޭގައި އުޅޭ ޝައިޠާނީ ބައިގަނޑެއް. އިންނަން ބޭނުން ކޮންމެ މީހަކާ، އެއީ މަންމަ ބައްޕަ އެއްބަނޑު އެއްބަފާ ކުދިން ދަރިންނަށް ވިއަސް އިންނަންވީ. ގައިގަ ބޮޑުކަމުދާ އެއްޗެހި އުނގުޅައިގެން އަލިފާންގަނޑު ވަށައިގެން ހަތަރެސްފައިޖަހައިގެނ އެނބުރޭނެ ކޮންމެ ފުލްމޫންއެއްގައި. މިއީ މިމީހުންގެ ދީނަކީ.\nފެބުރުއަރީ 26, 2020 16:39\nހަރުކަށި ފިޔަވަޅު އަޅާ!\nފެބުރުއަރީ 27, 2020 08:07\nފެބުރުއަރީ 26, 2020 16:41\nމިކަން އޮޮޕަރޭޓް ކުރަނީ3ޅިޔަނުން ގުޅިލާމެހިގެން. ސްލޯ ރައީސް، ޔަހޫދީ ރައީސް ޕޮލިސް ކޮމިޝަނަރު. އެކިއެކި ކޮންސަލްޓުންގެ ނަމުގައި ކްލާސްމޭޓުންނާއި ފައްޅި މޭޓުން ގެނެސް މިތަން ހަލާކު ކުރަމުންދަނީ ރައްޔިތުންގެ ބައިތުލްމާލު އެމީހުންނަށް ކާންދީގެން\nފެބުރުއަރީ 26, 2020 16:46\nދިވެހިންނޭ ފަތިހަށްފޮޅުވާލި ރީދޫ މާތަކުގެ ކަރުގަޑުގެ އަސްލު ރަހަ މިހާރު ތިލަނީ. ތިފަދަ މެންބަރުން ސައިޒް ކުރޭ ނުތިބޭ ،މުޅިރާއްޖޭގައި ތިލަދުންމަތީގައި އަމުދުން އިސްލާމްދީނާއި ޚިލާފް އެއްވެސްކަމެއް، ކުރެވިގެން ނުވާނެ... ތެދުވޭ ތެދުވޭ...ކޮން ޑިމޮކްރެސީއެއްތޯ....ފުރަތަމަ ދީނާއި ޤައުމު....\nފެބުރުއަރީ 26, 2020 16:49\nކޮބާ އަދިވެސް ހަރުކައްޓޭގޮވާ. މީ ރީދޫބައިގަޑުގެ ހަގީގަތް. ހަރުކައްޓާ މަޑުކަށި ވަކިކުރަން އެގޭތަ ރީދޫބައިގަޑަށް.\nކޮބާ ސޭކުންނާއި ބޭސްލިޔަންނޭގޭ ޑޮކްޓަރުން. ނިކަން ބަހެއް ބުނެލަބަލަ. ނުކެރޭނެ ލަދުންވެސް\nފެބުރުއަރީ 26, 2020 19:18\nފެބުރުއަރީ 27, 2020 07:33\nއަބަދުވެސް ސޭހުންކޮބާހޭ ތިޔާ ގޮވަނީ މީ ހަމައެކަނި އެމީހުންގެ ގައުމެއްތަ؟\nއަހަ ރުމެންގެ މާތް ދީނުގެ ދިފާއުގައި ތެދުވަން ޖެހޭނެ ހު ރިހާ މުސްލިމުން.. ބަސް ބުނަން ޖެހޭނެ އެންމެން.. ކޮންމެހެން އެމީހުން އެކަންޏެއް ނޫން..\nމމ މަޑުކަށި ވޯކްޝޮޕް ފެތުރުން މެކުހަށް.ތީ ކޫލާސް މޮނިޓަރ ވަރަށް ކުރިޔާލާއިން ހިންގާ ކުޅިގަނޑެއް.\nފެބުރުއަރީ 26, 2020 16:52\nއެޖެންޑާ19އިގެ ތަފާތު އެބަފެނޭ! ބިލާލު ފިލިޕްސްއަށް ނޫނެކޭބުނެފައި ރާއްޖޭގެ އެކި ކަންކޮޅުތަކުގައި ލާދީނިއްޔަތު ފަތުރަނީ.. އެމްޑީޕީން ގެންގުޅެނީ ލާދީނީ މެނިފެސްޓޯއެއްކަން ވަރަށްސާފު އެހެންނޫންތޯ! އެވެރިން އިސްލާމްދީން ހިމާޔަތްކުރަނީ އަނގައިން، ޝޭޚު އިމްރާނުވެސް އެހެރީ ލާދީނިއްޔަތަށް ބައިއަތު ހިފައިގެން، ޝޭޚު އިމްރާނަކީ ދީނީ އިލްމުވެރިއެކޭ ބުނަން މިއަދު ލަދުގަނޭ. ލާދީނީ ބޮޑުންތަކަކަށް ސަރުކާރު ހިބައިންދީގެން ހިމާޔަތްކުރެވޭނެ އިސްލާމްކަމެއް ނެތް. ދެން ދުވަސްކޮޅަކުން ފެންނާނީ ލާދީނީ ފަތިހަކަށް އަލިވިލޭތަން..\nފެބުރުއަރީ 26, 2020 16:55\nއެޖެންޑާ ނަވާރަ ތަފާތުވާނޭ ބުނަނީ ނިހެންވެދޯ! ހަނިމާދޫދާއިރާގެ މެންބަރަކީތިކަހަލަ ޖަލްސާތަކުގައާއި ވޯރކްޝޮޕްތަކުގައި ބައިވެރި ވުމުގެ ލާމަސީލު މިސާލެއް. ތިޔަކަންތައް ސަމާސާއަކަށް ނުހެއްދެވުމަށް އިސްލާމިކް މިނިސްޓަރަށް، ދަންނަވަން.\nފެބުރުއަރީ 26, 2020 16:57\nހަރުކަށި މަޑުކުރާ ވޯކްޝޮޕެކޯލަ! ކާފަރަކު ސީލާފަ މީ ރަނޭ ބުންޏަސް މިބައިގަނޑު ގަބޫލުކުރާނެ އެއީ ރަންކަމަށް. އެމްޑީޕީގެ އިސްސަފުގައި ތިބީ ކާފަރުންނަށް ބަލަދު އަރާފަ ތިބި ބައެއްތަ؟\nފެބުރުއަރީ 26, 2020 19:23\nސީލާފަ މީ ރަނޭ ބުނިއްޔާ ކަލޭ ގަބޫލު ކުރާނެތަ؟\nއަންނި ހުރީޔާ ތިހުރިހާ ކަ މެއް އޮންނާނެ\nފެބުރުއަރީ 26, 2020 17:00\nމި ލާދީނީ ސަރުކާރުން ކުރުވާކަމެއްތީ އެބައިމީހިންނަށް ހަލާކުހުރި\nފެބުރުއަރީ 26, 2020 17:02\nމިކަންކުރުމުގައި މަޖުލިސްމެންބަރުންގެ އަތެއްވާކަންމިއޮތީ ފަޅާއްރާފަ ގަފޫރުއިސްތިއުފާ ސަރުކާރު އިސްތިއުފާ.\nފެބުރުއަރީ 26, 2020 17:08\nކޮބާތަ މި ގައުމުގެ އިސްލާމިކް މިނިސްޓަރު....އޭނަވެސްއޮތީ ވީޑިއޯއެއްގަ ބަނދެވިފަބާ؟\nފެބުރުއަރީ 26, 2020 17:18\nބިލާލް ނުގެންނަން އީވާއާ ރ.ނަޝީދު މި އަންގަނީ އެމްޑީޕީގެ މަޖިލިސް މެންބަރުން ލައްވާ މި ކުޅިވަރުކުޅެން ދޯ.\nފެބުރުއަރީ 26, 2020 17:39\nތިޔަ ކަހަލަ ގޮތް ނޭނގޭ ބޭރު މީހުން ހިންގާ ވޯކް ޝޮޕް ތަކަށް ދިވެހީން ދާނެ ކަމެއް ނެތެވެ. ޕާޓި އިން ބުންޔަސް ދާނެ ކަމެއް ނެތެވެ.\nފެބުރުއަރީ 26, 2020 17:42\nއަދިވެސް ދިވެހިން މަޑުން ތިބެންވީތަ ހަ މަސޯސަލް މީޑިޔާގަ ލިޔެލިޔެ ތިބެންވީތަ މިސަރުކާރު ވައްޓާލަން ނިކުންނަން ވީތަ މިހާރު މާ މައްޗައްދަނީ.\nފެބުރުއަރީ 26, 2020 17:52\nހަނިމާދޫގައި ބޭއްވި ވޯކްޝޮޕްގައި އެދާއިރާގެ އެމްޑީޕީ މެންބަރު އަބްދުލް ޣަފޫރު މޫސާ ބައިވެރިވެވަޑައިގެންނެވިއެވެ.،،،،،،،،\nރާއްޖޭގައި ލާދީނީ ކަންކަން ފަތުރަނީ އެމްޑީޕީން އެކަން ޕްލޭންކޮށްގެން! ކޮންމެވެސް ކުއްޖަކު ޝައިޚް އިލްޔާސަށާއި ޝައިޚް އިމްރާނަށް މަގޭ ސަލާމް ބުނެދޭތި! އަދި ބުނާތި ދުނިޔެއަށްޓަކައި ތިތިބީ ދީން ވިއްކާލައިގެނޭ!\nފެބުރުއަރީ 26, 2020 18:08\nމޑޕ ވެރިމީހާ ބައިވެރިވެގެން ހިންގާ ގުޖަޑެކެވެ އެތަނެއް\nހަލާކު ކުރާނެ ފަނި އަޅާނީ އެތަކުންކަމަށް މުސްކުޅިންބުނޭ!\nފެބުރުއަރީ 26, 2020 18:40\nކޮބާ ހީވޭތަ އިލިޔާސް. ޢޭރުވެސް އަހަރުމެންކީ މިލަވަ. ޢިލިޔާސްގެ ނަމުގެ ކުރިއްއަށް ސެއިޚް ކިޔަން މިހާރު ބޭނުމެއްނޫން.\nފެބުރުއަރީ 26, 2020 19:09\nލާދީނީ ވޯކްޝޮޕްތައް ނިމިއްޖެ. އެކަން ނުހުއްޓުވާ އިސްލާމިކް މިނިސްޓްރީ ބިރުން ފިލާ އޮވެފަ މިކަން ފެންމަތިވީމަ ފަޅޮލޭ ކިޔަމުން ދުވަނީ.\nފެބުރުއަރީ 26, 2020 19:21\nދެން މިރާއްޖެއަށް އެންމެ ކަމުދާނީ ހަރުކަށިޒަމްތަ؟\nފެބުރުއަރީ 26, 2020 19:25\nދެން ރާއްޖެ އޮންނަންވީ މިދުނިޔޭގައި ސޫދާނު އޮންނަ ފެންވަރުގައިތަ ތާ އަބަދަށް. މަޑުކޮށްބަލަ ރާއްޖޭން ތެޔޮވަޅެއް ނޫނީ ރަންވަޅެއް ފެންނަންދެން.\nފެބުރުއަރީ 27, 2020 05:30\nޢުމްރާނީ މާއްދީ ތަރައްގީއަކީ ސެކިއުލަރިޒަމްއާއި ގުޅުންހުރިއެއްޗެއް ނޫން\nފެބުރުއަރީ 26, 2020 19:27\nޥަގުތު ފާއިތު ވެއްޖެ!\nބަލަންޏާ ލޯގަނޑުން އަމިއްލަ މޫނަށް ބަލާ! ތިޔަ މިނިސްޓްރީއަށް މިކަން އެންމެ ފުރަތަމއިން އައްޑޫ ގައި ހިންގި ކަންވެސް ވަނީ އަންގާފައި!\nޢެމްޑީއެމް އާ ދެކޮޅަށް ފިޔަވަޅުވެސް ނޭޅުނު މިނިސްޓްރީއެއް....!🥵\nފެބުރުއަރީ 26, 2020 20:08\nފަތިސް ރީދޫގެ ޖިންނިކުލަ ރާއްޖެއަށް ފެތުރެނީ .... ހޭލާ ހުރިހާމީހުންވެސް\nފެބުރުއަރީ 26, 2020 20:19\nފެބުރުއަރީ 26, 2020 20:20\nފެބުރުއަރީ 26, 2020 20:21\nބިރުހުރިކަމެއް ، ކޮބާތަ މިގައުމުގެ ހެޔޮލަފާ މީހުންތައް ، ތެދުވާކަށް ނުވޭތަ ދީނުގެ ހައްގުގާ\nފެބުރުއަރީ 26, 2020 20:22\nހައްޔަރުކުރޭ ހުރިހާކަމެއް ރަގަޒލުވީއިންޝާﷲ\nފެބުރުއަރީ 26, 2020 20:33\nޢަސްލަކީ ސީދާ ގޮށް ރީނދޫ މިޔަކަށް ބަދަލެއް ނުގެނެވޭނެ. މިބައިގަނޑުގެ މޫތައް ހުރީ ހުޅަނގުގެ މަޑުކަށީގެ ޖަމާޢަތްތަކާ ގުޅި ލާމެހިފަ. މީ ދިވެހިންނަށް ކުރިމަތިވާނެ އެންމެ ބޮޑު ނުރައްކާ\nފެބުރުއަރީ 26, 2020 20:38\nތިވާހަކަ ދައްކަން ކޮބާ ލަދުހަޔާތް މީ މިނިވަން ޤައުމެއްތަ ނޫނީ އަޅުވެތި ޤައުމެއްތަ ކީއްވެ އެމީހުން ހިފާ ހައްޔަރު ނުކުރެވެނީ ކީއްވެ ޑީޕޯޓް ނުކުރެވެނީ...\nފެބުރުއަރީ 26, 2020 23:26\nޑީޕޯޜޓެއް ނުކުތެވޭނެތާ ކެނެ ރީގޭ ވާލުސޮ ރުމެން ދައުވަތުދީގެން ގެނެއްސަ ތިބި ބަޔެއްވީމަ\nފެބުރުއަރީ 26, 2020 20:57\nރާއްޖޭގަ އިސްލާމްދީން ފުނޑާލަން ބައިއަތު ހިފީ ބޮވެން ޖެހޭނެކަމައް ބުނެ ދައުވާކުރާ ނަޝީދުއާ.މަގާމާ ފައިސާގެ ދަހިވެތި ކަމުގަ ޝޭހުން އެކަމައް ތާއީދުކޮއްގެން ތިއްބަވަނީ، ކުރިން ފީބާ ރޭޑިޢޯގަ ދިވެހި ބަހުން ޕްރޮގުރާމް .މިހާރު ޖަޒީރާ ރައްތަކުގަ ވޯކްޝޮޕް.\nމާދަމާ ޕާޓީ ލައިފް. ޝުކުރިއްޔާ އިލިޔާސް،ިއިމްރާން، ޒައިދު،އަދާލަތު، އިސްލާމިކް މިނިސްޓްރީ.\nފެބުރުއަރީ 26, 2020 21:21\nޢިސްލާމިކް މިނިސްޓަރު ހަމަ މިހާރުން މިހާރަށް އިސްތިއުފާދީ.. ލާދީނީ ސަރުކާރު\nފެބުރުއަރީ 26, 2020 21:44\nއިސްލާމިކް މިނިސްޓަރުއަށް ދަންނަވަން ޔާމީނު މިޤައުމުގެ ވެރިކަމުގައި މިވަގުތު ހުރިނަމަ ލާހިކެއްނޫން މިޤައުމުގައި މިފަދަ ވޯކުޝަޕެއްބާއްވާކަށް އެއީ ރައްޔިތުންނަށް ޚިދުމަތް ކޮށްދެއްވި ރައްޔިތުންދެކެ ލޯބިވި ވެރިއެއް\nފެބުރުއަރީ 26, 2020 22:12\nކޮބާ އަދިވެސް ރައްޔިތުން ތިބެން ވީތަ ބަލަން މަރުވިޔަސްހެޔޮ މަގުތައް ފުރާލަމާ ހިގާ މިކަން ނިމްމަން ވެއްޖެ\nފެބުރުއަރީ 26, 2020 22:19\nމަގުމައްޗައްނުނިކުމެ މިބައިގނޑުގެއުނދަގުލުން މިޤައުމު ސަލާމަތެއްނުވާނެ މިހާރު ނުކުންނަހިސާބައްދިޔައީ ދީނާ ކުޅެންފެށީމަ ދެން މަޑުންނުތިބެވޭނެ ރަންތިރީސްއަނހަރުގެ އުސްތާޒު ފޭކު ޢިމްރާން އިލްޔާސް ލަދުގަންނަންޖެހޭނެ ދިވެހިރައްޔިތންގެކުރިމަތީ ދީނޭކިޔަން\nފެބުރުއަރީ 26, 2020 22:31\nދުޢާދެއްވާފަ ހުރި ވެރިޔާއާ އޭނާގެ އެކުވެރިޔާ މިކަމުގެ ފުރިހަމަ ޒިންމާ ނަގާ. ޢިލްޔާސް މެންނަށް ހަމަ އޯކޭތޯ\nފެބުރުއަރީ 26, 2020 22:36\nތިޔަ ވޯރކްޝޮޕް ހިންގީ ކޮންތާކުން ހުއްދަ ލިބިގެންތޯ އެކަމުގައި ހިތްވަރުދިނީ ކޮންބައެއްތޯ ބަލާފަ އިދިކޮޅުން މުގޫ ލިބުނު ދުވަހަކުން މައްސަލަ ބެލެންވާނެ. މިލިއުމަކީ ހެއްކެއް . ޙެކި ރައްކާ ކުރާތި.\nފެބުރުއަރީ 26, 2020 23:40\nދީނީ އިލްމުވެރިއަކު ތަނެއްގައި ކަމެއްކުރަން ޚިޔާލު ކުރާއިރަށް އެކަމަށް އޮންންނީ ފިޔަވަޅު އަޅާފައި.ބޭރުގައުމު ތަކުން އައިސް ވޯކްޝޮޕްތައް ބާއްވާފައި ފުރާގެންދާފަހުން ޚބަރުމިވަނީ.\nފެބުރުއަރީ 26, 2020 23:41\nދިވެހި ރައްޔަތުން ނައް އާދޭސް ދަންނަވަން މިފަހަރު ކައުންސިލް އިންތިޚާބުގަ ބޮޑުތަނުން އެމްޑީޕީ އަށް ނޫނެކޭ ބުނޭ.\nފެބުރުއަރީ 27, 2020 00:16\n7 ގަޑިއިރު ކުރިން ( ފެބުރުއަރީ 26, 2020 )\nއެންމެގިނަ ޝޭޙުން ނާ އެންމެގިނަ ޙާފިޒުން ތިބި އައްޑޫގަ\nއެންމެ ފުރަތަމަ ލާދީނީ ވޯކްޝްޕް . އެންމެފުރަތަމަ ބުދު\nބެހެއްޑީވެސް އަށްޑޫގަ. އެންމެ ބޮޑުބައެއް ޖޯސުގަ ނުކުމެ\nއަންދާލީވެސް އައްޑޫގަ. އަޅެމިއައްޑޫމީހުންނަކީ ކީރިތި\nޤުރުއާނުގަ ވާފަދައިން سورة الجمعة : مثَلُ الَّذِينَ حُمِّلُوا التَّوْرَاةَ ثُمَّ لَمْ يَحْمِلُوهَا كَمَثَلِ الْحِمَارِ يَحْمِلُ أَسْفَارًا ۚ بِئْسَ مَثَلُ الْقَوْمِ الَّذِينَ كَذَّبُوا بِآيَاتِ اللَّـهِ ۚ وَاللَّـهُ لَا يَهْدِي الْقَوْمَ الظَّالِمِينَ ﴿٥﴾\nކޮބާ ގަދަަބަސް ސޯބެމެން . ނޫނީ މީވެސް ހިތާހިތުގެ ގެ\nފެބުރުއަރީ 27, 2020 11:11\nދިވެހިން ވިސްނަންވީ "އަނިޔާވެރި ގައުމެއްގެ ބަޔަކަށް ﷲ ތެދުމަގު ނުދައްކަވަތެވެ" ދިވެހިން އަނިޔާވެރިވެ ﷲ ގެ އަދުއްވުން ކަމުގަިއވާ ބުއްޅަބެއާ ޣަފޫރާ ސޯލިހްއަށް ވޯޓް ދީފި. ތައުބާވުން އަވަސް ކުރޭ!!!\nފެބުރުއަރީ 27, 2020 00:20\nރައްޔިތުންނޭ ހޭލާ ތިބޭތި. ތިޔަ ފެންނަ ހުރިހާކަމަކީ ނަޝީދުގެ ވެރިކަމުގެ ދުވަސްވަރުން ފެށިގެން ރޭވިގެން ހިގާ ކަންކަން. ނަޝީދުގެ ވެރިކަމުގަ ވަނީ ބުދުބެހެއްޓުމަށް މަސައްކަތްކޮށްފަ.\nފެބުރުއަރީ 27, 2020 00:57\nލަދު ޙަޔާތުގެ ކަންފޫޅެއް ވެސް ނެތް ބަޔަކު ވެރިކަމޔގައި މިތިބީ. ކޮއްފާ ނުކުރާނެ ކަމެއް ނެތް.ޔާ ﷲ މި ނުބައިވެގެން ވީ ވެރިކަމުގައި ނިމުމުގެ ސިއްކަ ޖައްސަވާންދޭވެ. ޢާމީން.\nފެބުރުއަރީ 27, 2020 01:23\nމީހުން ބޮލުގަ އަޅުވާފަ ތަންތަނައް ފޮނުވާއެތި ކޮޅު ހިފަހައްޓާ މީހާޔާ މުޅިއާއިލާ ފް ރޭމްކޮއްފަ މޭޔަ ރު ޕާޓީއައް ވޯޓު ހޯދަން އެތިކޮޅު ގެންގޮސް ބައްސަވަނީ ފާޅުގަ. ތި ވެސް ބާ ރުލިބިގެން އެޖެންޑާތެ ރޭން ހިނގާ ކަންކަން. ތީ ނޭގިވާކަމެއް ނޫން.\nފެބުރުއަރީ 27, 2020 03:15\nފެބުރުއަރީ 27, 2020 07:58\nކީރިތި ރަސޫލާ ދުޢާދެއްވިފަދަ ވެރިއެއްގެ ވެރިކަމޯ މި ހިނގަނީ!\nފެބުރުއަރީ 27, 2020 09:02\nއަންނި އަކީ ދައްޖާލުގެ ސިފަތަ ހުރި ބޮޑު ބިރުވެރިކަމެެއް މި އުންމަތަށް އޮތް. ފަހު ޒަމާނުގައި ދައްޖާލު ފަހަތުންވެެސް މީހުން ދުވާ ފަދައިން އަންނިފަހަތުންވެސް މީހުން އެދުވަނީނު...\nފެބުރުއަރީ 27, 2020 10:17\nއެތައްރައްޔިތުންގެތާއީދާއެކު ޖޯޝާފޯރީގަ އަތްތިލަބަޑީގެ ތަރުހީބާއެކި ކަރުންނާރުނަގާފަގޯވާއަޑެއްނާހަމުތޯ...މިފިކުރެއް ނުފޮހެވޭނެ ދާނީބާރައްކުރިއައް މީހިތާހިތުގެގުޅުމެކޭ..ސުބުހާނައްﷲހުރިހިތާމައެއްގެބޮޑުކަމާއެ އެމަނިކުފާނު އެއީ މިެަދުމިގައުމުގެ3ބާރުގެ ވެރިމީހާ ދެންވެސް ކިރިޔާވެސް ސަލާމަތްކަމެއްލިބޭނީ 2020 ގެ ކައުންސިލް ގަ މޑޕ އައްނޫނެކޭބުނަން ކެރުން ދިވެހިން މިފުރަސަތުގެ ބޭނުން ދޫކޮއްފިނަމަ ގައުމުގަ އެހެންދީންތަކައްޖާގަ ދެވިގެންދާނެ...\nފެބުރުއަރީ 27, 2020 10:51\nއެބް ފެނޭ އެމްޑީޕީގެ ހަގީގީ ކުލަ. މި ވަރުގެ ބަޔަކު ބިލާލް ފިލިޕްސްއަށް ދެކޮޅު ހަދާފަ މި ގެނައީ ދީން އުގަންނައި ދޭން ޕޯޕް ދޯ\nފެބުރުއަރީ 27, 2020 14:54\nޥަރަށް ރަގަލަ ރޭވިގެން ރާއްޖެއިން އިސްލާމް ދީިން ފޮހެލުމަށް ސަރުކާރުން ކުރެވޭ މަސައްކަތެއް ތިޔައީ\nފެބުރުއަރީ 29, 2020 14:04\nމިއީ އިނގިރޭސިވިލާތުން ކަނޑައަޅާފައި ހުންނަ ދާއިމީ ސަފީރު އަޑީގަ ހުރެގެން ކުރާ ކަމެއް ކަމަަށް ވެދާނެ.\nމާޗް 1, 2020 13:01\nއިސްލާމްދީނާ ޚިލާފު ވާހަކަ އާއި، ދީނަށް ފުރައްސާރަތިކުރަނީ މިހާރު އިދިކޮޅުގަތިބި މޮޔަމީހުން، ވެރިކަމަށް ބޫތުކައިގެން،\nމާޗް 3, 2020 07:38\nކަލޭ ކިތަންމެ ނުރުހުނަސް އަންނި އަކީ ލާދީނީއެއް... ދެން އަތްޖަހާ ބާރަށް.... ކިތަންމެ ދޮން ކުރިއަސް ދުނބުރިއެއް އަނބަކަށް ނުވާނެ.. އެއީ ހަމަ ލާދީނީއެއް.. ކަލޭ މޮޅިއްޔާ އެ ތެގްއޭނަގެ ކިބައިން ނަގާބަލަ.


Germany athun England\tmolhuvejje - vNews.mv\nޖަރުމަން އަތުން ފަހަތުން އަރައި އިނގިރޭސިން މޮޅުވެއްޖެ\nމުހައްމަދު ޝާން އަބްދުﷲ 27 March 2016, 15:25\nއަންނަ ޖޫން މަހު ފްރާންސްގައި ފަށާ ޔޫރޯ ފުޓްބޯޅަ މުބާރާތަށް ތައްޔާރުވުމުގެ ގޮތުން ދުނިޔޭގެ އެންމެ ފަހުގެ ޗެމްޕިއަން ޖަރުމަނާއި ވާދަވެރި އިނގިރޭސި ވިލާތް ބައްދަލު ކުރި ރަހުމަތްތެރި ކަމުގެ މެޗް ފަހަތުން އަރާ 3-2 ލަނޑުން އިނގިރޭސި ވިލާތުން ކާމިޔާބު ކޮށްފި އެވެ.\nޖަރުމަންގައި ކުޅުނު މިމެޗުގައި އިނގިރޭސި ވިލާތުގެ ލަނޑުތައް އެޓީމަށް ކާމިޔާބު ކޮށްދިން ކުޅުންތެރިންނަކީ ޖިމީ ވާޑީ އާއި ހެރީކޭން އާއި ޑަޔާ އެވެ. އަދި ޖަރުމަންގެ ދެ ލަނޑު އެޓީމަށް ޖަހައިދިނީ ކްރޫސް އާއި ގޯމޭޒް އެވެ.\nއިންގްލެންޑުގެ ކޯޗު ރޯއީ ހޮޖްސަން ބުނީ މިއީ ރަހުމަތްތެރިކަމުގެ މެޗެއް ނަމަވެސް ދުނިޔޭގެ ޗެމްޕިއަން ޓީމު އަތުން މޮޅުވުމަކީ ވަރަށް ބޮޑު ހިތްހަމަޖެހުމެއް ކަމަށެވެ. އަދި މެޗުގެ އެންމެ ފަހު ވަގުތާ ޖެހެންދެން ވެސް ހުރިހާ ކުޅުންތެރިންގެ ފަރާތުން މޮޅު ކުޅުމެއް ފެނުނު ކަމަށް ވެސް ކޯޗް ހޮޖްސަން ބުންޏެވެ.\n"މިއީ އިންގްލެންޑުގެ ކޯޗުގެ މަގާމުގައި ހޭދަކުރި މުއްދަތުގައި އެންމެ އުފާވި ރޭ. އެކަމަކު އަދި މަޑުޖެހިލެވެން ނެތް. ވަރަށް އުފާވެއްޖެ" ހޮޖްސަން ބުންޏެވެ.


Stelco in assemble kuri furathama generator set Hangnaameedhoo ah\nސްޓެލްކޯ އިން އެސެމްބަލް ކުރި ފުރަތަމަ ޖަނަރޭޓަރު ހަންޏާމީދުގައި -- ފޮޓޯ: ސްޓެލްކޯ\nސްޓެލްކޯގެ ވޯކްޝޮޕް، ސްޓެވޯ އިން އެސެމްބަލްކޮށްފައިވާ ފުރަތަމަ ޖަނަރޭޓަރުސެޓް އދ. ހަންޏާމީދޫ އަށް ގެންގޮސްފި އެވެ.\nސްޓެލްކޯގެ ވޯކްޝޮޕް، ސްޓެވޯ މިމަހުގެ ހަތަރުވަނަ ދުވަހު އިފްތިތާހު ކޮށްދެއްވީ އެ ކުންފުނީގެ މެނޭޖިން ޑިރެކްޓަރު ހަސަން މުޣުނީ އެވެ.\nހަންޏާމީދޫ އަށް ގެންދިޔަ ޖަނަރޭޓަރު ސެޓަކީ 300 ކޭވީއޭ 300 އެސްޓީޑަބްލިއު މޮޑެލްގެ ޖަނަރޭޓަރު ސެޓެކެވެ.\nސްޓެލްކޯގެ ވޯކްޝޮޕް ސްޓެވޯއިން މިހާރު ވަނީ އެސްޓީޑަބްލިއުގެ ތިން މޮޑެލެއްގެ ޖަނަރޭޓަރުސެޓް ރާއްޖޭގެ ބާޒާރަށް ތައާރަފްކޮށްފަ އެވެ. އެއީ 300 އެސްޓީޑަބްލިއު، 600 އެސްޓީޑަބްލިއު އަދި 800 އެސްޓީޑަބްލިއު އެވެ.\nސްޓެލްކޯ އިން ބުނީ އެ މޮޑެލްތަކުގެ ޖަނަރޭޓަރު ސެޓްތަކަށް އޯޑަރު ދިނުމުގެ ފުރުސަތު މިހާރު ހުޅުވާލާފައިވާ ކަމަށެވެ.\nކޮންމެ ޖަނަރޭޓަރު ސެޓަކަަށްވެސް ލޯކަލް ވޮރަންޓީއާއި، އާފްޓަސޭލްސް ސާވިސްގެ އިތުރުން ކަސްޓަަމަރުން ބޭނުންވާނަމަ އިންސްޓޯލް ކޮށްދިނުމުގެ ހިދުމަތްވެސް ސްޓެވޯއިން ފޯރުކޮށްދިނުމަށް ނިންމާފައިވެ އެވެ.\nސްޓެލްކޯ އިން ބުނީ ހިދުމަތުގައި 70 އަހަރުގެ ދިގު ތާރީހެއް އޮތް އެ ކުންފުނީގެ އިންޖިނިއަރުންނަކީ ރާއްޖޭގެ އެންމެ ތަޖުރިބާކާރު އިންޖިނިއަރުންނަށް ވާތީ ކަސްޓަމަރުންނަށް އެންމެ އެދެވޭ ހިދުމަތެއް ދެވޭނެ ކުންފުންޏަކީ ސްޓެލްކޯ ކަމަށެވެ.\nސްޓެލްކޯގެ މެނޭޖިން ޑިރެކްޓަރު ހަސަން މުޣުނީ ވިދާޅުވީ ސްޓެވޯގެ އެސްޓީޑަބްލިއު މޮޑެލްގެ ޖަނަރޭޓަރު ތަކަކީ ރާއްޖޭން ބޭރުން ލިބެން ހުންނަ ޖަނަރޭޓަރުތަކާ އެއް ފެންވަރުގެ ޖަނަރޭޓަރުތަކެއް ކަމަށާއި އެއީ ދިގު މުއްދަތަކަށް ބޭނުންކުރެވޭނެ ޖެނަރޭޓަރު ތަކެއް ކަމަށެވެ.\n"ސްޓެލްކޯގެ ވޯކްޝޮޕުން އާފްޓާ ސޭލްސް ސާވިސް ލިބިގެންދާނެ. ދިމާވާ ކޮންމެ މައްސަލައެއް ހައްލުކޮށްދީ، ބަދަލުކުރަން ޖެހޭ ސްޕެއާ އެއް ހުރިނަމަ ސްޓެލްކޯގެ އިންޖިނިއަރުން ގޮސް ބަދަލު ކޮށްދޭނެ،" މުޣުނީ ވިދާޅުވި އެވެ.


SunOnline: MDN aai Uthema aa dholhah fiyavalhu alhan govaalaifi\nއެމްޑީއެން އާއި އުތެމައާ ދެކޮޅަށް ފިޔަވަޅު އަޅަން ގޮވާލައިފި\nމަދަނީ ޖަމިއްޔާތަކުން މިއަދު ބޭއްވި ނޫސްވެރިންގެ ބައްދަލުވުމުގެ ތެރެއިން---\nއިސްލާމްދީނާށާއި ކީރިތި ރަސޫލާއަށް ފުރައްސާރަކޮށް ރިޕޯޓެއް ނެރުނު މޯލްޑިވިއަން ޑިމޮކްރެސީ ނެޓްވޯކް (އެމްޑީއެން) އަދި އުތެމަ ޖަމިއްޔާއާ ދެކޮޅަށް ވަގުތުން ވަގުތަށް ފިޔަވަޅުއެޅުމަށް މަދަނީ ޖަމިއްޔާތަކުން ގޮވާލައިފި އެވެ.\nއިސްލާމްދީނަށާއި ކީރިތި ރަސޫލާއަށް ފުރައްސާރަކޮށް އެމްޑީއެން އިން ރިޕޯޓް ނެރުމުން ޔޫތު މިނިސްޓްރީން ވަނީ އެ ޖަމްއިއްޔާ އުވާލައިފަ އެވެ. ނަމަވެސް އެ ޖަމްއިއްޔާގެ ނަމުގައި ބަޔާންތައް އަންނަނީ ނެރެމުންނެވެ.\nއަދި އެ ރިޕޯޓު ނެރުމުގައި ބައިވެރިވި އެއްވެސް ބަޔަކަށް ފިޔަވަޅު އަޅާފައި ނުވާ ކަމަށް ބުނެ، ބައެއް ދީނީ އިލްމުވެރިންނާއި އިދިކޮޅު ސިޔާސީ ޕާޓީތަކުން އަންނަނީ ކަންބޮޑުވުންފާޅު ކުރަމުންނެވެ.\nއެމްޑީއެންގެ ރިޕޯޓްގެ ބައެއް ކަންކަމަށް އުތެމަ ޖަމިއްޔާ އިން ވަނީ ތާއީދުކޮށްފަ އެވެ.\nމަދަނީ ޖަމިއްޔާތައް ގުޅިގެން މިއަދު ބޭއްވި ނޫސްވެރިންގެ ބައްދަލުވުމުގައި އެ މަދަނީ ޖަމިއްޔާތައް ތަމްސީލްކުރައްވާ ރައްޔިތުންގެ އިއްތިހާދުގެ ރައީސް އިބްރާހިމް މުހައްމަދު ވަނީ އުތެމައާ މެދު ފިޔަވަޅު އަޅާފައިނުވާތީ ވަރަށް ބޮޑަށް ކަންބޮޑުވުން ފާޅުކުރައްވައިފަ އެވެ.\n"އަޅުގަނޑުމެންނަށް މި ބައްދަލުވުން ބާއްވަން ޖެހުނީ އެމްޑީއެން މިޖަމިއްޔާ އުވާލުމަށްފަހު ވެސް އަޅުގަނޑުމެންނަށް އަޑުއިވިގެން މިދިޔައީ އުތެމަ ނަމަކަށް ކިޔާ ޖަމިއްޔާއަކުން އެމްޑީއެންގެ އެ ރިޕޯޓް ދިފާއުކޮށް އޭގައި ހުރި ރާއްޖޭގެ ގާނޫނޫތަކާއި ގަވައިދުތަކާ ފުށައަރާ އިސްލާމްދީނުގެ އަސްލުތަކާ ހިލާފުވާ މާއްދާތަކަށް ބާރުދީ އަދި އެކަން ރާއްޖޭގައި ތަންފީޒުކުރުމަށް ބާރުއަޅާ ރިޕޯޓެއްގެ އަޑު އަޅުގަނޑުމެންނަށް އިވިގެން މިދިޔައީ،" ދީނީ އިލްމުވެރިންގެ ނަމުގައި ދެތިން ބޭފުޅަކު ބައިވެރިވި ނޫސްކޮންފަރެންސުގައި އިބްރާހިމް ވިދާޅުވި އެވެ.\nސްވިޒަލެންޑްގެ ޖެނީވާގައި އޮންނަ ސިންޑޯ ކޮމެޓީގެ 77 ބައްދަލުވުމަށް އެ ރިޕޯޓް އުތެމައިން ވަނީ ހުށަހަޅައިފަ އެވެ.\nއެ ރިޕޯޓަށް އިޝާރާތްކޮށް އިބްރާހިމް ވިދާޅުވީ އުތެމައިގެ ރިޕޯޓްގައި ރާއްޖޭގައި ފައްޅި އެޅުމަށާއި އެހެން ދީންތަކަށް ޖާގަދީ ޒިނޭގެ ހައްދު ގާނޫނީ އުގޫބާތުން އުނިކުރަން ގޮވާލައިފައިވާ ކަމަށެވެ.\nރާއްޖޭގެ ގާނޫނު އަސާސީގެ މައިގަނޑު މަސްދަރަކީ އިސްލާމް ދީންކަމަށް ވެފައި އިސްލާމްދީން ހިމާޔަތްކޮށް ގާނޫނު އަސާސީން ލިބިދޭން ޖެހޭ ހިމާޔަތް ކަށަވަރުކުރުމަށް ޓަކައި ވަކި ވުޒާރާއެއް ހުރިކަން އޭނާ ވަނީ ފާހަގަކުރައްވައިފަ އެވެ.\n"ރާއްޖޭގައި އިސްލާމީ ޝަރީއަތްތަކާ އިސްލާމީ ގާނޫނުތަކާ ފުށޫއަރާގޮތަށް އެއްވެސް ބަޔަކު އެއްވެސް ނަމެއްގައި އުފުލައިފިއްޔާ ދިވެހިންގެ ވަހުދަތު ގެއްލި ހަލާކުވެގެން ހިނގައިދާނެކަން. އެކަންބޮޑުވުން އަޅުގަނޑުމެންގެ އޮތުމާއެކު އަޅުގަނޑުމެން ދިވެހި ސަރުކާރަށް ގޮވާލަން ބޭނުން ވަނީ އެމްޑީއެން އަދި އުތެމައިގެ މުވައްސިސުންނަށް ގާނޫނީ ފިޔަވަޅު އަޅުއްވައިދެއްވާށޭ. މިހާރުން މިހާރަށް އެބޭފުޅުންގެ މައްޗަށް ކުރެވެން ހުރި ދައުވާތައް ކުރައްވާ ގާނޫނީ އިޖުރާތްތަކެއް ފުރިހަމަކުރައްވާށޭ،" އިބްރާހިމް ވިދާޅުވި އެވެ.\nއެހެންނޫންނަމަ އެކަން ވަގެން ދާނީ ވަގަކު ދަބަހެއް ވަގަށް ނެގުމުން ދަބަސް ނެގުމަށް ފަހު ވަގުމީހާ ދޫކޮށްލުން ފަދަ ކަމެއް ކަމަށް އޭނާ ވިދާޅުވިއެވެ.


Musthafa Aai Shah Ge Gondeege Massalaige Adu Ehunthah Ninmaalaifi - Vaguthu\nކޮވިޑް ކޮންޓްރޯލް ކުރުން އަދިވެސް ބުރަ! -2މިނެޓް ކުރިން\nމުސްތަފާ އާއި ޝާހުގެ ގޮނޑީގެ މައްސަލައިގެ އަޑުއެހުންތައް ނިންމާލައިފި\nއިލެކްޝަންސް ކޮމިޝަނުން ގޮނޑި ގެއްލިފައިވާ ކަމަށް މީގެ ކުރިން ކަނޑައެޅި ތިމަރަފުށީ ދާއިރާގެ މެމްބަރު މުހައްމަދު މުސްތަފާ އާއި ފުވައްމުލަކު އުތުރު ދާއިރާގެ މެމްބަރު އަލީ ޝާހުގެ ގޮނޑީގެ މައްސަލައިގެ އަޑުއެހުންތައް ސުޕްރީމް ކޯޓުން ނިންމާލައިފިއެވެ.\nވަކި ވަކިން ބޭއްވި ދެ އަޑުއެހުމުގައިވެސް ދެފަރާތުގެ ދިފާއީ ވަކީލުންވެސް ފާހަގަކުރައްވާފައިވަނީ އެއް ކަންތައްތަކެކެވެ. އެގޮތުން މުސްޠަފާ އަދި ޝާހްގެ ވަކީލުން ވިދާޅުވެފައިވަނީ، އިލެކްޝަންސް ކޮމިޝަނުން މަޖިލީހުގެ މެންބަރުކަން ގެއްލިފައިވާކަމަށް ކަނޑައަޅުއްވާފައިވަނީ ސިޔާސީ ޕާޓީތަކުގެ ޤާނޫނުގެ 13 ވަނަ މާއްދާގެ (ސ) އާއި، ސިޔާސީ ޕާޓީތަކުގެ ގަވާއިދުގެ 18 ވަނަ މާއްދާއާއި، ޕީޕީއެމްގެ އަސާސީ ގަވާއިދުގެ 20 ވަނަ މާއްދާގެ (ހ) ގެ2ވަނަ ނަންބަރުގެ އިތުރުން ސްޕްރީމް ކޯޓުގެ 2017 ވަނަ އަހަރުގެ 17 ނަންބަރު ގަޒިއްޔާއާއި،9ނަންބަރު އަމުރާވެސް ޚިލާފަށް ކަމަށެވެ.\nމުސްޠަފާގެ ދިފާއީ ވަކީލު ހިސާން ހުސައިން ވިދާޅުވީ، ޕީޕީއެމް އިން ވަކިވުމަށް 2017 ޖުލައި 10 ވަނަ ދުވަހު މުސްޠަފާ ޕީޕީއެމް އަށް ސިޓީ ހުށަހަޅައި، ހަމަ އެދުވަހު އިލެކްޝަންސް ކޮމިޝަނަށް ފޯމް ހުށަހަޅާފައިވާ ކަމަށެވެ. އަދި ޝާހްގެ ވަކީލު ޝަފާ ޝަރީފް ވިދާޅުވީ، ޢަލީ ޝާހް ޕީޕީއެމް އިން ވަކިވުމަށް 2017 ޖުލައި 10 ވަނަ ދުވަހު ހުށަހެޅި ސިޓީ އިލެކްޝަންސް ކޮމިޝަނަށްވެސް ކޮޕީ ކޮށްފައިވާ ކަމަށެވެ.\nނަމަވެސް ޕީޕީއެމް އިން މުޞްޠަފާ އަދި ޝާހް ވަކިކޮށްފައިވަނީ 28 އޮކްޓޯބަރ 2017 ގައި ކަމަށާއި، އެކަން މަޖިލީހަށް އަންގާފައިވަނީ 2017 އޮކްޓޯބަރ 31 ވަނަ ދުވަހު ކަމަށް ދެފަރާތުގެ ވަކީލުންވެސް ވިދާޅުވިއެވެ.\nމިކަންކަމާ ގުޅިގެން އިލެކްޝަންސް ކޮމިޝަނުގެ ވަކީލުން ސްޕްރީމް ކޯޓުގައި ވިދާޅުވީ، ދެފަރާތްވެސް ޕީޕީއެމް އިން ވަކިވުމަށް އެދިފައިވާ ކަމަށާއި، ނަމަވެސް އެ މެންބަރުން ވަކިކުރުމުގެ ކުރިން އެ ކޮމިޝަނުން ޕީޕީއެމް އިން އެކަން ހިނގާދިޔަގޮތް ސާފު ކުރުމަށް ސިޓީއެއް ފޮނުއްވި ކަމަށެވެ. އަދި އެ ސިޓީގެ ޖަވާބުގައި ޕީޕީއެމް އިން ބުނެފައިވަނީ ދެ މެންބަރުންގެވެސް ސުލޫކީ މައްސަލައެއް ބަލަމުން ގެންދާ ކަމަށް ކަމަށެވެ.\nއީސީން ވިދާޅުވީ، ދެ މެންބަރުންވެސް ޕީޕީއެމްގެ ދަފަތަރުން އުނިކޮށްފައިވާނީ 31 އޮކްޓޯބަރ 2017 ވަނަ ދުވަހު ކަމަށެވެ. އަދި ދެ މެންބަރުންވެސް ވަކިކުރީ ޕީޕީއެމް އިން ބެލި ސުލޫކީ މައްސަލަތައް ބަލައި ނިމުމުން ކޮމެޓީގެ ޔައުމިއްޔާއާއެކު އީސީއަށް ހުށަހެޅުމުން ކަމަށްވެސް އީސީން ވިދާޅުވިއެވެ.\nދެފަރާތުގެ ވަކީލުންވެސް ސްޕްރީމް ކޯޓުގައި އެދުނީ ސްޕްރީމް ކޯޓުން ނިންމާފައިވާ މި ބާވަތުގެ ވާގިއާތައް ހިމެނޭ 21/SC-C-2017 ގަޒިއްޔާގައި ކަނޑައަޅާފައިވާ އުސޫލުތަކާ އެއްގޮތަށް މި މައްސަލަ ނިންމަވައިދެއްވައި، ވީހާވެސް އަވަހަކަށް ހުކުމް ކޮށްދެއްވުމަށެވެ.\nމައްސަލަތަކުގެ ޝަރީއަތް ނިންމަވާލައްވަމުން އުއްތަމަ ފަނޑިޔާރު ޑރ.އަޙްމަދު ޢަބްދުﷲ ދީދީ ވިދާޅުވީ މި މައްސަލަތަކުގެ އަޑުއެހުންތައް ނިމުނީ ކަމަށާއި، ދެން އޮންނަ މަޖިލީހެއްގައި މައްސަލައިގެ ހުކުމް އިއްވާނެ ކަމަށެވެ.


Remdesivir beyhun Covid-19 ah faruvaa dhinumugai ummeedhee...\nރެމްޑެސިވިއަރ ބޭހުން ކޮވިޑް-19 އަށް ފަރުވާ ދިނުމުގައި އުއްމީދީ ނަތީޖާއެއް!\nބޭސް ދިން ގިނަ މީހުންގެ ފުށުން އެދެވޭ ނަތީޖާއެއް ވަނީ ފެނިފައި\nއިތުރު ދިރާސާތައް ބޭނުންވޭ\nކ. މާލެ | 12 އޭޕްރިލް 2020 | އާދީއްތަ 22:39 | 21,278\nރެމްޑެސިވިއަރ ކޮވިޑް-19 އަށް ފަރުވާ ދެވިދާނެތޯ ޗައިނާގެ ސައިންސްވެރިން ދިރާސާ ކުރަނީ - އޭޕީ\nކޮވިޑް-19 ބަލީގެ އެންމެ ސީރިއަސް ކޭސްތަކަށް ރެމްޑެސިވިއަރ (Remdesivir) ބޭހުން ފަރުވާ ކުރުމުން ލިބިފައިވާ އެދެވޭ ނަތީޖާ ތަކަށް ބަލާއިރު، މިއީ މި ނުރައްކާތެރި ބައްޔަށް ދެވިދާނެ ފަރުވާއެއް ކަމަށް ސައިންސްވެރިން ބުނަން ފަށައިފިއެވެ.\nއެހެން ނަމަވެސް، މިކަން މިގޮތައް ކަނޑައެޅުމުގެ ކުރިން އަދި އިތުރު ދިރާސާތަކުގެ ނަތީޖާ ބޭނުންވާނެއެވެ.\nނިއު އިންގްލޭންޑް ޖާނަލް އޮފް މެޑިސިންގައި މިދިޔަ ހުކުރު ދުވަހު ޝާއިއު ކޮށްފައިވާ ދިރާސާއެއްގައި ބުނާ ގޮތުން، ޔޫރަޕް އާއި އެމެރިކާ އަދި ކެނެޑާއިން މި ބަލި ޖެހުނު މީހުންގެ ތެރެއިން 53 މީހަކަށް 10 ދުވަހުގެ މުއްދަތައް ރެމްޑެސިވިއަރ ދިނުމުން 18 ދުވަހުގެ ތެރޭގައި އޭގެ ތެރެއިން 36 މީހުންގެ ހާލަތު ރަނގަޅުވެ، ދެބައިކުޅަ އެއްބައި މީހުން މުޅިން ބަލިން ފަސޭހަވެ ހޮސްޕިޓަލުން ދޫކޮށްލިއެވެ. ދިރާސާގައި ބަލަމުން ދިޔަ 53 މީހުންނަކީ ބަލި ޖެހުމުގެ ސަބަބުން ސީރިއަސް ހާލަތަކަށް ގޮސްފައި ތިބި މީހުން ކަމަށް ދިރާސާގައި ބުނެފައިވެއެވެ. އޭގެ ތެރޭގައި ބަލީގެ ސަބަބުން، އަމިއްލަ އަށް ނޭވާލާން އުނދަގޫވި މީހުންނާއި ވެންޓިލޭޓަރުގެ އެހީގައި ނޭވާލަމުން ދިޔަ މީހުން ހިމެނެއެވެ.\nރެމްޑެސިވިއަރ ފަރުވާ ދިނުމުން ނޭވާލާން އުނދަގޫވެ، ޚާއްސަކޮށް ވެންޓިލޭޓަރުގެ އެހީގައި ނޭވާލަމުން ދިޔަ ބަލި މީހުންނަށް ވަރަށް ބޮޑަށް ފަސޭހަވިކަން ދިރާސާ އިން ފާހަގަވެއެވެ.\nބައްޔަށް އެހެން ބޭހެއް ލިބެން ނެތް ހާލަތެއްގައި އެނޫން އެހެން ގޮތެއް ނެތިގެން، އާއްމު އުސޫލެއްގެ ގޮތުން ފަރުވާއެއް ލިބިދާނެ ކަމަށް ބެލޭ ނަމަވެސް ހުއްދަ ނެތް ބޭހެއް ބޭނުން ކުރެވޭ އެންމެ ދިގު މުއްދަތަކީ 10 ދުވަސް ކަމަށް ވުމާއެކު ރެމްޑެސިވިއަރ ބަލި މީހުންނަށް ދިން މުއްދަތު ޑޮކްޓަރުން އެއަށްވުރެ ދިގު ކޮށްފައެއް ނުވެއެވެ.\nދިރާސާގައި އިސްކޮށް ހުރި ލޮސްއެންޖަލްސްގެ ސެޑަރސް-ސިނާއީ މެޑިކަލް ސެންޓަރު ޑިރެކްޓަރ އޮފް ހޮސްޕިޓަލް އެޕިޑެމޮލޮޖީ، ޕްރޮފެސަރ ޖޮނެތަން ގްރެއިން ހާމަ ކުރި ގޮތުގައި މި ދިރާސާއިން ރެމްޑެސިވިއަރ އަކީ ކޮވިޑް-19 އަށް ދެވިދާނެ ފަރުވާއެއްކަން ކަނޑައަޅާ ބުނަން ނޭނގުނު ނަމަވެސް، ލިބިފައިވާ ނަތީޖާ ތަކުން އުއްމީދު ލިބޭ ކަމަށެވެ.\nކޮވިޑް-19 އަށް ފަރުވާއެއްގެ ގޮތުން ރެމްޑެސިވިއަރ ބޭނުން ކުރެވިދާނެތޯ ބެލުމަށް ބޮޑެތި ދިރާސާތަކެއް ދަނީ ކުރެވެމުންނެވެ. އޭގެ ތެރޭގައި، ޗައިނާގައި ކުރެވުނު ދިރާސާގެ ނަތީޖާ މި މަހުގެ ތެރޭގައި ހާމަ ކުރާނެ ކަމަށް ބެލެވިފައިވެއެވެ. ޔޫއެސް ނެޝަނަލް އިންސްޓިޓިއުޓް އޮފް ހެލްތް އިން ސްޕޮންސަރ ކޮށްގެން ހަދާ ދިރާސާ ދިރާސާގެ ނަތީޖާ ވެސް ކުރިއަށް އޮތް ދެތިން ހަފްތާގެ ތެރޭގައި ލިބޭނެ ކަމަށް ރިޕޯޓުތައް ބުނެއެވެ. މި ބޭސް އުފައްދާ ކުންފުނިންވެސް ގެންދަނީ ކޮވިޑް-19 އަށް މި ބޭސް ބޭނުން ކުރެވިދާނެތޯ ވަކި ދިރާސާއެއް ހަދަމުންނެވެ.\nކޮވިޑް-19 އަށް ޚާއްސަ ފަރުވާ އެއް މިހާތަނަށް ނެތް އިރު، ރެމްޑެސިވިއަރ އަކީ ބައްޔަށް އެކަށީގެންވާ ފަރުވާ އެއް ކަމަށް ސާބިތު ކުރެވިއްޖެނަމަ، ފަރުވާ އަށް ހޭދަވަނީ ގާތްގަނޑަކަށް9ޑޮލަރު ކަމަށް ރިޕޯޓްކޮށްފައިވެއެވެ. އެހެން ކަމަށް ވެއްޖެ ނަމަ ބޭހުގެ އަގަކީ ގިނަ ބަޔަކަށް އުފުލޭވަރުގެ އަގެއް ކަމަށް ވަނީ ބެލެވިފައެވެ.\nރެމްޑެސިވިއަރ އަކީ ކޮވިޑް-19 އަށް އެކަށީގެންވާ ފަރުވާ އެއްތޯ ބެލުމަށް ކުރެވެމުންދާ ދިރާސާތަކަކީ މި ރޮނގުން އެންމެ ފުރަތަމަ އަދި އެންމެ ފުޅާ ދާއިރާއެއްގައި ކުރެވެމުންދާ ދިރާސާތައް ކަން ފާހަގަ ކުރެވެއެވެ.\nއެމެރިކާގެ ރައީސް ހިމެނިވަޑައިގަންނަވާ ގޮތުން ހައިޑްރޮކްސިކްލޮރޮކުއިން އަކީ ކޮވިޑް-19 އަށް އޮތް ފަރުވާއެއް ކަމަށް ބައެއް ފަރާތްތަކުން ބުނަމުން ދިޔަ ނަމަވެސް، މި ބޭހަކީ ކޮވިޑް-19 އަށް ފަރުވާ އަކަށް ވެދާނެތޯ ބެލުމަށް އަދި އެހާ ފުޅާ ދާއިރާއެއްގައި ދިރާސާކޮށް ބެލިފައިވާ ބޭހެއް ނޫނެވެ.\nރެމްޑެސިވިއަރ އަކީ ނުރައްކާތެރި އެބޯލާ ބައްޔަށް އޮތް ފަރުވާ އެއް ކަމަށް ގަބޫލު ކުރެވުނު ބޭހެކެވެ. ނަމަވެސް އެކަށީގެންވާ ނަތީޖާ އެއް އެކަމުގައި ނުނިކުތްކަން ވަނީ ފާހަގަ ކުރެވިފައެވެ.\nއެންމެ ފަހުން އަޕްޑޭޓް ކުރީ:2މަސް ކުރިން | ރިވިއު ކުރީ: ރާއްޖެ އެމްވީ


Covid Ge5Vana Raalheh Iran Ah Araafaane kamuge Biru Ebaoh- Rouhani - Vaguthu\nކޮވިޑުގެ ފަސްވަނަ ރާޅެއް އީރާނަށް އަރާފާނެކަމުގެ ބިރު އެބައޮތް-ރޫހާނީ\nކޮވިޑް-19 ގެ ފަސްވަނަ ރާޅެއް އީރާނަށް އަރާފާނެ ކަމަށާއި އެ ރާޅުގެ ނިޝާންތައް މިހާރުވެސް ފެންނަމުންދާކަމަށް އެޤައުމުގެ ސަރުކާރުން ބުނެފި އެވެ.\nހުޅަނގުގެ ޤައުމުތަކަށް ކޮވިޑްގެ ޑެލްޓާ ވޭރިއެންޓު ފޯރާފައިވާއިރު އީރާނަށްވެސް ޑެލްޓާ ވޭރިއެންޓުގެ އަސަރުކޮށް އެޤައުމުގެ ކޮވިޑްގެ ހާލަތު ގޯސްވެދާނެ ކަމަށް އެޤައުމުގެ ރައީސް ހަސަން ރޫހާނީ ވިދާޅުވެފައި ވެއެވެ. ރޫހާނީ މިހެން ވިދާޅުވީ އީރާނުގެ އެންޓިވައިރަސް ޓާސްކްފޯސް އާއި ބައްދަލުކުރައްވައި ވާހަކަ ދައްކަވަމުންނެވެ.\nކޮވިޑް-19 ފެތުރި މިހާތަނަށް އީރާނުން 3.2 މިލިއަން މީހުންނަށް ބަލި ޖެހިފައި ވެއެވެ. އަދި ކޮވިޑް ޖެހިގެން އީރާނުން މަރުވި މީހުންގެ ޢަދަދު 84،000 ވަނީ އަރާފަ އެވެ.\nޑެލްޓާ ވޭރިއެންޓަކީ އިންޑިޔާއިން ފުރަތަމަ ފެނިފައިވާ ވޭރިއެންޓެވެ. މިހާތަނަށް ދުނިޔޭގެ 85 ޤައުމަކުން މި ވޭރިއެންޓު ފެނިފައިވާއިރު މި ވޭރިއެންޓަކީ މިހާތަނަށް ފާހަގަ ކުރެވުނު ކޮވިޑް ވޭރިއެންޓުތަކުގެ ތެރެއިން އެންމެ ނުރައްކާތެރި އެއް ވޭރިއެންޓެވެ.\nއީރާނުން ޑެލްޓާ ވޭރިއެންޓުގެ ފުރަތަމަ ކޭސްތައް ފެނިފައި ވަނީ މެއި5ވަނަ ދުވަހު އެޤައުމުގެ ޤައުމް ޕްރޮވިންސުންނެވެ. އީރާނުގެ ވެރިރަށް ތެހްރާން ހިމެނޭގޮތަށް އެޤައުމުގެ ފަސް ސިޓީއެއްގައި މި ވޭރިއެންޓު އުޅޭކަމަށް މިހާރު ބެލެވިފައި ވެއެވެ.\nކޮވިޑްގެ ނުރައްކާތެރި ވޭރިއެންޓު ފެންނަ ސަރަހައްދުތައް ރަތް ޒޯންގެ ގޮތުގައި ފާހަގަ ކުރާއިރު އެ ސިޓީތަކުގެ ބާޒާރުތައްވެސް ވަނީ ބަންދުކޮށްފައި އެވެ. މިހާރު ހަމައެކަނި ހުޅުވިފައި ހުންނާނީ މުހިންމު ބޭނުންތަކަށް ކޮންމެހެން ހުޅުވަންޖެހޭ ތަންތަން އެކަނި ކަމަށް އެޤައުމުގެ ސަރުކާރުން ބުނެ އެވެ.\nއީރާނުގެ ސިއްހަތާއި ބެހޭ ވުޒާރާއިން ބުނީ އެޤައުމުގައި ކޮވިޑް-ފުރަތަމަ ޑޯޒް އަށް ވެކްސިން ޖަހާފައި ވަނީ 4.4 މިލިއަން މީހުން ކަމަށެވެ. އަދި ވެކްސިންގެ ދެ ޑޯޒް ހަމަކޮށްފައިވަނީ 1.7 މިލިއަން މީހުން ކަމަށް ސިއްހަތާއި ބެހޭ ވުޒާރާއިން ބުނެއެވެ. އީރާންގެ އާބާދީ 82.91 މިލިއަނަށް އަރައެވެ.


Maldivian Idol ge theater round mirey! Salaamai vaanee konbayeh?\nއައިޑޮލްގެ ތިއޭޓާ ރައުންޑް މިރޭ! ސަލާމަތްވާނީ ކޮންބައެއް؟\nމޯލްޑިވިއަން އައިޑޮލް ސީޒަން2ތިއޭޓާ ރައުންޑުގައި ބައިވެރިންތަކެއް ލަވަ ކިޔަނީ. -- އަވަސް ފޮޓޯ\nމޯލްޑިވިއަން އައިޑޮލް ސީޒަން ދެ އެއްގެ ހުރިހާ އޮޑިޝަންއެއް އޮން އެއާ ކޮށް ނިންމާލައިފި އެވެ. ދެން މިއޮތީ ގޯލްޑަން ޓިކެޓް ލިބުނު ބައިވެރިން ފުރާނާލުމަށް ބާއްވާ ތިއޭޓާ ރައުންޑެވެ. ތިއޭޓާ ރައުންޑުގެ ފުރަތަމަ ބައި މިރޭ ދައްކާނެ އެވެ. އޮޑިޝަން އިން ހޮވުނު ބައިވެރިންގެ ހުނަރުތައް މިރޭގެ ޝޯއިން ފެނިގެންދާނެ އެވެ.\nމި ރައުންޑުގެ ފުރަތަމަ ބައިގައި ބައިވެރިން ލަވަ ކިޔާނީ ގްރޫޕް ކޮންނެވެ. މި ރައުންޑުގައި އޮޑިޝަންތަކުން ގޯލްޑެން ޓިކެޓް ލިބުނު 43 ބައިވެރިން ލަވަ ކިޔާނެ އެވެ. މި ބުުރުގައި ބައިވެރިން ލަވަ ކިޔާނީ އއ. މަތިވެރިފަޅު ތެރޭގައި އޮންނަ ފިނޮޅުގަ އެވެ.\nތިއޭޓާ ރައުންޑުގެ ފުރަތަމަ ބުރުން 19 ބައިވެރިން މުބާރާތާއި ވަކިވާނެ އެވެ. މުބާރާތާ އަލްވަދާއު ކިޔާނެ ކުދިންނަކީ ކޮބައިބާ އެވެ؟ މި ސުވާލުގެ ޖަވާބު ހޯދަން ޖެހޭނީ އަދި އިންތިޒާރެއް ކޮށްލާށެވެ. މޯލްޑިވިއަން އައިޑޮލް ސީޒަން ދެ އެއް ދައްކަން ފަށާފައިވަނީ މިދިޔަ މަހުގެ 27 ވަނަ ދުވަހުގެ ރެ އެެވެ.\nމޯލްޑިވިއަން އައިޑޮލްގެ ޓައިޓްލް ސްޕޮންސަރަކީ މިފަހަރު ވެސް ދިރާގެވެ. މެއިން ސްޕޮންސަރުންނަކީ އެލައިޑް އިންޝުއަރެންސް އާއި ލޮޓަސް އަދި އެސްޓީއޯ އާއި މޯލްޑިވިއަން އެވެ. ކޯ ސްޕޮންސަރުންނަކީ އަލޯރާ، އީވޯ، އަލް މުދިޝް، ސްނިކާސް، ސިމްޑީ ގްރޫޕް އަދި ވިލާ ކޮލެޖެވެ. އޮފިޝަލް ބޭންކިން ޕާޓުނަރަކީ ބީއެމްއެލް އެވެ. އޮފިޝަލް ބެވަރޭޖް ޕާޓްނާ އަކީ އެކްސެލް އެވެ. އަދި އޮންލައިން މީޑިއާ ޕާޓްނަރަކީ އަވަސް އެވެ. މިފަހަރުގެ ޝޯއަށް ވެސް ބޮޑު ތަރުހީބެއް ލިބެމުން އެބަ އާދެ އެވެ.\nމޯލްޑިވިއަން އައިޑޮލް2މޯލްޑިވިއަން އައިޑޮލް\nއައިޑަލް ސީޒަން3އަންނަ މަހު!\nއައިޑޮލްގެ ޓްރޮފީއާ އެކު މާފުއްޓަށް އީދެއް\nހަމޫދާއި ޝަމްވީލްވެސް ބުނަނީ އައިޑޮލް ލިބުނު ފަދަ ކަމަށް!\nއެންމެ ފަހުން ނަހޫ އަށް މޫސަގެ ނަމްބަރު ލިބިއްޖެ


އެސްޓީއޯ މާލޭ ލީގުގެ ދެ ވަނަ ބުރުގެ ފުރަތަމަ މެޗުގައި ކްލަބް އީގަލްސްއާ ދެކޮޅަށް މިއަދު ކުޅެން ޖެހެނީ ވަރުގަދަ މެޗެއް ކަމަށާއި މިއީ މި ބުރުގައި ކުރިއަށްދާން ބަލާއިރު އެ ޓީމަށް އޮތް ރަނގަޅެއް ކަމަށް ޓީސީގެ ކޯޗު މުހައްމަދު ނިޒާމް (ނިޒާމްބެ) ބުނެފި އެވެ.\nއެސްޓީއޯ މާލޭ ލީގުގައި މިއަދު ހަވީރު ޓީސީ ސްޕޯޓްސް ކްލަބާ ދެކޮޅަށް ނުކުންނައިރު އެ ޓީމަކީ ނިއު ރޭޑިއަންޓާއި މާޒިޔާއާ އެއް ލެވެލްގެ ޓީމެއްގެ ގޮތުގައި އަދި ދިވެހި ސަޕޯޓަރުން ނުގުނާނެ ކަމަށް ގްރީން ސްޓްރީޓްސްގެ ކޯޗު އަލީ ސުޒޭން ބުނެފި އެވެ.\nމިއީ ކުރިއަށްދާން ލިބުނު ހިތްވަރެއް: ނިޒާމްބެ\nއޭއެފްސީ ކަޕްގެ ޕްރިލިމިނަރީ ބުރުގައި ރޭ ބަންގްލަދޭޝްގެ ސައިފް ސްޕޯޓިން ކްލަބް އަތުން 3-1 އިން މޮޅުވިއިރު ކުޅެން ޖެހުނީ ޕްރެޝަރު މެޗެއް ކަމަށާއި ކުރެވުނު މަސައްކަތާ އެކު ކުރިއަށްދާން ހިތްވަރެއް ލިބިއްޖެ ކަމަށް ޓީސީ ސްޕޯޓްސް ކްލަބްގެ ކޯޗު މުހައްމަދު ނިޒާމް (ނިޒާމްބެ) ބުނެފި އެވެ.


Haaluga Jehijje Nama Beynun Kuraane Oreo Gudhaneh Norway Ga - Vaguthu\nދެހާސް އަށް ވަނަ އަހަރު، ސްވެލްޑްބާޑް ގްލޯބަލް ސީޑް ވޯލްޓް ކިޔާ ތަނެއް ނޯވޭގައި ގާއިމް ކުރީ ކާބޯތަކެތީގެ ތަދުމަޑުކަމެއް ދިމާވެ ހާލުގައި ޖެހިއްޖެ ނަމަ އޯރިއޯ ލިބެން ހުންނާނެ ފަދަ ގޮތެއް މަގުފަހިކުރުމަށެވެ. މިއީ ގަބޫލު ކުރަން އުނދަގޫ ނަމަވެސް ހަގީގީ ވާހަކައެކެވެ. ދުނިޔޭގެ އެކި ހިސާބުތަކުގައި އެންމެ މަޝްހޫރު އެއް ބިސްކޯދު ކަމަށްވާ އޯރިއޯ ގިނަ އަދަދަކަށް ރައްކާކޮށްފައި ހުރި މި ގުދަން ގާއިމްކޮށްފައި ވަނީ ނޯވޭގެ ފަރުބަދަތައް ކައިރީގައި ފިނި ހިސާބެއްގައެވެ.\nއެތަނުގައި އެތައް މިލިއަން އޮށްތައް ވެސް ރައްކާކޮށްފައި އެބަހުއްޓެވެ. އެއީ ދުނިޔެއިން ގަސްތައް ނެތިގޮސް ހަނަފަސްވާ ހާލަތެއްގައި ގޮވާންކުރަން އަލުން ފެށުމުގެ އުންމީދުގައެވެ. އޯރިއޯއަކީ ވަރަށް ފަސޭހައިން ހަކަތަ ލިއްބައިދޭ ރަަހައަށް ބަދަލު ނައިސް ގިނަ ދުވަހު ބޭނުން ކުރެވޭ ބިސްކޯދެކެވެ. އެ ކުންފުނީީގެ އޮފިޝަލަކު ބުނީ އެތަނުގައި ސްޓޮކް ހުރުމަކީ ދުނިޔޭގައި ބޮޑުކަމެއް ހިނގައިފި ނަމަ ބަނޑަށް ޖެހުން ލަސްކުރުމަށް އެޅުނު މުހިންމު ފިޔަވަޅެއް ކަމަށް ގަބޫލުކުރާ ކަމަށެވެ.\nއެ ގުދަނުގެ ފިނިހޫނުމިން ހުންނަނީ 80-300 ޑިގްރީއާ ދެމެދުގައެވެ. އެއީ އެ ބިސްކޯދުތައް އެއްގޮތަކަށް ތާޒާކަން މަތީ ބެހެއްޓުމަށްޓަކައެވެ. މިގޮތަށް ހަދާ ގުދަން ނުވަތަ ޑޯމްތައް ހުންނަ ތަންތަން ގިނައިން ހުންނަނީ އާއްމުންނާ ދުރު ހިސާބުތަކުގައެވެ. އަދި ވަރަށް ގިނަ ފަހަރު އެ ތަންތަނުގެ ވާހަކައަކީ ސިއްރު ވާހަަކައެކެވެ. ގުނާލެވޭ މަދު ބަޔަކަށް ފިޔަވާ އެތަންތަނުގެ މައުލޫމާތެއް ނޭނގެއެވެ. މީގެ ބޭނުމަކަށް ވަނީ އެ ގުދަންތައް ފަޅާލައިގެން ކާބޯތަކެތި ގެންދިއުމުގެ ފުރުސަތު ކުޑަ ކުރުމެވެ.